
This is a digital copy of a book that was preserved for generations on library shelves before it was carefully scanned by Google as part of a project 
to make the world's books discoverable online. 

It has survived long enough for the copyright to expire and the book to enter the public domain. A public domain book is one that was never subject 
to copyright or whose legal copyright term has expired. Whether a book is in the public domain may vary country to country. Public domain books 
are our gateways to the past, representing a wealth of history, culture and knowledge that 's often difficult to discover. 

Marks, notations and other marginalia present in the original volume will appear in this file - a reminder of this book' s long journey from the 
publisher to a library and finally to you. 

Usage guidelines 

Google is proud to partner with libraries to digitize public domain materials and make them widely accessible. Public domain books belong to the 
public and we are merely their custodians. Nevertheless, this work is expensive, so in order to keep providing this resource, we have taken steps to 
prevent abuse by commercial parties, including placing technical restrictions on automated querying. 

We also ask that you: 

+ Make non-commercial use of the files We designed Google Book Search for use by individuals, and we request that you use these files for 
personal, non-commercial purposes. 

+ Refrainfrom automated querying Do not send automated queries of any sort to Google's system: If you are conducting research on machine 
translation, optical character recognition or other areas where access to a large amount of text is helpful, please contact us. We encourage the 
use of public domain materials for these purposes and may be able to help. 

+ Maintain attribution The Google "watermark" you see on each file is essential for informing people about this project and helping them find 
additional materials through Google Book Search. Please do not remove it. 

+ Keep it legal Whatever your use, remember that you are responsible for ensuring that what you are doing is legal. Do not assume that just 
because we believe a book is in the public domain for users in the United States, that the work is also in the public domain for users in other 
countries. Whether a book is still in copyright varies from country to country, and we can't offer guidance on whether any specific use of 
any specific book is allowed. Please do not assume that a book's appearance in Google Book Search means it can be used in any manner 
any where in the world. Copyright infringement liability can be quite severe. 

About Google Book Search 

Google's mission is to organize the world's information and to make it universally accessible and useful. Google Book Search helps readers 
discover the world's books while helping authors and publishers reach new audiences. You can search through the full text of this book on the web 



at |http : //books . google . com/ 




Dette er en digital kopi af en bog, der har været bevaret i generationer på bibliotekshylder, før den omhyggeligt er scannet af Google 
som del af et projekt, der går ud på at gøre verdens bøger tilgængelige online. 

Den har overlevet længe nok til, at ophavsretten er udløbet, og til at bogen er blevet offentlig ejendom. En offentligt ejet bog er en bog, 
der aldrig har været underlagt copyright, eller hvor de juridiske copyright vilkår er udløbet. Om en bog er offentlig ejendom varierer fra 
land til land. Bøger, der er offentlig ejendom, er vores indblik i fortiden og repræsenterer en rigdom af historie, kultur og viden, der 
ofte er vanskelig at opdage. 

Mærker, kommentarer og andre marginalnoter, der er vises i det oprindelige bind, vises i denne fil - en påmindelse om denne bogs lange 
rejse fra udgiver til et bibliotek og endelig til dig. 

Retningslinjer for anvendelse 

Google er stolte over at indgå partnerskaber med biblioteker om at digitalisere offentligt ejede materialer og gøre dem bredt tilgængelige. 
Offentligt ejede bøger tilhører alle og vi er blot deres vogtere. Selvom dette arbejde er kostbart, så har vi taget skridt i retning af at 
forhindre misbrug fra kommerciel side, herunder placering af tekniske begrænsninger på automatiserede forespørgsler for fortsat at 
kunne tilvejebringe denne kilde. 

Vi beder dig også om følgende: 

• Anvend kun disse filer til ikke-kommercielt brug 

Vi designede Google Bogsøgning til enkeltpersoner, og vi beder dig om at bruge disse filer til personlige, ikke-kommercielle formål. 

• Undlad at bruge automatiserede forespørgsler 

Undlad at sende automatiserede søgninger af nogen som helst art til Googles system. Hvis du foretager undersøgelse af maski- 
noversættelse, optisk tegngenkendelse eller andre områder, hvor adgangen til store mængder tekst er nyttig, bør du kontakte os. 
Vi opmuntrer til anvendelse af offentligt ejede materialer til disse formål, og kan måske hjælpe. 

• Bevar tilegnelse 

Det Google- "vandmærke" du ser på hver fil er en vigtig måde at fortælle mennesker om dette projekt og hjælpe dem med at finde 
yderligere materialer ved brug af Google Bogsøgning. Lad være med at fjerne det. 

• Overhold reglerne 

Uanset hvad du bruger, skal du huske, at du er ansvarlig for at sikre, at det du gør er lovligt. Antag ikke, at bare fordi vi tror, 
at en bog er offentlig ejendom for brugere i USA, at værket også er offentlig ejendom for brugere i andre lande. Om en bog 
stadig er underlagt copyright varierer fra land til land, og vi kan ikke tilbyde vejledning i, om en bestemt anvendelse af en bog er 
tilladt. Antag ikke at en bogs tilstedeværelse i Google Bogsøgning betyder, at den kan bruges på enhver måde overalt i verden. 
Erstatningspligten for krænkelse af copyright kan være ganske alvorlig. 

Om Google Bogsøgning 

Det er Googles mission at organisere alverdens oplysninger for at gøre dem almindeligt tilgængelige og nyttige. Google Bogsøgning 
hjælper læsere med at opdage alverdens bøger, samtidig med at det hjælper forfattere og udgivere med at nå nye målgrupper. Du kan 



søge gennem hele teksten i denne bog på Internettet på http://books.google.com 












^■"^-5 



!ai*^', '<^ 



^C an^i, ^/ 0Zf,7 




l^arbarli College iLifararg 



BOUGHT WITH INCOME 



FROM THE BEqUEST OF 

HENRY LILLIE PIERCE, 

OF BOSTON. 

Under a vote of the President and Fellows, 
October 24, 1898. 



^J 



y 



X 



...H 



ec^r^ /./Q, '\t/j 



J. UTHEIM. 



Otte Forfattere. 



pETfER Dass. — Thomas Kingo. — 
L4;dvig Holberg. — Johan Nordal 
Brun. — Claus Frimann. — Johan 
Storm Muxcii. — Henrik Anker 
Bjerregaard. — Andreas Munch. 



• KJØBENHAVN. 

GYLDENDALSKE BOGHANDELS FORLAG. 

Trykt hos J. Jorgensen éc Co. (M. A. Hannover). 
1890. 



^Xai 



u 



^0^5-y7 



.V/ 





INDHOLD. 

Side 

Petter Dass i 

Thomas Kingo 31 

Ludvig Holberg 48 

Johan Nordal Brun 84 

Claus Frimann 112 

Johan Storm Munch 130 

Henrik Anker Bjerregaard 145 

Andreas Munch 170 



PETTER DASS. 

1647— 1708. 



I 



det -lærde Tidsrum med sit mørke, for- 
tørkede Aandsliv levede der i en af Norges 
Afkroge, ukjendt for den store Verden, en 
Mand, hvis Indflydelse saavel paa sin Samtids 
Almue som end mere paa Eftertidens har været 
meget stor. Det er den nordlandske Prest 
Petter Dass, »Digteren fra Alstahaugc, som 
han kaldes. Han er i bedste Forstand en 
Folkets Digter, og der var i ældre Dage ingen 
Digter, hvis Bøger har været saa udbredte og 
læste blandt Almuen som hans, ligesom heller 
ingens Navn saaledes er vokset ind i Almuens 
Forestillingskreds paa alle Omraader som hans. 
Under Karl den Istes Forfølgelser mod 
Presbyterianerne i Skotland i første Halvdel af 
det 17de Aarhundrede flygtede i Aaret 1630 
en Mand ved Navn Petter Don Dass (eller 
Dundass) med sin Søster Maria fra Skotland til 
Bergen. Søsteren blev der gift med en Kjøb- 

Uthcim: Otte Forfattere I 



2 PETTER DASS. 

mand Fasmer, og af disse lever der endnu 
mange Efterkommere i Bergen. Petter Don 
Dass levede i i6 Aar som Handelsmand i 
Bergen og giftede sig i Aaret 1646 med Maren 
Falch, Datter af Fogden i Helgeland. Han 
bosatte sig nu dernord, ogsaa formodentlig 
som Handelsmand, og døde efter nogle faa 
Aars Ægteskab og efterlod sig fem Børn, af 
hvilke vor Digter var den ældste. De kaldte 
sig allesammen kun Dass, og først i vor Tid 
har enkelte af Familien igjen optaget det fulde 
Stammenavn. 

Petter Dass var født i Aaret 1647 P^^ 
Gaarden Nord-Herø og var ved Faderens Død 
kun 6 k y Aar gammel, og da Moderen sad i 
trange Kaar, kom han ligesom de øvrige Børn 
i Huset til Moderens Slægtninger, som alle 
boede i Nordland. Petter var en Tid i Huset 
hos sin Moster, der var gift med Presten 
Arctander i Nærø. Prestekonen holdt ham 
strengt og satte ham til at hugge Ved og til 
andet Arbeide paa Gaarden, som kunde passe 
for en Gut. »Er det paa den Maade, Gutten 
skal studere til PrestPc »Naar der bliver Prest 
af ham,« var Konens Svar, »da bliver der en 
Smørtønde af min R . . . .« Hun opnaaede 
dog at se ham baade som Sogneprest og i 
god Stand, og han var hende til god Hjælp i 
hendes Alderdom. Hun døde først Aaret efter 
sin Søstersøn. Senere var han en Tid hos en 

anden Moster, der var gift med Sorenskriveren 
i Helgeland, og modtog her Undervisning sam- 
men med Børnene i Huset. Tretten Aar gammel 
blev han sat i Bergens Latinskole, og han 
boede nu formodentlig hos sin i Bergen gifte 
Faster. 

Atten Aar gammel kom Petter Dass til 
Universitetet i Kjøbenhavn, hvor han kun var 
i to Aar. Fattigdom tvang ham til saa hurtig 
at tilendebringe sine akademiske Studier. Han 
drog nu hjem til Helgeland, hvor han i flere 
Aar var Huslærer hos Presten i Vefsen, Jacob 
Wirthmand, hvis Steddatter, Margreta Anders- 
datter, senere blev hans Hustru. I 1672 blev 
han personel Kapellan hos Presten i Nesne. 
Men hans økonomiske Stilling som saadan var 
meget tarvelig. Han havde kun alt i Huset 
samt en aarlig Indtægt af 12 Rigsdaler og i 
Støvlehud. I 9 Aar var Petter Dass i denne 
beskedne Stilling, og da han ogsaa var gift 
Mand, kan man skjønne, det ofte maatte være 
kummerfuldt nok. Han maatte tjene sit Brød 
ved legemligt Arbejde. • 

»Mit Embeds Indkomster var aldrig saa god. 
At jeg kunde kjøbe en Sko til min Fod 
Og Hoser at skjule min' Hæle.« 

I 1 68 1 døde Presten i Nesne, og Petter 
Dass fulgte ham nu i Embedet. Saavel Nesne 
som Vefsen var dog kun residerende Kapel- 

lanier, begge under Alstahaug, og Dass' Ind- 
tægter var heller ikke nu særdeles store. De 
trange Kaar, Dass var i gjennem sin Barndom, 
Ungdom og første Embedstid, har han selv 
besunget. 

»Hos Moderen at tøve det længer ej tog Lav, 
Jeg derfor maatte prøve, hvad fremmed' Huse gav. 
Jeg svæved hid og did alt under andres Naade; 
Saa løb min Ungdoms Tid. 

Den Tid var Guld og Penge mig ikke til Besvær; 
Jeg derfor maatte trænge at laane her og der; 
Jeg greb i Fikken tidt, men kunde dog ej finde 
En BlafTert eller Hvid. 

Altid var tomt i Lommen, Sorrig var i min Hu, 
En Skilling var kjærkommen, ja som en Daler nu. 
Jeg skiftet selv mit Bo, paa Ryggen hang en Kappe, 
Paa Fødder revne Sko. 

Jeg siden mange Dage med Kappen*) maatte gaa 
Og den taalmodig drage, til jeg fik Kjortel paa. 
Men dersom nogen spør : Hvad fulgte med den Kj ortel ? 
Et Brød foruden Smør. 

Thi jeg som Jacob tjente foruden Løn og Gavn, 
Fik andet, ej til Rente end blotte Preste-Navn. 
Intresse jeg ej nød, men som en anden Bonde 
Arbejded for mit Brød.« 

I Aaret 1686 blev Petter Dass Sogneprest 
til Alstahaug, og fra nu af var alle økono- 



•) Kappe =r Studenterdragten, Kjortel = Prestekjolen. 

miske Sorger borte. Alstahaug ansaaes for 
>det rigeste og formuendste Kald, ikke alene i 
Nordlandene, men i al Tronhjems Stifte Det 
gamle Alstahaug Gjeld er nu delt i 8 Preste- 
gjeld. Det havde dengang foruden Sogne- 
presten 2 residerende Kapellaner, og enhver af 
disse Prester havde i Reglen sine personelle 
Kapellaner, saa Sognepresten i Alstahaug var 
en ren Prælat paa de Tider. Petter Dass drev 
ligesom mange andre nordlandske Prester paa 
Jægtebrug og Fiskeri i det store, og han reiste 
selv til Bergen og solgte sin Fisk, Herpaa 
tjente han ogsaa godt, og med sine overflødige 
Indtægter blev han snart en rig Mand. Han 
kjøbte op store Jordeiendomme i Helgeland og 
havde desuden Penge udestaaende ved sin 
Død. 

Petter Dass var en venlig og hjælpsom 
Mand, og han var overordentlig afholdt i hele 
sin vidtstrakte Menighed. En Mand med en 
saadan Begavelse, en saadan Kjærlighed til det 
Folk og den Egn, hvor han virkede, og med 
en saa uskrømtet og varm Gudsfrygt, altsam- 
men noget, hvorom hele hans Digtning er et 
saa levende Vidnesbyrd, maatte ogsaa være en 
sjelden Sjælesørger og Prædikant. Og der 
gaar endnu i Nordland mange Sagn om, 
hvilken Magt der laa i hans Ord. Trods Syg- 
dom og Lidelse vedblev han ogsaa helt til sin 
Død utrættelig at reise om i sit store Kald, 

skjønt hans Søn allerede i flere Aar havde 
været hans Hjælpeprest. 

Det maatte vel for en Mand som Petter 
Dass ofte falde noget ensomt deroppe, saalangt 
fra den civiliserede Verden og saalangt fra de 
Steder, hvor Bøger og literære Sysler dyrkedes. 
Dog var han i mange Henseender ogsaa heldig 
stillet. Han førte et særdeles lykkeligt Familie- 
liv, og han havde i Nærheden af sig en talrig 
Slægt, der dannede en intim Vennekreds. Hans 
Moder havde igjen giftet sig med Fogden i 
Helgeland, Peter Broch, og med denne ud- 
merkede Mand levede han i den allerbedste 
Forstaaelse. Hans egne Søskende boede alle i 
Helgeland. Hans Moder havde 8 Søskende, 
af hvilke de fleste igjen havde flere Børn. Des- 
uden maa nævnes hans Hustrus og Stedfaders 
Familie, og saagodtsom alle disse boede i 
Nordland. Vi har i vor Literatur et ganske 
merkeligt Minde over flere Medlemmer af disse 
Slægter. Straks efter Dass' Død udkom der en 
Digtsamling af en Mand ved Navn Markus 
Volquarts, »Sjælens Luth«. Foruden en Del 
almindelige religiøse Sange indeholder den en 
talrig Række Leilighedssange, især Gravsange, 
og flere af disse er netop over Dass' Slægt- 
ninger. Digtene i Sjælens Luth staar ellers 
ikke meget høit og kan paa ingen Maade sam- 
menlignes med Petter Dass' Digtning; men 
Bogen har været udbredt og findes endnu 

rundt om paa Landsbygden. Petter Dass kom 
ofte sammen med sine Slægtninger og under- 
ordnede Prester, og navnlig holdt han hver 
Vinter et Gjæstebud paa sin Gaard, der varede 
i hele fjorten Dage. At Versekunsten da dyr- 
kedes i en fremtrædende Grad, er sikkert nok^ 
thi saalidet Tiden end frembragte af værdifuld 
Digtning, saa var det dog Skik, at enhver, som 
havde lært noget, skulde gjøre Leilighedsvers. 
Forresten var der virkelig enkelte af hans Om- 
gangsvenner, som efter Tidens Fordringer stod 
noksaa høit i Hterær Henseende. 

Petter Dass' Bergensreiser maa have været 
ham til megen Glæde og Udvikling. Bergen 
var dengang den vigtigste By i Norge, hvor 
de fleste baade materielle og aandelige Interesser 
mødtes og drøftedes. Her omgikkes han blandt 
andre med den saa høit priste Digterinde Dorthe 
Engelbrektsdatter. Petter Dass var en freidig, 
glad Natur, hvis Sind ikke blev kuet af Mod- 
gang eller Anstrengelsen De ovenfor citerede 
Vers viser, hvorledes han paa spøgende Maade 
omtaler sin Ungdoms fattige Kaar. Og da 
han fik Bud om, at hans rigt ladede Jagt paa 
Turen til Bergen var gaaet tilbunds udenfor 
Stat, sang han blandt andet: 



»Min Jagt var i Selskab og stødte derhos, 
Der for baade Midler og timeligt Gods. 

O Gudl Dig ske tusindfold Ære I 

Du togst det igjen det, Du selver mig gav, 

Se, nøgen fra Moder og nøgen i Grav, 

Mit Symbolum stedse skal være. 

Hvad skytter jeg Havet tilføjed mig Vold! 

Gud haver tidobbelt igjen i Behold, 

Lad bruse de Bølger og brumlel 

Mit Gods er nedsjunket, men ikke mit Sind, 

Naar vi den tilkommende Verden gaar ind, 

Da skal os Ulykker ej tumle.« 

Petter Dass, der af Naturen var en stærk- 
bygget, haardfør Mand, og som aldrig havde 
skyet Vejr eller Vind hverken paa Land eller 
Sø, var i sine sidste 6 a 8 Aar haardt plaget 
af Sygdom. Han led af Stensmerter, og i 
simple rørende Vers skildrer han selv sine 
Kvaler : 

»Et Best, hver Dag for Ploven staar, 
Har tusind Gange bedre Kaar; 
Udstaar det Dagens Slid og Sved, 
Saa har det dog om Natten Fred. 

Men jeg maa pines Dag og Stund, 
Om Natten faar jeg ei en Blund, 
Mit Liv maa revne midt i to, 
Hvorledes skal jeg nyde Ro? 

Skal jeg en Draabe af mig faa, 
Det er, som Aanden ud vil gaa, 
Ret ligesom en Syl og Kniv 
Stod midt igjennem Lem og Liv. 

I seks Aar har jeg været svag 
Og aldrig havt en rolig Dag. 
Forløs mig nu, min fromme GUd, 
Det syvend' Aar af Fængslet udi 

Hver syvend' Dag er en Sabbath, 
Min Dag gjør klar, o Jesu, at 
Jeg for al Møie engang maa 
En salig Time hos dig faal 

Jeg, din Discipel, har Behov, 
At jeg af Skolen faar Forlov, 
Skarp Skolemester har du vært, 
Men GUd ske Lov for hvert et Snert. 

Har jeg, o GUd, fortørnet dig, 
Saa har du nu hudflenget mig, 
At jeg er om og om bespændt 
Og faar den Løn, jeg har fortjent.« 

Og han ender sin Sang med de Ord: 

»O GUd, al Verdens Frelsermand, 
Som alle Ting forandre kan, 
Forandre du min Sorg, min Nød, 
Og giv mig saa en salig Død.« 

Herren hørte hans Bøn, og i August 
Maaned 1708 befriedes han fra sine Lidelser. 
Petter Dass havde tre Børn, en Datter og to 
Sønner, af hvilke den ene døde som Discipel 
i Bergens Latinskole. Den anden Søn, Anders 
Dass, studerede saavel i Kjøbenhavn som ved 
fremmede Universiteter. Han tog Magister- 

graden, men vendte senere tilbage til Helge- 
land, hvor han blev Faderens Eftermand i 
Kaldet. Han giftede sig til en meget stor For- 
mue, som han senere forøgede, saa han blev 
en af de største Jordegodsbesiddere i det norden- 
fjeldske Norge. 

De af Petter Dass' Digte, som har vundet 
størst Udbredelse, er de religiøse. Men dog 
staar i rent kunstnerisk Henseende hans verds- 
lige Digtning høiere. Paa dette Omraade er 
han selvstændig og har skildret med en Tro- 
skab og en Smag, som var aldeles ukjendt 
paa den Tid. Han er derfor ogsaa den ældste 
verdslige Digter, som endnu læses i vort Land. 
I den religiøse Digtning ligner han mere sine 
samtidige, og der gives andre, som her kan 
sættes ham ved Siden, og en enkelt, Kingo, 
endog over ham. Men han har dog ogsaa her 
frembragt mange skjønne Ting. Man finder 
ikke hos ham noget af den mørke, klynkende 
Bodsprædikant. Det var hans freidige og glade 
Sind imod. Almuens Kjærlighed til religiøs 
Læsning er det, som har gjort, at den mest 
har vendt sig til hans religiøse Bøger. 

Det betydeligste af Dass religiøse Digte 
er »Dr. Martin Luthers lille Katekismus, for- 
fattet i bekvemme Sange under føielige Melo- 
dier«, Skriftet var færdigt i 1698 og inde- 
holder 48 lange Sange paa indtil 50 Vers hver 
over de 5 Parter og over Hustavlen. »Epistler 

Og Evangelier, sangvis forfattet udi bekvemme 
Melodier«, staar adskillig under Katekisme- 
sangene og har heller ikke vundet den 
Udbredelse som disse. Sangene til Epist- 
lerne er desuden ikke af Dass, men af hans 
Svoger og Hjælpeprest, Sten Wirthmand. En 
fremragende Plads har derimod igjen » Aandelig 
Tidsfordriv eller bibelske Visebog«. Den inde- 
holder 17 meget lange Sange, i hvilke der, 
med Undtagelse af to, gjengives Fortællinger 
af det gamle Testamente. De bedste handler 
om Gideon, Samson, Elisa og Job; men den 
ypperste af dem alle er om Jeftas Løfte. San- 
gene er skrevne til letsyngende Melodier. 
Endelig har han skrevet »Trende bibelske 
Bøger, nemlig: Ruth, Ester og Judith, udi 
danske Rim forfattede«. Fremstillingen er her 
ligedan som i bibelsk Visebog. Men hver For- 
tælling er langt udførligere behandlet. Judiths 
Bog er uden Tvil den bedste. Den er inddelt 
i 16 Kapitler. 

Dass' Hovedverk i den verdslige Digtning 
er som bekjendt »Nordlands Trompet, eller 
Beskrivelse over Nordlands Amt i Vers for- 
fattet«. Digteren faar her med alt, hvad der 
kan være at sige om Nordland, og da han 
selv var paa det nøieste kjendt med For 
holdene deroppe, og han forstaar at skildre 
dem paa en overordentlig nøiagtig og tiltalende 
Maade, og der desuden gjennem hele Skil- 

dringen gaar en Varme og Kjærlighed til disse 
Forhold, parret med en ligefrem, uskrømtet 
Kjærlighed til Gud, da er alt dette noget, som 
har gjort Digtet saa afholdt i vort Land. »Han 
opregner,« siger Welhaven, »alt, hvad der hører 
til den udrustede Fiskers Niste, Redskab, Klæd- 
ning og Baadstel, og med samme Nøiagtighed 
afhandler han Prestegjældenes Sognedeling og 
Betjening, samt deres Indtægt af Landskyld, 
Tiende, Offer og løbende Forretninger. Man 
kan af »Nordlands Trompet« ikke blot lære, 
hvad der udvindes af Sælhundens Spæk og 
Skind, og hvorledes Fisken fanges og tilberedes, 
men ogsaa, blandt meget andet, hvorfor det er 
bedre at bage Lefser af Rug- end af Bygmel. 
Kort, man føres ind i de yderste Enkeltheder 
af Befolkningens Væsen og Skikke, og med det 
samme bliver Landets Beskaffenhed, Øernes og 
Fjordenes Beliggenhed mod hverandre nøie be- 
tragtet.« Bogen er inddelt i 13 Afsnit eller 
Kapitler med følgende Overskrifter : »Nordlands 
Beliggende — Nordlands Horizont, Elementer 
og Veirligt — Allehaande Fugler og flyvende 
Dyr i Nordlandene — Svømmende Dyr i det 
nordlandske Hav — Om Land og Lands Brug 

— Ledings-Bergene — Om Lapperne og Findene 

— Helgelands Beskrivelse — Saltens Lehns 
Beskrivelse — Lofodens Beskrivelse — Vester- 
aalens Beskrivelse — Senjens Beskrivelse — 
Tromsøens Beskrivelse.« 

Petter Dass var ingen Stuedigter, der skrev 
om Emner, der var ham ukjendte. Han var 
en Mand, der færdedes meget ude, og hvor 
man slaar op i hans »Nordlands Trompet«, vil 
man finde, hvorledes hans Digtning har taget 
Liv og Farve deraf, at han har havt et iagt- 
tagende Øie og en rig Evne til at gjengive 
sine Indtryk. Vi kan derfor ikke undres over, 
med hvilken Glæde Nordlændingerne saa alt 
sit, som de aldrig før havde seet nævne i 
en Bog, blive skildret og besunget i Dass' 
Sange. 

Som Prøve indtages her hans Hilsningsord 
i Digtets Begyndelse: 

»Vær hilset, I Nordlands bebyggende Mænd, 
Fra Verten i Huset til trælende Svend, 

Vær hilset, I kofte-klæd Bønder! 
Ja samtlig' saavel ud til Fjære som Fjeld, 
Saavel den der bruger med Fisken paa Hjeld, 

Som salter Graa-Torsken i Tønder. 
Vær hilset, I Gejstligheds hederlig Ljus, 
Prælater og Orden i Helligdoms Hus, 

Hver i sin Bestilling hin gjevel 
Tillige du velbetrod Øvrigheds Mand, 
Som bære bør Sverdet og Retten i Land 

Fra Vold og Unoter handthævel 
Hil være Lejlendingen, Hus-Manden og, 
Hver Odeismand med den strand-siddende Flok 

Af hvad for Slags Middel og Evne, 
Udliggere, Kræmmer, hvad Navne I har, 
Samt flere, som jeg her udtydlig og klar 

For Mangel af Tid ei kan nævne. 

Hil være det elskelig kvindelig Kjøn, 
Matroner og ægte-gift Hustruer skjøn', 

Madamer og ugifte Piger, 
Dog synderlig tugtig Gemytter især, 
Min Hilsen jeg samtlig tilbyder enhver 

Og redebon Tjenest' tilsiger.« 

Og Presternes Kaar i Nordland skildrer 
han længere ude i Digtet saaledes: 

»Thi Nordland saaledes beliggendes er: 

Guds Lov maa forkyndes blandt Øer og Skjær 

Uagtet al Fare og Møie; 
Thi sker det og tidt, at en talendes Mund 
Maa søge sin Grav i den dybeste Grund 

Og lukke blandt Fiske sit Øie. 
Dog bør vi vort Embed forrette med Lyst, 
Betænke, det er vor Samvittigheds Trøst, 

Om GUd os paa Vandet vil kalde; 
Og dør vi paa Reisen til Kirker og Sogn, 
Da føres vi heden paa Israels Vogn 

Og for vores HErre maa falde. 
Hvad vil en GUds Tjener bekymre sig ved, 
At ham er udvalgt et Begravelses Sted, 

Som Mennisken' ikke kan finde? 
Om han ikke bæres af Venner herud. 
Han kan dog med Mose begraves af GUd, 

Og lukkes saa rolig derinde. 
Vi bør ei med Jona forandre vor Kaas, 
Men reise saalænge, til GUd sætter Laas 

For air vore Veier og Vandring, 
Er HErren da kommet i Veiret og Vind, 
Vi vil med Elia slaa Kaaben om Kind 

Og vente vor sidste Forandring, 

Og sige med sidste Beslutning til GUd: 
Velkommen, o Brudgom! at hente din Brud 

Og hende fra Fængsel udføre; 
Jeg hidtil har været en reisende Mand, 
Nu vil jeg dig følge, det snarest jeg kan, 

Og lukke de yderste Døre!« 

Overalt i Digtet lægger han sin Kjærlig- 
hed til Nordland for Dagen, som f. Eks. i 
følgende Linjer, der forresten navnlig er rettet 
til Helgeland: 

»I dig er jeg baaren og svøbet i Klud, 
I dig har jeg holdt mange Tørninger ud. 

Ja havt baade Velstand og Møie, 
Men hvad det har vært, enten Fryd eller Ak I 
Saa ske for altsammen min Skabermand Takl 

Jeg la'er med hans Vilje mig nøje." 

Af Dass' øvrige verdslige Digte er hans 
»Dalevisec den merkeligste. Paa en munter, 
halv spøgende Maade giver han her i 29 Vers 
en Skildring af den norske Fjord- og Fjeld- 
bondes Sederl og Skikke, navnlig af de natio- 
nale Skyggesider, saasom Trættekjærhed, Natte- 
løberi og Skiddenfærdighed. 

Det er tildels meget djerve, men ogsaa 
meget morsomme Skildringer: 

»Saa gjennem Granskov og Funi 
Kom jeg til en, hedte Guru, 
Gav mig Møsse^Brømme 
Og Rømme. 

Udi Bunken laa 

Fluer stor' og smaa, 

Ilde ud det saa, 

Maatte gaa derpaa; 

Blev det Maaltid ædet, 

Jeg sveded, 

Saa jeg nær nedstyrted af Sædet. 

Som det nu lakked mod Kvelden, 

Ind kom Fru Guru med Felden, 

Feldens Haar var mange 

Og lange; 

Fremmed Rytteri 

Paa Fribytter! 

Skjulte sig deri, 

Ginge paa Parti, 

De rede ei paa Sale, 

De Kale, 

Men min Ryg fik det at betale < 

Sit eget Liv har Petter Dass besunget i 2 
Sange, af hvilke ovenfor er indtaget nogle Vers. 
Endvidere har han skrevet nogle Viser om 
Bergens Brand i 1702, om GrifTenfeldt, Rim- 
breve til Dorthe Engelbrektsdatter og forresten, 
som Skik og Brug var, en talrig Mængde 
Leilighedsdigte ved forskjellige Begivenheder. 
Af disse, der for Størsteparten var Bryllups - 
og Mindedigte, kjender vi nu blot omtrent 30, 
medens en gammel Fortegnelse over hans Viser 
regner op ikke mindre end 127. 

Ingen af Petter Dass' Digterverker kom i 
Trykken i hans levende Live. Det var vistnok 



PETTER DASS. \^ 

hans Tanke at lade dette ske med enkelte af 
Digtene ialfald; men der blev intet af. Hans 
Skrifter var dog alligevel ikke saa lidet ud- 
bredte. Han var en navnspurgt Mand, ialfald 
inden Trondhjems Stift, og mange skaffede sig 
Afskrifter af hans Arbeider. Først og fremst 
gjælder dette hans talrige Slægt og Venne- 
kreds i Nordland, men forresten ogsaa mange 
andre, f. Eks. i Bergen og ogsaa i Kjøbenhavn, 
hvor han blandt andre Kjendinger havde en 
Fætter og Barndomsven, Etatsraad og Dr. 
theol. Petter Jespersøn, der var i Gunst ved 
Hoffet og Kongens Hofprædikant. Paa den 
Tid var det meget almindeligt blandt de saa- 
kaldte dannede Stænder at have haandskrevne 
Vise- og Digtsamlingen Og i saadanne førte 
man ind ikke blot Ting, der kun fandtes i 
Haandskrift, men ogsaa ofte trykte Sager. Men 
Afskrifterne var ofte upaalidelige, forvanskede 
og forkortede, og desuden fandtes der i en 
saadan Samling de mest forskjellige Ting blan- 
dede om hinanden, ofte uden Angivelse af 
Forfatter. Det var naturligvis kun faa, som 
tog fuldstændig Afskrift af Dass' større Digter- 
verker. Dette er navnlig Tilfældet med »Nord- 
lands Trompetc. Digteren arbejdede nemlig 
paa Bogen i hele 14 Aar, fra 1678 til 1692; 
men de enkelte Dele blev allerede lidt efter 
lidt spredte omkring i Afskrifter, efterhvert 
som de blev færdige fra Digterens Haand. 

Uthcim: Otte Forfattere. 2 

Det var først flere Aar efter Dass' Død, 
at hans Skrifter kom i Trykken. Og da var 
det heller ingen kyndig Haand, som tog sig af 
dette. Man kan nok maaske i saa Henseende 
med Rette synes, at det burde have været en 
Pligt for Digterens Søn at tage sig af denne Sag. 
Han havde i ethvert Tilfælde Midler nok hertil. 
Det, som bragte Dass' Skrifter frem i den 
trykte Literatur, var kun Boghandlerspekulation, 
og derfor har ogsaa de forskjellige Oplag været 
meget unøjagtige. »Aandelig Tidsfordriv« og 
»Katekismussangene« er udkomne i over 20 Ud- 
gaver hver, hans øvrige Bøger i færre Udgaver. 
Desuden er enkelte Viser Gang paa Gang op- 
trykte dels særskilt, dels sammen med enkelte 
andre. De fleste Udgaver af Dass Skrifter er 
fra første Halvdel og Midten af forrige Aar- 
hundrede. Senere har de været sjeldnere. Og 
der var endogsaa et langt Tidsrum fra Aaret 
1800 og til ud i Trediverne, at der intet nyt 
Oplag kom. 

Grundene til, at de fleste Udgaver kom i 
den første og anden Menneskealder efter hans 
Død, er noksaa let at forklare. I den første 
Tid var hans Bøger endnu en yndet Læsning 
blandt Datidens læsende Publikum. Men efterat 
Smagen indenfor de høiere Stænder havde 
vendt sig hen mod andre literære Frem- 
bringelser, blev Dass' Bøger mere og mere 
henviste til Almuens Læsekreds alene. Men 

Almuen kjøbte tidligere meget faa Bøger. Den 
nøiede sig mest med brugte Eksemplarer, som 
den kunde faa fat paa ved Auktioner og paa 
anden Maade. Dass' Digtning har dog havt 
og har en stor Udbredelse blandt Almuen. Et 
Par Eksemplarer i en Bygd har været nok. Den 
ene laaner af den anden, og især ved Bryl- 
lupper eller andre Sammenkomster er Bogen 
da fremme og benyttes. Og den Maade at 
skaffe sig literære Samlinger paa, som før er 
omtalt, nemlig ved Afskrifter, har i vort Aar- 
hundrede, kanske mest for en 30 a 40 Aar 
siden, været særdeles megetbenyttet af Almuen. 
Og i disse Samlinger har jævnlig enkelte af 
Dass' Viser havt Plads. Desuden er flere af 
Dass* Digte udbredte og bevarede paa samme 
Maade som Folkeviserne nemlig gjennem 
mundtlig Overlevering. Jeg har saaledes hørt 
Folk, som knapt nok kunde læse og ialfald 
aldrig saa i nogen Bog, synge lange Stykker 
af hans bibelhistoriske Viser udenad. Navnlig 
er der en af hans Viser, som er bleven helt og 
holdent en Folkevise, nemlig Visen om Jefta 
Løfte: »Det hændte sig Jefta, den Gileads 
Mand.c Denne Vise har været sunget rundt 
Land og Strand i det hele Land, og det ofte 
af Folk, som ikke har vidst, hvem Forfatteren 
var. Og de troskyldige, rørende Ord er da 
ogsaa særlig skikkede til at anslaa Almuens 
Følelsesliv. Den vemodige Vise ender saaledes : 

2» 

»Hun fik af sin sorgefiild Fader Forlov, 
Saa tog hun Jomfruer og Piger, 
Saa mange, hun syntes at have behov, 
Og hen ned paa Bjergene stiger, 

Hvad Taarer der faldt, 

Hvad Ord der blev talt, 
Os Skriften derom ikke siger. 

Der Tiden og Maaneder løbet var om, 
Da kom og den Jomfru tilbage, 
At stande sin Pligt og at lide den Dom, 
Som Faderen vilde behage. 

Han gjorde for Gud, 

Hvad lovet var ud, 
Maaske hun blev taget af Dage. 

Hun var aldrig givet i nogen Mands Vold, 
Det finder jeg for mig beskrevet, 
Men blev hun hengivet til Døden i Sold 
For det, hun har aldrig bedrevet, 

Da var det Uret, 

Langt bedre var det, 
At Løftet i sønder var revet 

Men hvad med Jomfruen blev handlet og gjort, 
Saa ser jeg, at Skriften vil stæde. 
At Israels Døttre gik aarligen bort, 
For Jefta, sin Datter at græde. 

De sørged den Mø, 

Som skulde saa dø, 
Udi sit jomfruelig Klæde.« 

Det er forresten ikke blot i Norge, at 
Dass' Digtning har vundet Indgang. Den er 
ogsaa, skjønt i mindre Udstrækning, kjendt 

blandt Almuen i Danmark. Og fra Færøerne 
fortælles der, at man endnu den Dag idag i 
Bryllupper synger udenad hans Sange, medens 
man under Sangen danser rundt. 

I hvilken Grad den norske Almue har 
sysselsat sig med Petter Dass, derom er de 
talrige Sagn, som fortælles om ham, det bedste 
Bevis. Der er ingen hertillands næst St. Olaf, 
om hvem der gaar saa mange Folkesagn. 
Mange af disse er kjendt over det hele Land, 
andre holder sig mest i det norden fjeldske og 
det vestenQeldske Norge. De fleste gaar ud 
paa at tillægge ham overnaturlige Egenskaber, 
og forsaavidt er det gaaet med ham, som det 
i ældre Dage er gaaet med saa mangen anden 
Prest, som havde et mere end almindeligt Ry 
som dygtig Prædikant og Sjælesørger. Almuen 
gjorde det ofte til, at saadanne havde lært 
»den sorte Kunst«. Saaledes er det endnu 
kjendt nok paa Kristianiakanten , hvormange 
Sagn der gaar om »Røkenpresten« og om hans 
Sammenstød med den onde. 

Af Sagnene om Petter Dass eller »Herr 
Petter«, som han i Regelen kaldes, skal vi her 
blot nævne nogle faa. Det er som bekjendt 
en almindelig Folketro, at af dem, som var 
udlærte til Prester, plejede enkelte bagefter 
at gaa paa den sorte Skole i Wittenberg. 
Det var i Regelen de modigste og mest be- 
hjertede,- som vovede sig til at gaa med paa 

noget saadant. Det var da den onde selv, som 
her var Læremester. Der var 12 Elever ad 
Gangen, den onde lærte dem op i alleslags 
Heksekunster og skulde i Løn have den af dem, 
som sidst gik ud af Døren, naar de var færdige. 
Dette traf paa Petter Dass; men han klarede 
sig alligevel Han pegede paa en, som gik 
bag ham, og bad Fanden tage ham; det var 
jo efter Kontrakten. Fanden, som i Folke- 
sagnene altid omtales som meget dum, gjorde 
saa ; men Skikkelsen, som gik efter Petter Dass, 
var kun hans Skygge, og før den onde merkede 
dette, var Petter Dass allerede ude af Døren, 
og da havde den onde ikke længere nogen 
Magt over ham. Sagnet om, hvorledes Herr 
Petter slap fri, fortælles ogsaa paa andre Maader. 
Herr Petter benyttede sine Heksekunster 
væsentlig til at gjøre godt. Dog kunde han 
ogsaa engang imellem vise Strenghed. Han 
pleiede ofte at holde til paa Kirkegaarden om 
Natten. En af hans Tjenestegutter syntes, det 
skulde være Morro at skræmme Presten. Han 
tullede sig ind i et Lagen og gik ind paa 
Kirkegaarden. En Stund efter kom Presten. 
Han gik hen til den hvide Skikkelsen og 
spurgte, hvem det var. Men Gutten sagde 
ikke et Ord. Presten satte ham da ned i Jorden 
til Knæerne og gjentog Spørgsmaalet, idet han 
lagde til, at hvis han ikke svarede, var han 
fortabt. Men Gutten, som troede, at Presten 

var ræd, taug fremdeles. Presten manede ham 
da ned helt til Hagen, og da fortalte Gutten, 
hvem han var; men nu var det forsent, og 
han maatte fare ned i Jorden. 

Det var især ved Hjælp af »Svarteboka«, 
at Hr. Petter øvede sine Trolddomskunster. 
Hvad Svarteboka egentlig var for Slags Bog, 
derom er der mange forskjellige Sagn paa de 
forskjeUige Kanter af Landet. Enkelte har 
ment, at det oprindelig var sjette Mosebog, 
men at Presterne af en eller anden Grund 
havde taget den ud af Bibelen. Svartebogen 
var meget sjelden, og det var vistnok meget 
heldigt; thi hvis nogen fik fat i den, som ikke 
forstod at bruge den, da bar det galt afsted. 
Engang havde en, som eiede Bogen, løst Fanderi, 
men kunde ikke faa ham fast igjen; og han 
holdt nu et Helvedes Hus paa Gaarden. Da 
blev Herr Petter hentet. Han tog en Naal og 
stak Hul gjennem Vindusblyet. Der skulde 
han ud. Men den anden vilde vride sig unda 
og regnede op Prestens Synder. »Du har 
stjaalet en Katkjesbok,« sagde han. »Den tog 
jeg for at drive dig ud,« sagde Presten. »Saa 
stjal du en Naal,« sagde den onde. »Den tog 
jeg for at gjøreVei for dig,« var Svaret. Han 
maatte da tilpers, og de kunde høre, hvor det 
pitrede i ham, da han for afsted. 

Der gaar mange Sagn om, hvorledes Petter 
tvang den onde til at arbeide for sig. En Høst, 

da der var et stort Fiske og meget vanske- 
ligt om Arbeidsfolk, var Petter Dass i stor 
Forlegenhed for en Arbeidskar*, men han kunde 
ikke faa nogen. Saa kom der en Fremmed- 
kar til Prestegaarden , som ingen kjendte. 
Presten tog ham i Arbeide, og han var der 
helt til Jul. Juleaftenen var Tjenerne inde hos 
Presten og fik sin Klarering; men den fremmede 
Kar blev staaende ude og vilde ikke gaa ind 
sammen med de andre. Da de andre var 
færdige, kom Presten ud efter ham, og han 
maatte følge med lige ind i Storstuen. Ingen 
saa siden mere til ham; men Pigen blev oai 
Morgenen var, at midt paa Storstuegulvet var 
der tegnet en Kridtring, og saa skjønte de, 
hvor der var blevet af ham, og hvad Slags 
Kar det var. 

Sagnet om Petter Dass' Reise til Kjøben- 
havn er kjendt over det hele Land, men for- 
tælles paa forskjellige Maader. Hr. Petters Ry- 
var naaet helt til Kjøbenhavn, og Kongen fik 
Lyst til at høre ham præke. Han sendte da 
Bud til Præsten, at han første Juledag skulde 
præke for Kongen i Kjøbenhavn. Brevet skulde 
gaa fra Prest til Prest helt op til Helgeland. 
Men Presterne skjønte nok, hvad Brevet inde- 
holdt, og da de var misundelige over, at Petter 
Dass skulde nyde saa stor Ære, gik det lang- 
somt med Forsendingen, og de fik stellet det 
slig, at Brevet ikke kom frem til Alstahaug 

før Juleaften. Men Herr Petter vidste Raad 
alligevel. Da han havde spist tilkvelds, gik 
han ind paa Kontoret og laaste Døren vel 
efter sig. Her tog han frem en Kuffert og en 
Sadel, som han lagde paa Kufferten, tog saa 
paa sig Prestekjolen og Kraven og tog sin 
Stav i Haanden. Derpaa tog han Svartebogen 
og læste og manede, til han fik løst den onde. 
Han kom da farende midt frem paa Gulvet, saa 
Gnisterne spr agede om ham. »Hvad vil du 
mig?« spurgte han. »Du skal i Presteskyds til 
Kjøbenhavn, og det paa flyvende Timen«. 
»Hvad skal jeg have for Skydsen?« spurgte 
han. »Du skal faa Sjælene til alle dem, som 
sover i Kirken imorgen,« var Prestens Svar. 
Det syntes Fanden var gild Betaling, tog Kuf- 
ferten og Presten og for afsted. Da de kom 
midt ud paa Stadthavet, begyndte den onde 
at blive træt; han seg mere og mere ned, saa 
Presten begyndte at kjende Vandet under sig. 
Den onde tænkte, at nu blev Presten ræd, og 
han søgte at faa ham til at nævne Jesu Navn, 
for da kunde han kaste ham af sig. Han 
spurgte da: »Hvad sagde Apostelen Peter, da 
han var i Havsnød?« »Høgt op og ret fram, 
din svarte Satan,« svarede Petter Dass og gav 
Skydskaren i det samme et dygtigt Rap med 
Staven sin. Saaledes kom da Hr. Petter i 
passelig Tid til Kjøbenhavn. Juledag prækede 
han for Kongen og Dronningen, og Kirken var 

aldeles overfyldt af Folk, som vilde høre den 
fremmede Prest. Skydskaren ventede udenfor 
for at tage imod Skydslønnen, naar Folk skulde 
ud af Kirken. Men Presten prækede slig, at 
der var ikke Raad for nogen til at sove i 
Kirken den Dag. Dette, sagde den onde, var 
det største Fantestykke, han havde været ude 
for alle sine Dage. 

Disse og lignende Sagn viser bedst, med 
hvilken Glorie den norske Almue har omgivet 
Petter Dass' Navn. Og naar vi erindrer, hvor 
yderst tarvelig vor Bondebefolknings aande- 
lige og boglige Næring har været næsten helt 
ned til vore Tider, da vil man let forstaa, at 
Petter Dass har havt en stor Indflydelse paa 
vor Almues Aandsliv dels direkte gjennem sine 
Sange og dels gjennem alle de Sagn, som har 
dannet sig om ham, og som har gaaet fra 
Slægt til Slægt. Dette hører da ind under den 
saakaldte uskrevne Literatur. Dass har ogsaa 
havt Indflydelse, forsaavidt som han har havt 
mange Efterlignere. Dette gjælder i enkelte 
Henseender flere af de mere bekjendte Digtere 
saasom E. Storm, J. N. Brun og J. Zetlitz, 
men fremforalt Claus Frimann. Der er imid 
lertid andre Efterlignere, som har havt langt 
større Betydning for Almuen, og det er de 
talrige Bygdedigtere, som paa forskjellige 
Maader har efterlignet Petter Dass. Især har 
der været mange af dem i Nordland. Nævnes 

skal ogsaa en Bog paa Vers om de norske 
Finlappers Sæder, Skikke o. s. v., som udkom 
1740. Da den udkom i andet Oplag, blev der 
sat paa Titelbladet >af Petter Dass«. Men det 
var kun et Fif af Boghandleren for at skaffe 
den større Udbredelse. Bogen var af Hans 
Friis, der døde 1763 som Sogneprest til Akerø, 
Imidlertid har det blandt Folk paa Landet 
været den almindelige Tro, at Bogen er af 
P. Dass. 

Der var en lang Tid, Slutten af forrige og 
første Halvdel af dette Aarhundrede, da Petter 
Dass var lidet kjendt og lidet paaagtet blandt 
de mere dannede Klasser i vort Land. Hans 
Navn blev knapt nævnt i Literaturhistorien, og 
man havde ikke Øie for, at han havde udrettet 
noget. Nu er det anderledes. Den Tid er nu 
forlængst forbi, da man ansaa sig for god til at 
lægge Merke til det, som særlig rørte sig 
blandt Almuen, i den Tanke, at der her intet 
var at lære eller interessere sig for. Paa alle 
Felter har man i de sidste 30 a 40 Aar med 
stor Omhu studeret alt, hvad der vedrører vort 
Folk, og draget det frem for den større Almen- 
hed. Historikere, Sprogforskere, Oldgranskere, 
Eventyrfortællere og andre Samlere, Digtere, 
Malere. Billedhuggere, Musikere og mange andre 
har her havt en stor og frugtbringende Gjer- 
ning. Blandt det meget, som saaledes er løftet 
ud af sin dunkle Tilværelse og sat paa sin 

rette Plads, er ogsaa Petter Dass og hans 
Digtning. Det var Welhaven, der her, som 
ogsaa i mange lignende Tilfælde, gjorde Be- 
gyndelsen ved i 1854 at give en længere Skil- 
dring af Digteren. Senere er fra en kyndig 
Haand hans Digte udgivet samlet tilligemed en 
længere Biografi af Digteren, Ja selv i Ud- 
landet er Dass' Navn og Skrifter nu kjendt. 
Saaledes har en tysk Literaturhistoriker for 
nogle Aar siden udgivet en Bog om ham med 
Prøver af hans Verker. 

Ogsaa som Salmedigter er Dass nu kjendt, 
idet der i Landstads Salmebog er optaget 7 
Salmer af ham. Dass' religiøse Sange er ikke 
skrevne som Salmer, og der kunde være mange 
Vanskeligheder ved at faa nogle af hans Sange 
ind i en Salmebog; navnlig er mange af hans 
Sange meget lange. Landstad har dog for- 
kortet og paa enkelte Steder forandret lidt og 
paa den Maade kunnet medtage nogle, og saa- 
ledes har vi nu den Glæde ogsaa i Kirken at 
kunne høre den Mands Salmer, hvis Sange 
næsten i 200 Aar har været saa mange til 
Trøst og Opbyggelse. Og naar vi synger hans 
deilige Altersang, da føler vi, at hans Sange 
ogsaa under Kirkens Hvælv hævder sin Plads 
med Ære. Vi skal anføre et Par Vers: 

»O Jesu for din Alterfod 
Vi komme her at knæle, 
Og søge der en Helsebod 
For vore syge Sjæle. 

Vi komme paa dit Guddoms^Ord, 
Som Gjæster til dit Bryllups-Bord, 
At mættes af din Manna, 
Giv os en salig Smag derpaa, 
At vi til Pris dig synge maa 
Et fiydfuldt Hosianna. 

Dit Minde skal, 6 Jesu, staa 
Uglemt i Sind og Tanker, 
Mens Brød af Ager er at faa, 
Og Druer gror paa Ranker. 
Og hvor der brydes helligt Brød, 
Da skal forkyndes Herrens Død 
Blandt unge Folk og gamle. 
Indtil du synlig kommer frem 
I Skyen os at hente hjem 
Og i dit Rige samle.« 

Det er at formode, at nu da Almuen med 
Lethed finder andre og rigere aandelige Nærings- 
kilder, vil Dass Digte mere og mere glemmes 
udover Landet. Men derfor vil ikke hans Navn 
glemmes; det vil staa som en lysende Stjerne 
i den mørke Tid, og vort Folk skylder ham 
Tak for, hvad han gjennem saa lange Tider 
har været for den norske Almue. 

Der fortælles, at da det spurgtes i Nord- 
land, at Petter Dass var død, lagde Nordlæn- 
dingerne sin Sorg for Dagen ved at sy fast paa 
sine Seil oppe under Raaen to sorte firkantede 
Tøilapper, et rørende Bevis paa, med hvilken 
Kjærlighed de hang ved sin Prest og Sanger. 
Denne Skik holdt sig i Nordland lige til hen- 
imod vore Dage. 

Petter Dass skrev ikke for at vinde Guld, 
heller ikke for at vinde Ære. 

»Jeg skriver ei heller for Ros eller Lov. 
Min Gud og Samvittighed kræves til Prov, 
At saadant er uden min Tanke I« 

Den begavede Digter var en helt igjennem 
beskeden Mand. Han vilde, som han selv siger, 
»tjene sit Folk, først de gamle og saa de unge. < 
Dette har han opnaaet i en langt større Ud- 
strækning, end han selv havde Anelse om. 
Og derfor skal ogsaa den beskedne Nordlands- 
prest, hvem de store baade i hans Samtid og 
lang Tid bagefter agtede lidet paa, have et 
elsket Eftermæle i vort Folks Historie. 



THOMAS KINGO. 

1634 -1703. 



Kingo. Vistnok er Kingo en dansk Mand, 
der ingen særlige Interesser havde for Norge, 
og han staar forsaavidt i en ganske anden 
Stilling end den berømte Nordlandsprest. 
Men vi ved dog alle, at Kingo gjennem sine 
Salmer er bleven os en kjær Gjæst, der for 
lange, lange Tider har faaet Hjemstavnsret i 
vort Land, i vore Hjem, i vore Skoler og 
Kirker. Vi kan med Sikkerhed sige, at der 
ikke gives nogen norsk Mand eller Kvinde, 
som ikke kjender Kingo, og hvem han ikke 
har glædet og trøstet. Kingo maa derfor 
sættes høit oppe blandt dem, hvis Digte har 
havt Liv blandt det norske Folk; thi her er 
vi alle med og saa omtrent ligestillede, læg 
som lærd, den fornemme saavelsom den, der er 
ringere stillet. 

Det er et merkeligt Tilfælde, at de to 
Digtere i den dansk-norske Literatur, som i 
sidste Halvdel af det syttende Aarhundrede 
staar høiest og eridogsaa i en fremtrædende 
Grad høit over alle sine samtidige, og som er 
de ældste endnu læste Digtere, begge er af 
skotsk Herkomst. Kingos Fader var ligesom 
Dass' Fader en født Skotlænder, Han hed 
Hans Thomesen Kingo, var Væver og boede 
i Slangerup paa Sjælland. Her blev Thomas 
Kingo født den 15de December 1634. Skjønt 
Faderen levede i trange Kaar, blev Gutten dog 
fra Barndommen af holdt til Bogen. Han gik 
i Skole i Slangerup, først i den saakaldte danske 
Skole, senere i Byens Latinskole. Da denne 
Skole ikke havde stor Anseelse, blev han senere 
sendt til Frederiksborgs latinske Skole, hvor 
han fik bo i Rektorens Hus. Om sin Skole- 
gang siger Kingo selv: 

»Den Vei, som laa til Skolegang, 
Besværlig var at træde; 
Den faldt mig stundom meget lang 
Og korted mig min Glæde,« 

saa man skulde tro, hans Lyst til Bogen ikke 
var saa særdeles stor. Kingo var i Frederiks- 
borg i 4 Aar, til han i 1654 kom til Uni- 
versitetet, og 4 Aar efter tog han theologisk 
Embedseksamen. De følgende 3 Aar var han 
Huslærer hos nogle adelige Familier, den meste 

Tid hos Fru Lene Rud paa Sæbygaard i 
Nordsjælland. Her begyndte han sin digteriske 
Virksomhed med forskjellige mindre Digte, af 
hvilke det komiske Digt »Sæbygaards Koklage« 
er det mest kj endte. Det handler om en Okse, 
som »ved en uformodentlig Død hastelig blev 
henrykt«, og om, hvorledes Gaardens Kjør 
klagede heroven Dette er, som man ser, langt 
fjernet fra den Retning, hvori han senere naaede 
saa stor Berømmelse. I 1661 blev han Prest, 
nemlig personel Kapellan hos Sogneprest Worms 
i Kirkehelsinge, i 1668 forflyttedes han til sin 
Fødeby, hvor han blev Sogneprest, og i 1677 
blev han Biskop over Fy ens Stift. 

Før Kingo blev Biskop, var han allerede 
en yndet og bekjendt Digter. Han forfattede 
ligesom Dass en Mængde verdslige Digte, 
Leilighedsdigte, Beskrivelser over forskjellige 
Steder eller af forskjellige Begivenheder, og 
man gjorde dengang meget Væsen af disse 
Arbeider. Blandt disse hans beskrivende Digte 
kan nævnes »Samsøes Beskrivelse«, der blev 
tilegnet Øens Eier, Grev Griflfenfeldt , samt 
»Kristian den femtes Ledingstog«, der giver 
en Fremstilling af den saakaldte skaanske Krig. 
Men alle Kingos Digte af denne Art er for 
længe siden glemte, og de har et meget ringe 
Værd og kan paa ingen Maade sammenlignes 
med Dass' verdslige Digtning. Men denne 
Slags Digtning blev imidlertid af stor Betydning 

U t h e i m : Otte Forfattere. -i 

for Kingo selv. Mange af hans Leilighedssange 
var Lovprisninger over Kongen, Griffenfeldt og 
andre fornemme og mægtige Mænd. Derved 
fik han mange Venner og Velyndere, som 
hjalp ham hurtig op ad Magtens og Ærens 
Stige. Det fortælles derfor ogsaa, at hans 
Biskopsudnævnelse kom temmelig uventet; det 
blev betragtet som kongelig Gunst. Fem Aar 
efter at han var bleven Biskop, blev han ud- 
nævnt til Doktor i Theologi, og Aaret efter, 
i 1683, blev han ophøiet i Adelsstanden. 

Den digteriske Virksomhed, som allerede 
Samtiden satte høiest hos Kingo, og som er 
den eneste Grund til hans Berømmelse i Nu- 
tiden, er hans Salmedigtning. I 1674 udkom 
første Del af hans »Aandelige Sjungekor«, 
tilegnet Kong Kristian den 5te. Denne Salme- 
samling, Kingos første, indeholder 21 Salmer, 
nemlig 7 Morgensalmer, 7 Aftensalmer og 7 
Davids Bodssalmer. Til Morgensalmerne hører 
den deilige: 

»Vaagn op og slaa paa dine Strenge, 
Sjung mig en deilig Morgensang, 
O kjære Sjæl, stat op af Senge, 
Gjør med din Tak en Himmelgang, 
Gjør Vold op paa den Stjerneborg, 
Og glem saalænge Verdens Sorg!« 

Kingo siger i Fortalen til denne Samling, at 
hvis Kongen vil vende et naadigtØre til denne 

hans ringe Arbeide, da vil han fortsætte, >saa 
vi og her i Danmark saavel som de tyske og 
andre Landes Folk (af hvilke vi hverken have 
Behov at laane eller udi Rimekunsten det 
ringeste at eftergive) kunne have Salmer og 
Sange til Gudfrygtigheds daglige Øvelser, som 
ikke er tagne og udlaant af deres. Thi de 
danskes Aand er dog ikke saa fattig og for- 
knyt, at den jo kan stige lige saa høit mod 
Himlen som andres, alligevel at den ikke bliver 
ført paa fremmede og udlændiske Vinger.« 
Kingo var selv meget musikalsk, og han lod 
Sjungekoret ledsages af »velklingende og be- 
hagelige Melodier«, som han tildels selv havde 
komponeret eller bearbeidet. De fleste af de 
nye Melodier var tagne fra Folkeviserne og 
fra andre verdslige Sange. Dette nævnes her, 
fordi det vel er faa af dem, der nu synger 
hans Salmer, som ved noget om Oprindelsen 
til de vakre Melodier. Der var ogsaa dengang 
mange, som forargede sig over Kingos Frem- 
gangsmaade og mente, at det var en Haan 
mod Gudstjenesten og Religionen, naar man 
vilde synge Salmer efter verdslige Melodier. 
Men Kingo bøiede sig ikke for en saadan Op- 
fatning, og vi kan kun undre os over, at det 
virkelig lykkedes ham at sætte sin Vilje igjen- 
nem. Herom siger han blandt andet: »Lad 
det ei synes underligt og urimeligt, at jeg 
haver sat disse aandelige Sange under Melodier, 

som ellers af mange sjunges med forfængelig 
Ord. Jeg ved vel, at der ikke faa skal lade 
sig finde, som dette mit ringe Arbeides spæde 
Foster skal ville udkviste, fordi det ikke er 
overklædt med de gamle og brugelige Kirke- 
sanges Toner; men herudi haver jeg ikke vidst 
at gjøre mig nogens sær Tanker til en Lov.« 
Og han siger i en anden Forbindelse, at hvis 
nogen »for en Melodis Artigheds Skyld« gjerne 
ønskede at høre en Sang om Sodoma, saa 
maatte det fornøie ham saa meget mere at 
høre den samme Melodi knyttet til en Sang om 
Zion. Sjungekoret blev modtaget med stort 
Bifald, ikke alene i Danmark og Norge; men 
det blev inden kort Tid ogsaa oversat paa 
fremmede Sprog. 

Den anden Del af Sjungekoret, der inde- 
holder 20 Salmer, udkom i 1681. Den var 
tilegnet Dronningen, og af Fortalen skal her 
anføres en Del. Dronningen roses, fordi hun 
»med en fri og fuld Kjærlighed ei alene elsker 
vore Lands Folk, men ogsaa vort Sprog og 
gjør mange af dennem skamrøde, der haver 
maaske i 30 Aar ædt Fædernelandets Brød i 
Hans Majestæts Tjeneste og har dog ikke 
villet lære 30 danske Ord. De indbilder sig, 
at det er et Vadmels Sprog og derfor gid ei 
taget det paa deres Silketunger. Jeg for min 
Ringhed og det Pund, mig er betroet, tragter 
efter at lægge tilbørlig Værd paa vort kjære 

Og ældgamle Moders Sprog, sær udi aandelige 
Sange og sær udi andre Maader, som Tiden 
næst Guds Hjælp skal udvise, c Disse Kingos 
Ord er meget merkelige. De viser, at han i 
høi Grad elskede Modersmaalet, hvad der paa 
Tid var meget sjeldent, og som for Kingos 
Vedkommende er saa meget mere at lægge 
Merke til, som . han var af fremmed Herkomst. 

»Her paa Marken fød og baaret, 
Han sin Moder havde kjær, 
Godt for Tungebaand og skaaret, 
Om end skotsk af Folkefærd,« 

synger Grundtvig i sit Mindedigt om ham. 

Kingos Salmer er da ogsaa Vidne om, 
hvilken Kraft og Skjønhed han ofte forstaar at 
lægge i sit Sprog. I denne Forbindelse skal 
da ellers bemerkes, at Sognepresten i hans 
Fødeby, Søren Paulsen Gullandsfar, som i 
Kingos Barndom skal have øvet megen Ind- 
flydelse paa ham, nævnes som en Mand der i 
høi Grad elskede sit Modersmaal og alt dansk. 

Kingo blev benyttet ved forskjellige Arbeider 
paa det kirkelige Omraade. Saaledes blev han 
1683 Medlem af den Kommission, der skulde 
udarbeide nyt Kirkeritual. 

Det stod daarligt til med Kirkesangen paa 
den Tid. Den Salmebog, som brugtes, var 
Hans Thomasens fra 1569, og hvoraf der 
gaves flere meget forskjellige Udgaver. Den 

indeholdt kun faa danske Salmer. De fleste 
var daarlige Oversættelser fra Tysk. I 1683 
blev det overdraget Kingo at samle og udgive 
en ny Salmebog. Den første Halvdel (Vinter- 
parten) udkom i 1689. Den indeholdt 267 
Salmer, hvoraf 136 af ham selv. De øvrige 
var for det meste gamle Salmer, der var om- 
arbeidede; dog var der ogsaa omtrent 20 Salmer 
af samtidige Forfattere. Der udkom nu kort efter, 
nemlig 23de Januar 1690, en kongelig Forord- 
ning, ifølge hvilken Kingo i 20 Aar fik Ene- 
retten til at udgive denne Salmebog. Enhver 
Sognekirke fik Befaling til at anskaffe mindst 
et Eksemplar og indsende Betalingen inden 
Ilte Juni. Bogens Pris blev sat overordentlig 
høit, nemlig 6 Mark for hver Part. Men Kingo 
havde mange Uvenner, der med Misundelse 
saa, hvorledes Kingo, skjønt født i ringe Kaar, 
steg alt høiere og høiere i Kongens Gunst. 
Især var det de talrige Tyskere ved Hofifet, 
som lagde ham for Had, fordi han overalt 
arbeidede for at værne om Modersmaalet og 
alt, hvad der var dansk, som Fortalen til 
Sjungekoret ogsaa viser. Hvor hurtig Kongens 
Naade kunde vende sig, viste sig bedst her. 
Thi neppe én Maaned efter at den kongelige 
Forordning var bekjendtgjort, blev den tilbage- 
kaldt, og det blev overdraget andre at ud- 
arbeide en ny Salmebog. At Kingo følte sig 
krænket over en saadan Behandling, ved vi 

af følgende Vers, som han skrev i det Eksem- 
plar, han forærede Bispinde Bircherod: 

»Gak, hudefletted Bog, 
Du tør vel Plaster finde, 
Og rene Sjæle, som 
vil dine Saar forbinde, 
Gak, syng din Sorrig hen, 
Det tør vel blive godt; 
Thi Ære fødes tidt 
Udaf vanartig Spot«, 

Og ogsaa ofte ellers i hans Sange og Digte 
finder vi Gjenklang af denne Stemning, f. Eks. 
i den deilige Salme: 

»Sorrig og Glæde de vandre tilhaabe, 
Lykke, Ulykke de ganger paa Rad, 
Medgang og Modgang hinanden anraabe, 
Solskin og Skyer de følges og ad. 

Jorderigs Guld 

Er prægtig Muld, 
Himlen er ene af Salighed fuld. 

Vel da, saa vil jeg mig aldrig bemøie, 
Om ikke Verden gaar efter min Agt, 
Ingen Bekymring skal kunne mig bøie, 
Intet skal gjøre mit Hjerte forsagt, 

Sorrig skal dø. 

Lystigheds Frø 
' Blomstrer paa Himlens Lyksaligheds 0.« 

Hvad der skede, var ikke alene en For- 
nærmelse mod den fejrede Sanger. Det var 
ham ogsaa et stort økonomisk Tab, idet han 

selv havde anlagt et Bogtrykkeri i Odense og 
bekostet Trykningen af sin Bog. Det var kun 
en daarlig Trøst, at Kongen samtidig hermed 
lod ham udnævne til virkelig Justitsraad, som 
var en særdeles høi Rangtitel paa den Tid. 

Nogen ny Salmebog kom der imidlertid 
ikke for det første. De Hofgunstlige , som fik 
Privilegier herpaa, viste sig aldeles uskikkede 
til et saadant Arbeide. Endelig blev der da 
i Kjøbenhavn i 1696 nedsat en Kommission, 
som skulde tage sig af denne Sag. Det var 
nu gaaet op for de fleste, at Kingo alene var 
den rette Mand til dette Arbeide. Man vilde 
dog ikke gjøre sin Uret god igjen. Men de 
Mænd, som sad i Kommissionen, var fornuftige 
nok til at lægge Kingos Salmesamlinger til 
Grund for sit Arbeide. Kingo var ogsaa selv 
inde i Kjøbenhavn for at tale sin Sag. Han 
fik ogsaa et Slags Opreisning, idet den 
Salmebog, Kommissionen fik istand, blev over- 
draget Kingo, som i 10 Aar fik Eneret paa at 
lade den trykke og sælge. Bogen udkom i 
1699 og er bleven kaldt Kingos Salmebog, 
skjønt den slet ikke er af ham. Den inde- 
holder vistnok en hel Del af Kingos Salmer; 
men mange, og det tildels af hans ypperste, 
var udeladte; i det hele var der af Kingos 
Salmer i > Vinterparten c optaget 55, medens 
altsaa 81 var forkastede. Bearbeidelsen af de 
ældste Salmer var daarlig udført. Man maa 

beklage, at Kingo paa Grund af Hofrænker 
blev hindret i at udføre dette Arbeide; men 
paa den anden Side maa man dog ogsaa være 
glad over, at den nye Bog blev saavidt god. 
Hvor let kunde det ikke have hændt, at en 
anden Bog ved Kongens Gunst kunde være 
bleven indført. Men som det nu er gaaet, blev 
det, som Kingo selv slog paa i ovennævnte 
Vers, saa, at hans Arbeide med Salmebogen 
er bleven ham til største Ære. 

Kingo har været beskyldt for Gjerrighed 
og for Lyst til Magt og Ære. Og dette er 
vel ikke ganske uden Grund. Der er flere 
Træk, som tyder paa, at han ivrig og flittig 
samlede paa denne Verdens Gods. Og dette 
lykkedes ham ogsaa. Han blev en meget rig 
Mand og eiede store Jordegodser. Kingo var 
gift 3 Gange, og han lagde Grunden til sin 
Velstand ved sine to første Giftermaal. Kingo 
var første Gang gift med Presten Worms Enke 
Sille, der bragte ham flere Stedbørn, anden 
Gang med en Forvalters Enke og tredie Gang 
med Assessor Balsløvs Datter Birgitte*, ogsaa 
med hende fik han adskiUig Eiendom, saaledes 
Godset Fraugdegaard paa Fyen. Ikke med 
nogen af sine Hustruer havde han Børn. 

At Kingo var en Mand, der vilde opad 
Ærens Stige, derom er hans mange Digte til 
Kongens og andre mægtige Mænds Pris et 
Vidne. Disse Digte er saa fulde af krybende 

Smiger, at flere af dem nu kun vækker vor 
Afsmag. Vi maa dog erindre, at saaledes 
var Tonen i de Tider, og at Kingos Digte 
hverken var bedre eller slettere end de fleste 
andre. Som et typisk Eksempel paa de da 
brugelige Prisdigte kan her anføres Kingos 
Digt under Kristian den Femtes Billede i hans 
norske Lov 1687: 

»Sku her Kong Christian den Femte, Nordens Ære, 

Dog ikke, som du ser ham her afskygget være. 

Men som han er, naar han oppaa sin Thronestol^ 

Er fuld af Herrens Frygt og Rettens klare Sol. 

Hør, hvor han taler her i Lovens rene Stemme 

Til Folket længst i Nord om Ret og Skjel at fremme. 

Hvert Fjeld, hver By og Flek, hvert Skib og Baad i Sø, 

De prise Kongens Navn og lar ham aldrig dø.« 

Og lignende Smigrerier træff'er man paa, ret 
som det er. Paa Tøihuset i Kjøbenhavn findes 
der et svært Anker med følgende smagløse 
Inskription : 

»Gud holdt paa mig, og jeg holdt Christian den Femte, 
Der en fortvivlet Storm i Østersø ham klemte. 
To Rigers Liv og Død paa to Jernhager laa. 
Jeg derfor evig her skal til et Minde staa « 

Kingo nævnes ogsaa som en hovmodig og 
stridbar Mand, og det sagdes, at han jevnlig 
laa i Proces med sine underordnede og andre. 
Det forholder sig nok ogsaa saa, at han med 
sin sterke og udprægede Personhghed havde 

vanskeligt for at vise den rette Sagtmodighed 
og Imødekommenhed. Welhaven har i dette 
Punkt trukket en Sammenligning mellem ham 
og Biskop Johan Nordal Brun, som ogsaa var 
en særdeles myndig Herre. 

Men hvormeget sandt der kan have været 
i alle disse Beskyldninger, er det ikke saa godt 
at vide. og vi skal ikke forsøge at dømme 
derom. Naar vi alligevel nævner disse Beskyld- 
ninger, da er det ikke for at kaste Stænk paa 
vor store Salmedigters Minde, men det er for 
at gjøre visse Sider af Kingos Digtning fuldt 
forklarlig. Det tør være almindelig anerkjendt, 
at en Digter kun kan synge varmt og skjønt 
om det, som ligger hans Hjerte nær. Vil han 
derimod skildre noget, som han kun har op- 
fanget med Forstanden, da bliver det tørt og 
kjedeligt. Dette gjælder baade den religiøse 
saavel som al anden Digtning. Ingen har talt 
saa overbevisende om Verdens Tomhed og 
Forfængelighed som Salomo, netop fordi han 
havde prøvet alt. Ingen har skildret Angerens 
Sønderknuselse mere gribende end David, hvis 
Synd var saa stor, hvis Fald saa dybt. Ingen 
har i stærkere Farver malet Syndens Herre- 
dømme over Mennesket end Augustin, der i 
saamange Aar havde været dens Træl. Tager 
vi nu for os flere af Kingos Salmer og hører 
de gribende Toner, hvori han skildrer Rigdoms 
Forfængelighed og Verdens Tomhed, da føler 

vi, at den Mand, som synger saaledes, maa 
selv have erfaret, hvad Kjærlighed til Verden 
og til dens Goder vil sige. Naar man lytter 
til de indtrængende Ord, i hvilke han anraaber 
Gud om Ydmyghed og Hengivelse, da kan man 
ikke være i Tvivl om, at han maa have følt 
Hovmoden bruse i sit Hjerte. I ingen af hans 
Salmer kommer denne Livserfaring tydeligere 
frem end i den storslagne, men paa samme 
Tid saa barnlige Sang. »Far Verden, far vel,« 
som desværre ikke findes i nogen af vore Salme- 
bøger. Vi skal her anføre nogle Vers: 

»Hvad er det dog alt, 
Som Verden opsminker med fauer Gestalt ? 
Det er jo kun Skygger og skinnende Glar, 
Det er jo kun Bobler og skrattende Kar. 
Det er jo kun Iseskrog, Skarn og Fortred, 
Forfængelighed, Forfængelighed. 

Og Rigdom og Guld. 
Du Jorderigs Afkom i skinnende Muld, 
Du est dog af Verdens bedragelig Ting, 
Som voxer, aftager og vexler omkring, 
Du est dog, i høicste Merke og Med, 
Forfængelighed, Forfængelighed. 

Ak Ære, hvad er 

Hvad er dine Kroner og Krandse du bær? 
Misundelse sidder dig altid paa Ryg, 
Du hemmelig stødes og sjelden er tryg, 
Du ofte der snubler, hvor andre de gled, 
Forfængelighed, Forfængelighed. 

Ak, Yndist og Gunst, 

Du hastig opførte og faldende Dunst, 

Du konstig opblæsere, hvegende Vind, 

Som tusind har Øien og dog løber blind, 

Hvad est du, naar man dig ved Solen har seed? 

Forfængelighed, Forfængelighed. 

Ak, Venskab og Tro, 

Som alt efter Lykken veedst Fløyet at sno, 
Du smukke Bedragere, heldige Skalk, 
Som skuffer saa ofte i Drøfvelsens Kalk, 
Du est, som jeg og af Forfarenhed veed. 
Forfængelighed, Forfængelighed. 

Saa far da, far vel, 

Du ^kalt nu ei længer bedrage min Sjæl, 

Bedragelig Verden, jeg takker dig af, 

Og synker dig ned i Forglemmelsens Grav, 

Jeg længes at bøde min Sorrig og Nød 

I Abrahams Skjød, i Abrahams Skjød.« 

Et af Særkj enderne ved Kingos Digtning er 
de rige og skjønne Billeder, han ofte anvender. 
Undertiden er de forresten tilstede i altfor stor 
Udstrækning, saa de forstyrrer Virkningen. 
Blandt Kingos talrige Salmer kan særlig frem- 
hæves hans Lovsange paa de store Kirkefester, 
f. Eks. de ypperlige Paaskesalmer »Som den 
gyldne Sol frembryder« og »Op Sjæl, bryd 
Søvnen af«, ligeledes hans deilige Morgen- og 
Aftensalmer, som f. Eks. »Nu rinder Solen op«, 
gjennem hvis klokkerene Toner man ligesom 
hører Morgenens Fuglekvidder: 

»Nu rinder Solen op -af Østerlide, 
Forgylder Klippens Top og Bjergets Side. 
Vær glad min Sjæl og lad din Stemme klinge, 

Stig op fra Jordens Bo 

Og med din Tak og Tro 

Til Himlen svinge!« 

Nævnes maa ogsaa den lange Række histo- 
riske Salmer, f. Eks. »StoreGud og Frelsermand«, 
»Hvor lifligt er det dog at gaac, »OverKedron 
Jesus træder« og andre. Til de mere kjendte 
af hans Salmer hører fremdeles: »Enhver som 
tror og bliver døbt«, »Lov og Tak og evig 
Ære« og »Hvor deilig skal Guds Kirke staa«. 
Det vil imidlertid føre for langt at foretage 
nogen synderlig fyldig Opregning af Kingos 
Salmer, I Landstads Salmebog staar hver 
Salmes Forfatter nævnt, og enhver kan da 
paa egen Haand merke sig et større eller 
mindre Udvalg af Kingo. Man vil finde, at en 
større Del af vore kjæreste og mest yndede 
Salmer skriver sig fra hans Haand, 

Man føler, at Kingos Salmer ere sungne 
ud af hans indre. Hans Hjerte brændte af 
Kjærlighed til de Emner, han besang, af en 
hellig Begeistring for de store og hellige Sand- 
heder. I sin religiøse Digtning er han aldrig 
mat og tør som saa ofte i sine verdslige Digte, 
Hans hele Sjæl var gjennemtrængt af Kristen- 
dommens Glød, derfor lykkedes det ham ogsaa 
i Regelen at hæve sig ud over Samtidens for- 

kvaklede og vandige Ritnekunst og at klæde 
sine Tanker ind i en Form, der endnu tiltaler 
os ved sin Skjønhed. Tonerne af hans Salme- 
sang har nu lydt i vore Kirker i næsten to 
hundrede Aar, og de vil fremdeles lyde, saa- 
længe vi eier en Kirkesang. 

»Mægtig, dyb jeg hører runge, 
Gamle Barde, i din .Sang, 
Kirkeklokkens Malmertunge, 
Nordens Davidharpeklang,* 

som det heder i Ingemanns Mindedigt over ham. 
Kingo var i sin sidste Tid meget sygelig, 
Han led af Stensmerter ligesom Dass. Aftenen 
før sin Død sagde han: »Herre Gud, imorgen 
faar vi en deilig Musik at høre. c Søndag 
Morgen den 14de Oktober 1703, medens Kirke- 
klokkerne kaldte Menigheden til Guds Hus, gik 
hans Sjæl ind til Hvilen. 



LUDVIG HOLBERG. 

1684— 1754. 

L/et er en enestaaende Plads, Holberg 
indtager i vor Literatur- og Kulturhistorie. 
Der har aldrig været nogen dansk eller norsk 
Forfatter, hvis Betydning har været saa stor 
som hans, og nogen saadan vil heller neppe 
komme. Dette har da først og fremst sin 
Grund deri, at i den Tid, da Holberg begyndte 
sit Forfatterskab, var den dansk-norske Bog- 
verden i høi Grad død og intetsigende, saa det 
paa en Maade kan siges, at Holberg har grund- 
lagt den dansk -norske Literatur. Og Tom- 
heden og Indholdsløsheden gjaldt ikke blot 
Literaturen, men Kulturstandpunktet i det hele. 

I andre, større Lande derimod, navnlig i 
England og Frankrig, var der paa den Tid 
vokset frem nye Livs- og Tankeretninger, af 
hvilke det danske Samfund var aldeles uberørt. 

Men al denne nye, friske Aandsnæring havde 
Holberg grebet og suget den til sig. Hans 
Evner var saa begjærlige, saa gribende, hans 
Blik saa aabent, hans Natur saa modtagelig, 
at han stod paa Højde med sin Samtids frem- 
meste Aander. 

Og saa brød han Dæmningen, bag hvilken 
det lille, forkrøblede Samfund havde stængt 
sig ude fra Kulturens Alfarvej, han brød Dæm- 
ningen og lod den friske, altid voksende Kultur- 
strøm løbe ind. Det var det, han havde sat 
sig til Maal, og det var det, han evnede. Deri 
ligger kortelig talt hans Storhed. 

I Holberg kun at se den udødelige Komedie- 
forfatter eller Satirikeren fra »Peder Paars«, det 
er ikke at se ham i hans rette og fulde histo- 
riske Sammenhæng. Holberg er sit Folks 
Civilisator, Banebryderen for et helt nyt Aands- 
liv. Og hvilket Aandsliv? Det er Oplysnings- 
tidens Aand, han leder ved Haanden og ind- 
fører i den danske Verden. Han er Nordens 
mægtigste Repræsentant for den store revolu- 
tionære Kulturbevægelse, der i forrige Aar- 
hundrede gjenhemrystede den europæiske Aands- 
verden. Det er et helt Aarhundredes euro- 
pæiske Udvikling paa alle Omraader, Holberg 
repræsenterer. 

Det har været forskjellig bedømt, det 
forrige Aarhundrede, det har været løftet til 
Skyerne formedelst sin raske Fremgang paa 

Utheim: Otte Forfatter«. . 

Oplysningen Bane, men det har fra andre 
Kanter maattet høre haarde Haansord for 
sin Fornuftdyrkelse og sin Tørhed. Paa en 
vis Maade var forrige Aarhundrede en Fort- 
sættelse af det 1 6de Aarhundredes Reforma- 
tionsarbeide. Begge disse Kulturbevægelser 
var Udslag af Menneskenes Emancipations- 
trang, Lysten til at feje væk de middelalderlige 
Baand og Systemer, som holdt den menneske- 
lige Aand sammenknuget. Men medens Re- 
formationsbevægelsen væsentlig var af religiøs 
Art og vendte sin Protest mod Kirkens Aag, 
var det 1 8de Aarhundredes Emancipationstrang 
mere af filosofisk Natur. Den traadte op mod 
de Dogmer, som borneret Vankundighed og 
pedantisk Sneversyn havde paatvunget Men- 
neskene i deres borgerlige Livs forskjellige 
Gjøremaal. Var Bevægelsen i det i6de Aar- 
hundrede mere enkel og omfattede kun den 
ene Side af Aandslivet, saa var Bevægelsen i 
Oplysningstiden af universel Natur og om- 
spændte alle Aandslivets Sider. Saa almindelig 
var den filosoferende Aandsretning bleven, at 
man træffer dens Tilhængere endog inde i 
Krigsleiren, som f. Eks. Frederik den 2den. 

Vor egen Tid har i flere Henseender nogen 
Lighed med Oplysningens Tidsalder. Vi staar 
i visse Maader vore Oldefædre nærmere i 
Aandsslægtskab end vore Forældre fra den 
reaktionære Romantiks Tid i vort eget Aar- 

hundrede. Vor Tid er universel, kosmopolitisk 
i Lighed med Oplysningstiden, i Modsætning 
til Romantikens noget trangsynte Nationalitets, 
bestræbelser. Ethvert Bølgeslag i Aandens 
Verden har selvfølgelig sin historiske Berettigelse, 
og det er ikke her Stedet at pege paa Ro- 
mantikens Værd og smukke Mission. Men den 
staar dog som et Sidespring, en Digression ud 
af den Tankens og Oplysningens Vej, som 
forrige Aarhundrede bet'raadte, og som vi igjen 
er komne ind paa. 

Denne Lighed mellem Oplysningstiden og 
vor egen Tid kommer da ogsaa frem hos For- 
fatterne og Digterne. Det moraliserende For- 
fatterskab, Tendens- og Læredigte var dengang 
i høi Kurs, og nu i vor Tid merker vi daglig, 
hvorledes Tendensbøgerne igjen rækkes os af 
Nutidens Forfattere. 

Man har ofte sagt, at de smaa Lande er 
heldigere stillede end de store, forsaavidt som 
disse maa oparbeide og kjæmpe frem til Seier 
de nye Tanker, og naar saa disse har vundet 
Anerkjendelse, har de smaa Lande kun at 
modtage Resultaterne. Man har pegt paa den 
franske Revolution og anført, hvorledes andre 
Lande og ikke mindst vort eget roligt og frede- 
ligt har kunnet tilegne sig de Frihedens Goder, 
som i Frankrig først blev bragte til Verden 
under Blod og Smerte. 

Der kan være meget sandt i dette; men 
man maa dog være meget varsom med at op- 
stiUe dette som nogen Regel, gjældende for 
enhver Tid, ethvert Forhold. »Historiens indre 
Mekanik er anderfiindig«, siger Peer G)mt, og 
at finde Reglerne i Historiens store Lærebog, 
turde være en meget vanskelig Sag. I Mod- 
sætning til nævnte Lære kan det nemlig ogsaa 
anfieres, at der, hvor de nye Tanker spirer og 
tiltvinger sig Plads, der faar de efterhvert 
Hjemstavnsret. Man vænner sig lidt efter lidt 
til dem, og Bruddet, IGøften mellem det gamle 
og det nye, bliver aldrig af nogen særlig Stør- 
relse. Men for et lidet Samfund — især naar 
da dette, som Tilfældet i Reglen er, har for- 
sømt at lytte til de njre Tunger, som er be- 
gyndt at tale — kan det ofte blive svært paa 
engang at modtage hele nye, mægtige Aands- 
retninger, naar disse stormer paa med den 
seierssikre Bevidstheds Ret. Saa har det været 
ofte før, og saaledes er det fremdeles, og vi 
merker nok adskilligt til dette ogsaa i vor 
Tid. Og dette bevirker, at de smaa Samfunds 
Udvikling ofte foregaar nc^et uregelmæssig og 
stødvis. 

Det danske Samfund har altid været paa 
Slæbetoug af Tyskland, dog ikke altid i samme 
Udstrækning, i det i6de og 17de Aarhundrede 
mere end i det i8de, i Romantikens Tider 
mere end nu i de sidste Aar. 

I Reformationstiden og nærmest efter var 
Danmark næsten udelukkende et Anneks^ af 
Tyskland. Holberg stillede sig i Opposition 
til dette Forhold. Det var England og Frank- 
rige, hvorfra han selv hentede sin Viden. Var 
dette nogen Tilfældighed? Nej, det var ingen 
Tilfældighed, men fordi Tysklands Aandsliv 
dengang laa nede — især fra Trediveaarskrigen 
af — , medens det i England og Frankrige var 
højt oppe. De nyere Tankeretninger brød forst 
frem i England for derfra at slaa Rod ogsaa i 
Frankrige, medens de først vandt nogen Ind- 
gang i Tyskland i Holbergs ældre Aar. Hol- 
berg studerede to Aar i England og to Aar i 
Frankrige, medens hans Ophold i Tyskland 
kun var ganske kortvarigt. Medens han var i 
Leipzig gik han flittig paa Forelæsninger, dog 
»ikke saa meget for at lære noget, som for at 
kritisere«. Navnlig gik han for at more sig 
over en Magister Stivelius, der blandt andet 
beviste af Skriften, at de salige i Paradiset 
spiste baade til Middag og Aften. 

Holbergs Barndom og Ungdom falder i 
Rokokotiden, Paryktiden, da det hele Europa 
rettede sig efter Versailles og Ludvig den 14de. 
Men i denne Enevældets Tid, hyor stramt dens 
Regimente end kunde være, var der dog i 
højere Grad end i Adelsvældets Tider Rum 
for Borgernes, Tredjestandens Udvikling og 
Oplysning. Og det er netop Borgerstanden, 

hvis Aandsdanneke Holberg tog sig af og 
ledede. 

Ludvig Holberg blev født i Bergen den 
3dje December 1684, Hans Fader var en 
Bondegut fra Trondhjemskanten, der fra menig 
Soldat havde tjent sig op til Oberstløjtnant. 
Forældrene døde, mens Gutten endnu var et 
Barn, og han kom derfor i Huset hos sine 
Slægtninger. En Tid gjorde man Forsøg med 
at faa ham opdraget til Militær; dette blev 
dog opgivet, da Gutten var liden af Vekst og 
af svagelig Helse, og han blev derfor sat i 
Bergens Latinskole. I 1702 kom han som 
Student til Kjøbenhavns Universitet, og i 1704 
blev han theologisk Kandidat. Da han intet 
eiede, havde han i Mellemtiden været hjemme 
i Norge som Huslærer, og efter sin Embeds- 
eksamen reiste han hjem til Bergen og fort- 
satte atter som Huslærer. Han fik dog snart 
Lyst til at reise og se sig om i Verden. Alle 
raadede ham derfra, da han næsten intet eiede 
at reise for. Han tog dog afsted med et Skib 
til Amsterdam. lians Reisepenge var kun 
120 Kroner. Da han havde været nogle Uger 
i Amsterdam, blev han syg, og han reiste nu 
til Aachen for om muligt at blive frisk igjen. 
Her slap Pengene snart op, og han maatte 
gaa tilfods hele Veien tilbage til Amsterdam. 
Ved Hjælp af et Laan, han fik opdrevet, kom 

han derpaa tilbage til Norge; men da han 
vidste, at alle vilde le af ham i Bergen, bo- 
satte han sig i Kristianssand. Her levede han 
et Aars Tid som Sproglærer og tjente ganske 
gode Penge, saa han ikke alene fik betalt sin 
Gjæld, men lagde ogsaa en Del tilside til en 
ny Udenlandsreise; thi ud maatte han igjen, 
saasnart det var ham muligt. Om Vaaren 
1706 reiste han sammen med en Ven af sig 
til England, hvor han var i over to Aar. Det 
meste af denne Tid tilbragte han ved Univer- 
sitetet i Oxford. Da det var forbi med de 
opsparede Reisepenge, levede han af Under- 
visning i Musik og Sprog. Forresten var hans 
Levemaade overordentlig tarvelig. I flere 
Maaneder spiste han saaledes varm Middags- 
mad kun én Gang om Ugen og levede ellers 
blot af Tør mad. 

Om Sommeren 1708 kom Holberg til 
Kjøbenhavn, hvor han i nogen Tid levede af 
at undervise andre Studenter. Aaret efter gjorde 
han en kort Reise til Tyskland, hvor han op- 
holdt sig nogen Tid ved Universiteterne i 
Leipzig og i Halle. Ved sin Hjemkomst fra 
Tyskland fik han frit Ophold paa en Stiftelse, 
der var oprettet for studerende ved Univer- 
sitetet. Han kunde nu mere uforstyrret hen- 
give sig til sine Studier, og i de følgende Aar 
udgav han tre historiske Arbeider. Disse Bøger 
vakte saadan Opmerksomhed, at han i 17 14 

blev udvævnt til ekstraordinær Professor. Vist- 
nok fulgte hermed ingen Løn; men han var 
dog nu optagen i den lærde Verden og havde 
Udsigt til at blive ordinær Professor, naar en 
saadan Post blev ledig. 

Paa denne Tid fik Holberg ogsaa et Reise- 
stipendium paa loo Daler aarlig. Han tog da 
igjen straks til Vandringsstaven. Om Vaaren 
1 7 14 reiste han til Amsterdam og derfra over 
Rotterdam og Antwerpen til Briissel. Herfra 
gik han tilfods til Paris, hvor han opholdt sig 
i næsten halvandet Aar. Derpaa reiste han 
over Marseille og Genua til Rom, hvor han 
var en Vinter. Om Vaaren 17 16 tog han fat 
paa Hjemreisen. Han gik tilfods hele Veien 
gjennem Italien og Frankrige til Paris; derefter 
reiste han videre til Amsterdam og derfra til- 
bage til Kjøbenhavn. Han havde været borte 
i over to Aar, og dette var hans største og 
betydningsfuldeste Udenlandsreise. Holberg 
var ofte plaget af Sygelighed. Paa Veien til 
Rom var ban bleven angrebet af Koldfeber, 
og denne pinte ham nu under Resten af hans 
Ophold i Udlandet; først i Amsterdam blev 
han igjen den besværlige Gjæst kvit. 

To Aar efter sin Hjemkomst (17 18) blev 
Holberg ordinær Professor. I den Tid, da en- 
hver studeret Mand pleiede at være hjemme i 
alle Videnskaber, var det Skik og Brug, at en 
Professor med Aarene skiftede Fag. Saaledes 

ogsaa Holberg. Han blev først Professor i 
Filosofi, som han lidet brydde sig om, derpaa 
i Latin og Græsk, og først fra 1730 af fik 
han foredrage sin Yndlingsvidenskab, Historie. 

Holberg var ved sin Udnævnelse til Pro- 
fessor 34 Aar gammel Denne Tid danner et 
vigtigt Vendepunkt i hans Liv. Alle de tid- 
ligere Aar havde for ham kun været Læreaar, 
i hvilke han med den utrætteligste Flid havde 
samlet sig Kundskaber og Erfaring. Fra nu 
af optraadte han som Lærer, som den, der 
ogsaa vilde dele sit aandelige Forraad med 
andre. Men dette gjorde han paa en Maade, 
der kom alle uventet, og som han vel selv 
heller neppe tidligere havde tænkt paa. I 
17 19 udgav han nemlig et stort komisk-satirisk 
Digt, skjønt han aldrig tidligere havde skrevet 
Vers eller befattet sig med noget, der smagte 
af Digtning. Det, som i saa mange Aar væ- 
sentlig havde været Gjenstand for hans Studier, 
havde været historiske, sprogvidenskabelige og 
juridiske Emner. Nu da vi staar ved Slutten 
af Holbergs Ungdoms- og Læreliv og skal 
følge ham over til hans reformatoriske For- 
fatterskab, er det paa rette Sted at se lidt 
paa det Samfund, hvis Lærer og Opdrager 
han blev. 

Vi regner Holberg til vore store Mænd 
og med rette. En stor Mand kalder vi den, 
der giver Tiden sit Præg, der forandrer Sam- 

fundet, og jo dybere og varigere Forandringen 
er, des større anser vi ham for at være. Men 
der maa da i Tidens egne Forhold være noget, 
som kræver Forandring, og disse Tidens Krav 
maa han have forstaaet, han maa samle dem 
i sig og gjøre dem til sine egne, og hvad der 
er det vigtigste, han maa have Evnen til at 
løse dem. Den, som er i denne lykkelige Stil- 
ling, han bliver sin Tids Lærer, den, der bryder 
de nye Baner. En saadan Mand var Holberg. 
Det danske Samfund, det danske Aands- 
11 V laa paa Holbergs Tid langt bagud. I poli- 
tisk Henseende f Eks. var ingen anden Mening 
bleven hørt end den, at den enevældige Styrelse 
var af guddommelig Oprindelse, at Suverænen 
stod over Loven og alene behøvede at gjøre 
Gud Regnskab for sine Handlinger. Enhver 
anden Regjeringsform end den enevældige 
ansaaes for oprørsk. Kongeforgudelsen antog 
i disse Tider den væmmeligste Form. I en 
Universitetstale prises Kristian den 6te som en 
Konge, hvem Gud selv »fylder med sin Visdom, 
værdiger sit Venskab, styrker med sine Lær- 
domme, mætter med sine Samtaler, fylder med 
sin Guddomsmagt, giver Del i sin Virksomheds- 
kraft, kortsagt smykker med sit Billede. Spørger 
du om hans Trone? Den er nøie forenet med 
den guddommelige. Om hans Herskerspir? 
Det rækkes ham af Guds Haand. Om hans 
Planer? De udrinder fra Guds Tanker. c 

Holberg viste liden Interesse for Politik; 
men hans Tankeliv var saa universelt anlagt, 
at han ogsaa her talte med. Han protesterede 
mod den paa den Tid rettroende politiske Lære, 
at alene Enevældet var tilladelig efter Skriftens 
Ord. Personlig fandt han sig vel tilmode 
under det enevældige Styre og anførte mange 
Grunde for dets Fortrinlighed. Men ellers op- 
fattede han Statsforfatningen som en Kontrakt 
mellem Fyrste og Folk, saaledes som dette var 
ordnet i det engelske Statssamfund og i Hol- 
land. Han var vistnok den første danske Stats- 
retslærer, som optraadte med denne Lære, og 
han sluttede sig i dette Stykke som ogsaa i 
mange andre til de tyske Filosofer og Stats- 
retslærere Puffendorf og Thomasius 

Paa det religiøse Felt grasserede Intole- 
ranse og Forfølgelse. Enhver Mening, der 
afveg fra den stive, tørre Orthodoksis Dogmer, 
blev kneblet med Lovens Arm. Dette er Emner, 
Holberg behandler udførlig i sine mangfoldige 
Skrifter. Han viste her en merkelig Fordoms- 
frihed og var langt, langt foran sin Tid. Han 
var en meget ivrig Modstander af al religiøs 
Forfølgelse og Religionstvang. Han vidste kun 
af én Slags berettiget Fanatisme, sagde han, 
og det var Fanatismen mod intolerant For- 
følgelseslyst. Sit Standpunkt har han kanske 
udtalt klarest i de Ord: >Et er det at skrive 
mod Religionen, et andet at drive Spot dermed 

Det første kan ske udi et oprigtigt, skjønt vild- 
farende Forsæt, det andet derimod er Bevis 
paa Haardhed, Ondskab og Ugudelighed. Man 
maa korrigere vildfarende Mennesker med For- 
maninger, men Bespottere med Ris og Svøbe. 
Det sker dog ikke; thi man pisker, fængsler 
og ekskommunicerer de første og lader de 
sidste passere for beaux esprits. € 

Meget ofte blev Holberg beskyldt for at 
hylde en hedensk Livsanskuelse, og han var 
vistnok heller ingen efter Datidens Begreber 
orthodoks Mand, skjønt han var meget religiøs, 
det vil sige, Religionen stod for ham mest som 
Morallære. Han havde de fleste Theologer 
mod sig, og Hofpresterne under den pietistiske 
Kristian den 6te > f. Eks. Bluhme og Pontop- 
pidan, forsøgte at faa hans Boger forbudte, 
fordi flere Udtalelser skulde stride mod Reli- 
gionen; men disse Forsøg lykkedes ikke. Saa- 
danne Udtalelser var f. Eks., at han paastod, 
at hele den umaadelige Stjernehimmel ikke var 
bleven skabt blot til at staa der som Pryd for 
Menneskenes Skyld. Et praktisk Forslag, som 
f. Eks. at afskaffe enkelte af de mange kirke- 
lige Festdage, bidrog ogsaa sit til at ophidse 
Presterne mod ham. 

I Sammenhæng med Religionen kan her 
nævnes, at der herskede den krasseste Overtro, 
ikke alene blandt Almuen, men blandt alle 
Stænder. En Sol- eller en Maaneformørkelse, 

en Komet, en sterk Lysning paa Himmelen 
eller lignende Fænomener, der havde sin natur- 
lige Forklaring, et Misfoster, der kom til Verden, 
et tilfældigt Uheld opfattedes altid som et Tegn 
paa Himmelens Vrede over vedkommende By 
eller Land, og Presterne tog ofte saadant til 
Udgangspunkt for sine Prædikener. Hekse- 
processer var i fuld Gang hele det 17de Aar- 
hundrede, og selv saa langt ned i Tiden som 
1670 blev der i Kristiania paa en Gang brændt 
7 Hekse. Hvor udbredt Troen var paa Hekseri, 
ser vi netop af Holbergs Skrifter; det er en af 
de Skyggesider ved Tiden, han hyppigst og 
kraftigst retter sin Satire mod. 

Videnskaben fristede de kummerligste Trælle- 
kaar under Theologien. »Mod et hundrede 
Theologer var der én Medikus eller Jurist.« 
Man studerede en Smule Filosofi kun for at 
benytte den som en formel Færdighed i 
Theologiens Tjeneste. Og den theologiske 
Videnskabelighed gik op i et tomt, indholdsløst 
Mundhuggeri. Der holdtes theologiske Dispu- 
tatser om, hvorvidt Maria ved Jesu Fødsel følte 
Fødselsveer, om Beskaffenheden af Fjærene i 
Englenes Vinger, om Englene var skabte paa 
en af de 6 Skabelsesdage, om Davids Dans 
foran Arken, om Absalons Hovedhaar o. lign. 
Holberg fulgte derimod de engelske Filosofer 
og opstillede Erfaringen som højeste Rettesnor 
i Filosofien og al Videnskabelighed. 

Aandslivet i Danmark var omkring Aaret 
1700 som sagt forkrøblet. De nyere Aands- 
retninger i fremmede Lande var endnu ikke 
naaede herop. I Literaturen var der fuldstæn- 
dig Død og Stilstand. Der var liden aandelig 
Næring at faa, Landets eget Sprog og alt 
indenlandsk i det hele var dybt foragtet. Man 
løb efter fremmede Skikke. Men paa Grund 
af Uvidenhed og Mangel paa Dannelse var det 
væsentlig blot de fremmede Nationers slette og 
naragtige Sider, det rent ydre, man tog til 
Forbillede. Det fortrinlige, det ypperlige i de 
fremmede Landes Kultur havde man derimod 
mindre Øie for. Adelen og Officersstanden var 
uvidende, brutal mod sine undergivne, og navn- 
lig Officersstanden var ogsaa for en stor Del 
tysk eller fortysket. Den lærde Stand tilbragte 
sin Tid med unyttige og spidsfindige Disputatser, 
der intet aandeligt Udbytte gav. Den havde 
derimod ingen Tanke for at udbrede Oplysning 
blandt Folket. Blandt Borgerstanden raadede 
Materialisme parret med Forfængelighed og 
Indbildskhed. Og Bønderne var nedsunkne i 
den groveste Overtro og Uvidenhed. 

Det er vanskeligt at faa Øie paa de Feil, 
som klæber ved en selv eller de Forhold, 
hvilke man er opdraget og bevæger sig i. Det 
er derfor vel værd at gjøre opmerksom paa, 
at Holberg paa en visMaade stod udenfor det 
danske Samfund, noget, der ogsaa gjorde sit 

til, at han med des større Lethed saa alle dets 
forkjerte Sider. Bortseet fra to korte Ophold 
i Kjøbenhavn for at tage sine Eksamener, var 
det nemlig først i 1708 efter sin Englandsreise, 
at han tog fast Bolig i Danmark. Men da var 
Holberg allerede den voksne Mand. Han var 
vistnok kun 24Aar gammel; men han udvikle- 
des meget tidlig, saa han allerede dengang var 
i Besiddelse af det modnede , prøvede Blik og 
den skarpe, kritiske Sans, der gjorde alt til 
Gjenstand for Undersøgelse uden at lade sig 
besnære af forudfattede Meninger. Opdragelsen 
i Bergen med dens friske, livlige Handelsliv 
maa forudsættes at have virket vækkende og 
befrugtende paa hans Sind, og han var allerede 
derved paa Forhaand heldigere stillet ligeover- 
for sin senere Gjerning end en født Danske 
vilde have været. 

For en Reformator er det dog ikke nok 
blot at se det feilagtige og arbeide paa at 
fjerne dette. Han maa ogsaa have Evnen til 
at kunne sætte noget andet og bedre istedet. 
Og denne Evne havde Holberg i videste Ud- 
strækning. Og ligeoverfor dette Punkt spiller 
hans Reiser i Udlandet den største Rolle. Som 
vi har seet, opholdt han sig i flere Aar ad 
Gangen i Udlandet og besøgte flere af Europas 
mest berømte Universiteter og største Kultur- 
steder. For en Mand med Holbergs Anlæg 
maatte disse Reiser og Ophold i fremmede 

Lande blive i høieste Grad frugtbringende. Det 
eiendommelige ved Holbergs Begavelse var 
hans skarpe, kritiske Forstand, hans Higen 
efter at trænge tilbunds i enhver Sag. Fanta- 
sien og Følelseslivet var lidet fremtrædende 
hos ham. Ligeoverfor det dunkle og hemme- 
lighedsfulde nærede han Mistro. Alt vilde han 
lære at kjende og derpaa bedømme dets Værd. 
Hans Meninger var aldrig forudfattede, og i 
sine Domme lod han sig aldrig lede af Hen- 
syn til noget andet end Sagen selv. Derfor 
blev ogsaa hans Domme i Regelen saa rigtige 
og træffende. 

Da Holberg første Gang drog ud fra 
Hjemmet, var det vel kun den begavede Yng- 
lings Trang til at se og lære, som drev ham. 
Men meget tidlig maa han være bleven sig sit 
Kald bevidst, efter Evne at arbeide for sit 
Folks Oplysning og Dannelse. Og paa sine 
Reiser har han ganske vist havt dette for Øie 
og indrettet sine Studier derefter. I alle disse 
Aar arbeidede han med den største Ihærdighed 
og Flid, paa samme Tid som han havde at 
kjæmpe baade med Fattigdom og Sygdom. 
Overalt besøgte han Bibliotheker og offentlige 
Samlinger, fik fat i de bedste Bøger, som var 
skrevne i hver Videnskab, hvad der dengang 
ikke var saa let som nu, besøgte Forelæsninger, 
Theatre og Klubber eller andre Forsamlings- 
lokaler, hvor videnskabelige, politiske eller 

religiøse Emner behandledes. Mest var han 
dog optaget med Studier paa sit eget Værelse. 
Overalt paa sine Reiser havde han Øine og 
Øren med sig, og hans Evne til at iagttage og 
drage Slutninger var saa at sige enestaaende. 
Her skal vi ogsaa minde om hans lange Fod- 
ture, hvor han havde den bedste Anledning til 
at lære Folket og dets Seder og Skikke at kjende. 
Bestandig anstillede han Sammenligninger med 
Forholdene hjemme, og saaledes fik han 
mere og mere en klar og lutret Mening om, 
hvad der i Hjemmet var prisværdigt, og hvad 
der var forkasteligt. Ikke alt, hvad der kommer 
fra fremmede Nationer, er at foragte. Her er 
Holberg det bedste Bevis. Det var fremmede 
Nationer, som var hans Læremestere, og paa 
samme Tid, som han svingede Satirens Svøbe 
over fremmede Noder og Unoder, der havde 
sneget sig ind i Landet, prædikede han nye 
Lærdomme, der var erkjendte som sunde og 
sande i de større Kulturlande, men som ingen 
endnu havde hørt nævne herhjemme. 

Da Holberg kom hjem fra sin fjerde og 
største Udenlandsreise, var han fuldt rustet til 
at optage en Kamp med de fordomsfulde, 
uvidende og pedantiske Mennesker, som raadede 
i det hlle Samfund herhjemme. Med Hensyn 
til Kundskaber, Dannelse og aandelig Udvikhng 
stod han i Jevnhøide med de største og bedste 

Utheim: Otte Forfattere. 5 

af Udlandets Forfattere og ledende Aander, og 
han stod uomtvistelig høit over enhver anden 
i Danmark og Norge. Den Vei, Holberg 
valgte for at naa sit Maal, blev en anden, end 
man efter hans tidligere Liv skulde have ventet. 
Holberg indsaa, at hvis han skulde optræde 
revsende og straffende ligeoverfor alt, hvad der 
mishagede ham herhjemme, hvis han skulde 
pege direkte paa alle Feil og Mangler, da 
vilde der reise sig en saadan Storm af Had og 
Forfølgelse mod ham, at han muligens vilde 
komme til at ligge under, eller at hans Arbeide 
ialfald ikke vilde faa det rette Udbytte. Han 
valgte derfor en indirekte Vei og gav sig til 
at skrive Komedier og komiske Digte. I disse 
lagde han ind de Lærdomme og Advarsler, 
han vilde give. Alle Skjævheder og Mangler 
blev her trukne frem og fremstillede paa en 
saa komisk og lunefuld Maade, at enhver 
maatte le. Og det siger sig selv, at naar 
man paa den Maade fik Øie for, hvor latterlig 
baade en selv og andre ofte bar sig ad, da 
blev man langt villigere til at agte paa sine 
Feil, end om man havde hørt eller læst en tør 
irettesættende Moralprædiken. 

»Og Holberg sin mandige Røst oplod 
Om Daarernes Lader og Fagter, 
Saa levende, som de gik og stod 
med Ansigt, Tale og Dragter. * 

Som rensende Stormvind hans Tale klang 
Til Solskin i kommende Dage. 
Indsmuglede Noder som Græshopper sprang 
Den Vei, de var komne, tilbage.« 

I disse Ord har Chr. Wilster i sit Mindedigt 
over Holberg paa en træffende Maadé skildret 
den Magt, som laa i Holbergs komiske Digt- 
ning. 

Holberg havde aldrig tidligere forsøgt sig 
i Digtekunsten. Al Slags Digtning og Verse- 
mageri var ham tvertimod en Pest og Veder- 
styggelighed. Men man maa da ogsaa tage 
Hensyn til, af hvad Sort Datidens Digtning 
og Digtere var. Der var liden og ingen virke- 
lig Poesi; men gjøre Vers skulde alle, som i 
det hele kunde skrive og læse, og Holberg 
siger, at der var saa »tykt af Poeter som af 
Fluer i September Maaned«. Det høres jo 
unægtelig noget sært dette, at den Mand, hvem 
vi med Rette skatter som vor største Digter, 
udtalte sig saa foragteligt om Poesi og Poeter. 
Men Holbergs Digtergjerning maa ogsaa sees i 
Sammenhæng med hele hans øvrige Virksom- 
hed. Ogsaa gjennem sin Digtning vilde han 
moralisere og forbedre, og Digtningen var for 
ham kun en Form, hvorunder han bedst kunde 
sætte sin Reformation igjennem. Derfor kan 
man heller aldrig glemme, at selv i hans lystig- 
ste Komedier og Digte, hvor man kun skulde 
tro, at alt var Spøg og Løier, der staar der 

5* 

bag det hele en stille, alvorlig Mand, der med 
sit kloge Øie ser ud over Øieblikkets Latter og 
Lystighed og speider efter de Frugter, hvortil 
han her lægger Frøet. Thi Holberg, den 
udødelige Komedieforfatter, som nu i mang- 
foldige Slægtled har skaffet os alle saa mangen 
hjertelig Latter, han var en Alvorets Mand, 
der gik Pligtens Vei gjennem Livet. Denne 
hans Livsopfatning udtales ogsaa bedst i de 
Ord, han satte over sit Thea ter: »Ei blot til 
Lyst.« 

Naar vi nu gaar over til Holbergs Skrifter, 
nævner vi først hans egentlig digteriske Verker. 
I 1 719 udgav han sit store Digt »Peder Paars«. 
Det handler om en Kjøbmand, som gjorde en 
Reise fra Kallundborg til Aarhus for at besøge 
sin Fæstemø. Men gjennem denne Fortælling 
baner Forfatteren sig Vei til at indflette en 
Mængde mindre Begivenheder, der stiller Menne- 
sker og Forhold i et komisk Lys. Dette gjør 
han navnlig paa den Maade, at han omtaler 
og skildrer de mest hverdagslige Begivenheder 
og de største Bagateller med det høitideligste 
Alvor, der ikke kan andet end fremkalde Latter. 
Der var mange, som tog Forargelse af Digtet, 
fordi de troede, at det var dem selv personlig, 
han paa dette eller hint Sted havde gjort Nar 
af. Navnlig var de lærde forbitrede, baade 
fordi de ansaa det at ligge under en Professors 
Værdighed at skrive saadanne skjemtsomme 

Digte, Og fordi han i Digtet havde taget alvor- 
lig fat paa de lærdes ørkesløse og naragtige 
Disputer. 

I 1722 blev der oprettet et fast Theater i 
Kjøbenhavn. Tidligere havde man ikke havt 
nogen indenlandsk Skuespilkunst; men tydske 
og franske Skuespiltropper havde nu og da 
besøgt Kjøbenhavn. Gjennem Peder Paars 
havde Holberg faaet Sikkerhed for, at han i 
den komiske Digtning havde truffet den rette 
Streng, og at han paa den Maade havde Ud- 
sigt til at fremme sin opdragende Gjerning. 
Han paatog sig derfor nu at skrive Komedier 
for det nye Theater, og i Løbet af 3 til 4 
Aars Tid havde han skrevet i det hele nogle 
og tyve. I disse har vi en lang Række af 
Skikkelser, der paa en ypperlig og nøiagtig 
Maade skildrer os Livet i Kjøbenhavn og i 
Danmark paa den Tid. Vi ser Kandestøberen, 
der forsømmer sit Haandværk for at agere 
Politik, som han ikke har noget Skjøn paa. 
Vi ser Jean de France eller Hans Frandsen, 
som han hed, før han reiste til Paris, hvorfra 
han er vendt tilbage med Hovedet fuldt af 
udenlandske Nykker, denne naragtige Sprade- 
basse, som troede, at han fulgte med Tiden, 
fordi han havde lagt sig til en Del franske 
Eder. Vi hører den stortalende Soldat Jakob 
V. Tyboe, der fortæller, at han »maa under- 
kjøbe Folk til at laste sin Skabning, paa det 

at ikke alle Fruentimmer skal dø c, og hvor- 
ledes han idelig og altid skryder om sine tapre 
Bedrifter i >den Brabands Beleiring, da han 
stod paa Muren alene udi to Timer og sloges 
med den hele Garnison c , men som, naar det 
kom til Stykket, bød en af sine Venner tyve 
Riksdaler, dersom han »kunde bringe en For- 
ligelse tilveie«, og selv tog Flugten som en 
Hare. Vi ser den lærde Pedant Erasmus Mon- 
tanus, der gjennem sine Studeringer var bleven 
saa dreven i Ordkneb, at han kunde gjøre 
Mennesker til Stene og Haner. Vi ser den 
danske Bonde, Jeppe paa Bjerget, i hans For- 
nedrelsesstand , trælbunden og nedsunket i 
Overtro og Laster. Vi ser dem alle. disse pud- 
sige Skikkelser, der saa levende afspeiler os det 
danske Samfunds Liv og Kulturstandpunkt i 
Begyndelsen af forrige Aarhundrede. 

Det danske Theater vilde dog ikke rigtig 
florere. Hoffet og de fornemme ansaa sig for 
fine til at gaa i det almindelige Theater og se 
danske Skuespil. Det var væsentlig kun frem- 
mede Stykker, de vilde have. Og Smagen var 
hos de fleste Folk endnu for raa; de likte 
hellere Linedansere og Styrkeprøver. Skjønt 
Holbergs Stykker vistnok gjorde Lykke, kunde 
dog ikke Theatret holde sig, men maatte lukkes. 
Derpaa kom i 1728 en forfærdelig Ildebrand, 
der lagde Størsteparten af Kjøbenhavn i Aske, 
saa ingen for det første havde nogen Tanke 

for Theatret. Og i alle de Aar, den pietistiske 
Kristian den 6te regjerede (1730—46), var 
Theater og alleslags lignende Forlystelser for- 
budt Først i 1747 blev Theatret igjen aabnet. 
Holberg var da en gammel Mand; men han 
skrev atter en Del Komedier. Han har i det 
hele skrevet over 30. 

Med Theatrets Lukning er Holbergs egent- 
lig digteriske Virksomhed afbrudt for lange 
Tider. . Med sin sædvanlige Ihærdighed og 
Arbeidskraft greb han fat paa videnskabelige 
Studier, og i de følgende Aar udkom fra hans 
Haand en Række fortrinlige Verker. Og 
det er det særegne ved disse hans Arbeider, 
at skjønt de er Frugten af indtrængende viden- 
skabelige Studier, var de dog forstaaelige for 
enhver. I 1729 udgav han »Danmarks og 
Norges Beskrivelsec, hvis interessante Skildringer 
af Folk og Forhold i begge Riger trak mange 
Læsere. I 1730 blev han Professor i Historie, 
og fra nu af blev det i længere Tid saagodtsom 
udelukkende det historiske Studium, han dyr- 
kede. Allerede i Aarene 1732 — 35 udgav han 
sin store »Danmarks Riges Historiec i 3 Bind. 
Det er en aldeles udmerket Bog, baade hvad 
Sprog, Fremstilling og historisk Grundighed 
angaar. Det var den første danske Historie^ 
der var skrevet saaledes, at den kunde læses 
af almindelige Læsere. Den blev derfor ogsaa 
i lange Tider en af det danske Folks kjæreste 



^2 LUDVIG HOLBERG. 

Bøger. I den ligesom i alle Holbergs Bøger 
er der overalt indflettet sunde og nyttige Lær- 
domme. Den dannende og opdragende Ind- 
flydelse, denne Bog har havt, har derfor ogsaa 
været meget stor. I Løbet af kort Tid udkom 
den i flere Oplag, og den blev ligesom Hol- 
bergs øvrige Skrifter oversatte paa fremmede 
Sprog. 

Af andre historiske Skrifter, Holberg udgav, 
kan merkes »Bergens Beskrivelsec 1737, en 
Bog, hvori han paa en særdeles underholdende 
Maade skildrer Livet i sin halvtyske Fødeby. 
Fremdeles kan nævnes »Almindelig Kirke- 
historie c i 2 Bind fra Kristendommens Begyn- 
delse til Reformationen. Det var det første 
Arbeide i sit Slags, der udkom paa dansk, og 
det var ligesom Holbergs fleste historiske 
Arbeider skrevet for Almenheden. Det uhil- 
dede, tolerante Syn ligeover for de forskjellige 
religiøse Standpunkter, som Holberg i denne 
Bog bærer frem, øvede en god og gavnlig 
Modvægt mod den ensidige, forskruede Reli- 
gionsanskuelse, som paa den Tid var herskende 
baade i Danmark og Tyskland. Et andet 
historisk Skrift var »det jødiske Folks Historiec 
fra de ældste Tider og indtil Holbergs egen 
Tid. Endvidere udgav han »Berømmelige 
Mænds og Heltes sammenlignende Historierc i 
2 Bind. Denne Bog indeholder biografiske 
Skildringer af fremragende Personer, to og to 

sammenlignede. Senere udgav han »Navnkun- 
dige Damers sammenlignende Historier«. Der 
er ogsaa flere mindre historiske Arbeider af 
Holberg, men som her skal forbigaaes. 

Alle de her nævnte historiske Verker er 
forfattede mellem Aarene 1729 og 1745. I 
dette Tidsrum udgav han dog ogsaa en Bog 
af en ganske anden Art. Det er »Nils Klims 
underjordiske Reise« 1741. Denne Bog hører 
igjen til hans digteriske Arbeider og er hans 
tredje store Digtning ved Siden af Peder Paars 
og Komedierne. Hovedgangen i den opdigtede 
Fortælling er følgende: En ung bergensisk 
Student ved Navn Nils Klim skal undersøge 
en Hule paa Fløifjeldet, men falder ned gjen- 
nem Hulen og kommer til slut ned paa en 
underjordisk Planet Nazar. Derpaa skildres 
meget udførlig alle Forhold dernede paa den 
underjordiske Klode. Noget roses, andre Ting 
bryder han Staven over. Men derved faar 
Forfatteren Anledning til en kritisk Fremstilling 
af hele den europæiske Kultur, Statsforfatnin- 
gen, Religionen, Seder og Skikke i det hele. 
Thi alt, hvad der er henlagt til Nazar, er kun 
en Gjenspeiling af de europæiske Forhold. I 
denne Bog er det nemlig ikke alene det danske 
Samfund, mod hvilket Holberg retter sin skarpe 
Satire. Det er som sagt det europæiske Sam- 
fund i sin Helhed. Derfor udgav han Bogen i 
Leipzig og skrev den paa Latin, som dengang 

var det fælles Kultursprog i hele Europa. 
Bogen vakte en overordentlig Opsigt i alle 
europæiske Lande, og den blev i Løbet af 
kort Tid oversat paa saagodtsom alle europæi- 
ske Sprog. Der var ingen af Holbergs Skrifter, 
der skaffede ham saadant Ry i fremmede 
Lande som denne Bog. 

Foruden de tre nævnte Hovedverker har 
Holberg af egentlig digteriske Arbeider ogsaa 
skrevet nogle andre Smaating, som her ikke 
nærmere skal omtales. Til disse hører blandt 
andet en Del Fabler, f. Eks. den bekjendte om 
Katten, som Bonden stængte inde i sit Skab, 
forat den skulde skræmme Musene, saa de ikke 
spiste af hans Ost. Hele Holbergs Digtning 
tilhører den komiske og satiriske Retning, Det 
lyriske og tragiske laa ham fjernt og var hele 
hans Natur imod. 

Endnu staar der tilbage at omtale nogle 
høist merkelige Arbeider af ham. Det er de 
saakaldte »Epistler«, der udkom i hans sidste 
Leveaar. De er, som Navnet antyder, i Brev- 
form; men det er dog ikke virkelige Breve, 
skrevne til bestemte Forsoner. Epistlerne ud- 
kom i fem Bind, omtrent hundrede i hvert 
Bind. I Epistlerne behandles alle mulige 
Emner, Politik, Historie, Religion, Filosofi, 
Samfundsforholde samt alle mulige praktiske 
og dagligdagse Spørgsmaal. Skal vi ligne 
dem med noget, maa det være med de for- 

skjellige Afhandlinger og Opsatser, som i vore 
Dage findes i Aviserne. Der er jo vistnok den 
Forskjel, at Holbergs Afhandlinger var udar- 
beidede med en ganske anden Omhyggelighed. 
Epistlerne blev populær Læsning i aller egent- 
igste Forstand. Der var ikke den Ting, som 
han ikke der fik med. De vidner om en over- 
ordentlig Belæsthed og Kundskabsrigdom paa 
alle Omraader samt om en enestaaende Over- 
legenhed og Sikkerhed i Bedømmelsen af alt 
muligt. »Alt, hvad der findes adspredt i alle 
hans andre forskjellige og mangfoldige Skrifter, 
er her ligesom samlet i ét Brændpunkt« , siger en 
senere dansk Digter. 

Et Arbeide, hvis Indhold staar Epistlerne 
temmelig nær, er hans »Moralske Tanker«, en 
Bog, hvori han navnlig lagde sit friere Syn i 
Modsætning til Pietismens sneversynte, regel- 
bundne Intolerance klart for Dagen. Holberg 
har selv skildret sit Liv i 3 udførlige Breve, 
som han ved 3 forskjellige Afsnit i sit Liv har 
skrevet til en Ven af sig. Brevene er fra 1727, 
1735 og 1743. I disse Breve har han klart og 
aabent lagt sit Livs Udvikling og sit indre 
Menneske frem for Offentligheden. 

Om Holbergs senere Liv er der ikke saa- 
meget at berette. Han foretog i 1725—26 en 
femte Udenlandsreise til Tyskland og Frankrige, 
Forresten gik hans Liv sin stille og ensformige 
Gang, og det meste af sin Tid tilbragte han 



^6 LUDVIG HOLBERG. 

paa sit Studereværelse. Han var Professor helt 
til sin Død. I 14 Aar var han desuden Uni- 
versitetets Kvæstor eller Kasserer. Holberg 
bar helt fra Barndommen af paa et sygeligt 
Legeme, og i sin Levemaade viste han derfor 
altid den yderste Forsigtighed. Han gik 
næsten aldrig ud i Selskaber. Vin smagte han 
aldrig. 

Holberg forlagde selv sine Skrifter, og da 
de udkom i talrige Oplag, saavel i Danmark som i 
Udlandet, tjente han gode Penge. Han var en 
sjelden forstandig og driftig Økonom, og da 
han først var kommen i Besiddelse af en For- 
mue, voksede denne raskt. Han satte sine 
Penge i Jordegodser i Omegnen af Sorø, og 
disse udvidede han mere og mere, saa han 
blev en af de større Eiendomsbesiddere. Om 
Sommeren levede han paa sine Godser, og 
derude følte han sig »ret fornøjet og glade 
I det hele havde han altid havt sin Glæde af 
at omgaaes Bønder. »Aldrig taler jeg med 
Bønder, uden at jeg lærer noget af demc, 
siger han etsteds. I sine senere Aar var han 
meget trist og plaget af daarligt Humør, hvad 
der vel mest skrev sig fra den tiltagende Syge- 
lighed. Holberg var ikke gift. Hele sin store 
Formue paa nogle Legater nær testamenterede 
han til Oprettelsen af et Akademi i Sorø, der, 
skjønt adskillig forandret, dog endnu bestaar. 
Til Tak for dette Testamente lod Kongen ham 

i 1747 udnævne til Baron, ligesom hans Gods 
blev et Baroni. 

Der var mange, som beskyldte Holberg 
for Gjerrighed. Man syntes, at han, som var 
en saa rig Mand, burde føre et stort Hus. 
Men Holberg var ikke tilsinds at gjøre nogen 
tillågs i saa Maade. Han havde, helt til han 
kom op i Firtiaarsalderen, været nødt til at 
leve i den strengeste Sparsommelighed, og han 
vedblev hele sit Liv igjennem at leve tarveligt. 
Hans Sygelighed var ogsaa for en stor Del 
Skyld i, at han ikke tog mere Del i Selskabs- 
livet eller levede paa en mere standsmæssig 
Fod. Han mente desuden, at han, hvem alle 
i hans senere Aar erkjendte som en af de 
første i Samfundet, at han ogsaa i dette Stykke 
vilde være sit Folks Lærer. Han vilde ved sit 
Eksempel vise, at man baade kunde være Baron 
og høit anseet, uden at man derfor behøvede 
at føre et flot og ødselt Liv. Ellers skal her 
anføres, at Holberg havde det smukt og smag- 
fuldt i sine Værelser, og at han altid gik kost- 
bart og zirlig klædt. Beskyldningen for Gjer- 
righed er i alle Maader gjort med Urette. Hvor 
der var tale om at virke Gavn, der sparede 
han aldrig. Han var meget velgjørende, baade 
mod almindelig trængende og mod unge 
Mennesker, hvem han kunde hjælpe frem paa 
en eller anden Vei. Medens enhver Mand 
af Stand paa den Tid aldrig viste sig paa 

Gaden uden ledsaget af en Tjener, brydde 
Holberg sig aldrig om denne Skik. Han gik 
altid ud alene og gav til fattige de Penge, som 
det kostede at holde Lakei. 

Den sidste Vinter var Holberg meget 
daarlig, tilsidst sengeliggende. »Det er mig 
nok«, sagde han, »at jeg min hele Livstid har 
bestræbt mig for at være mit Fædreland en 
nyttig Borger; vil derfor gerne dø, saasom jeg 
merker, at mine Sjælsevner ikke længere vil 
bistaa mig«. Han døde i Kjøbenhavn Natten 
til den 28de Januar 1754. Hans Lig blev ført til 
Sorø. Det hviler i en Marmorkiste i et 
eget Kapel ved Siden af Koret i Sorø vakre 
Domkirke, 

Holberg var en overlegen Aand, og den 
Indflydelse, han har faaet, er meget stor; den 
spores i hele den følgende dansk-norske Lite- 
ratur helt til vore Dage. Holberg stod høit 
over alle andre i Danmark, han saa sin Tids 
Feil og han satte sig til Opgave at bringe For- 
andring. Og dette lykkedes ham. Han rev 
ned, og han byggede op. Han rev ned væsent- 
lig gjennem sine komiske og satiriske Verker. 
gjennem Peder Paars, Komedierne og Nils 
Klim. Og han byggede op; de frisindede og 
sunde Tanker og Anskuelser, som havde 
kjæmpet sig frem i de større Lande, for disse 
banede han Vei ogsaa i Danmark og Norge. 

Han prædiker dem overalt i sine Skrifter, i 
sine historiske, i sine moralske, i Epistlerne; 
overalt strør han ud sine dybe og vægtige, men 
paa samme Tid saa let forstaaelige og over- 
bevisende Meninger. Og de er faldne som 
den gode Sæd, disse Tanker og Meninger, der 
har baaret sin rige og skjønne Frugt. Men 
forat Sæden skulde faa god Fæste i Folkets 
egentlige Hjertebund, derfor talte og skrev 
han for alle. Han havde lært at forstaa, at 
skulde Kundskaber udrette noget i Verden, da 
maatte de ikke længer være enkeltes særlige 
Eiendom, men maatte blive alles Eiendom. 
Og til Holbergs Virksomhed som Forfatter 
kommer, at hvad vi nu ikke kan se med vore 
Øjne eller ligesom dømme om, men som vi 
indirekte kan slutte os til, det er, at det 
levende Ord, som en saadan Mand gjennem en 
hel Menneskealder talte fra sit Katheder til 
den danske og norske Ungdom, der igjen 
skulde gaa ud blandt Nationen som dens Læ- 
rere, dette levende Ord maa have havt en 
vækkende og levendegjørende Kraft, hvis Værd 
ingen kan tilfulde beregne. 

»Til Selvbetragtning vakte han sit Folk«, 
siger Welhaven om ham. Og det var netop 
Holbergs Opgave. Selv havde han altid søgt 
at holde sig for Øie det græske Ordsprog: 
»Lær dig selv at kjende«. Og Sandhed og 
Selvstændighed var fremtrædende Egenskaber 

ved hans hele Væsen. Han skyede al Løgn 
og al Forstillelse og lagde altid sit sande Væ- 
sen aabent frem. Og i sine Meninger var han 
altid selvstændig, ikke saa at forstaa, at han 
ikke hentede Lærdom og Oplysning fra andre. 
Det gjorde han jo netop; men han byggede 
aldrig paa andres Dom, men paa sin egen. 
Og det Standpunkt, hvorpaa Holberg selv stod, 
det søgte han ogsaa at trække andre hen til. 
Og maa vi end indrømme, at der har været 
faa baade dengang og senere, som i Oplysning 
og selvstændig Tænkning er kommet Holberg 
nær, saa er det dog ikke destomindre sandt, 
hvad han selv siger om sine Komedier, men 
som vi kan henføre til hele hans Virken, at 
»de have omstøbt disse Rigers Almue, som i 
en anden Form«. Forskjellen er mest iøine- 
faldende, naar vi tænker paa det literære Stand- 
punkt i hans Ungdom, og hvordan Forholdet 
var ved hans Død og i den nærmest efterføl- 
gende Tid. Før Holbergs Fremtæden var der 
faa, som læste, og der fandtes heller ikke stort, 
som var værd at læse. Holberg vakte Folks 
Interesse for Læsning ved at give det vækkende 
og oplysende Bøger ihænde. De af ham for- 
fattede Skrifter udgjør jo næsten et helt Biblio- 
thek, og der fremstod ved Siden af ham en 
Række andre Forfattere, som alle i mere eller 
mindre Grad var befrugtede af Holbergs rige 

Aand. Og at Folks Læselyst var vakt, derom 
vidner den rivende Afsætning, Holbergs 
Bøger fik. 

Som Bevis paa, hvilken Fart Tiden havde 
faaet, kan ogsaa nævnes, at ved Holbergs 
Død var Tiden i mange Henseender skredet 
ham rask forbi. Han klager selv ofte over, at 
han følte sig ensom, og al Folk hyldede Ret- 
ninger, han ikke kunde finde Smag i. Maa vi 
nu vistnok bebreide mange af Datidens Menne- 
sker, at de viste Utaknemmelighed mod den 
store Mand, har vi dog saa let for at forstaa, 
hvorledes det nyvakte, sprudlende Liv, 
som netop Holberg havde vakt uafladelig 
kastede sig ind paa nye Felter, som den 
gamle Digter ikke altid kunde godkjende. 
»Holberg havde«, siger den danske Literatur- 
historiker N. M. Petersen, »selv givet sin Sam- 
tid et saa overordentligt Stød fremad, at den 
nye Generation, der stod paa hans og For- 
slægtens Skuldre, lod ham blive liggende paa 
hans Laurbær og løb selv videre«. 

Holberg bragte Liv, hvor der før var Død. 
Og dette Liv har senere vokset om sig. Gang 
paa Gang har det faaet Foryngelsens Kræfter 
og har vundet større og større Seire over Uvi- 
denhed og Overtro. Med Holberg kommer vi 
ind i Oplysningens Tidsalder. Hans Program 
var, at ethvert Menneske skulde ved Læsning 
og Tænkning blive et selvstændigt og oplyst 

U t h e i m : Otte Forfattere. 6 

Medlem af Samfundet. Vi ved, det er gaaet 
smaat; men det er dog gaaet fremad. Flere 
og flere Lag i Samfundet er indrangerede i de 
oplyste Mennesker Rækker. Og naar vi nu i 
vore Dage paa den ene Side tænker paa Tiden 
omkring Aaret 1700, da der kun var faa i 
vort Samfund, som eiede nogen Kundskab og 
Oplysning, der desuden var mager nok, og 
paa den anden Side paa vor egen Tid, da 
Holbergs store Tanke om en oplyst Almenhed 
mere end nogensinde før holder paa at trænge 
igjennem, da bør vi erindre, at hvis ikke han 
havde feiet saa grundig med sine skarpe Limer 
og saaet Oplysningens Sæd saa utrættelig, som 
han gjorde, da vilde ikke Høsten i vor Tid 
have været saa rig. 

»Ja, hvad der aldrig tabe kan sin Kraft 
for danske Sletter og for Klippelandet, 
er dette Salt, som han har dybt indblandet 
i Folkets andelige Næringssaft«. 

Holberg er saa ofte bleven kaldt den nu- 
værende Literaturs Stifter. Det vil sige, ved 
ham er Modermaalet blevet det herskende 
Tungemaal i Literaturen, og Literaturen selv 
er bleven folkelig, en Fælleseiendom for alle 
Klasser i Samfundet, ikke længere noget Pri- 
vilegium for enkelte faa. Sproget blev under 
Holbergs Behandling paa de forskjellige Om- 
raader løsrevet fra den Stivhed og Ubehjælpe- 
lighed, hvori det tidligere var bundet, det blev 

flydende og bøieligt^ saa dets Evner først da 
ret kom for Dagen. Saavel i rent literær Hen- 
seende som i kulturhistorisk Betydning staar 
Holberg som et skinnende Fyrtaarn, der kaster 
sit Lys frem over hele den efterfølgende Tid. 
Der har været andre senere Forfattere, hvis 
Navne til en Tid har været omgivne med 
megen Glorie, der dog igjen har tabt sig. 
Holberg har ogsaa været forskjellig vurderet, 
og hans Pris har til sine Tider lydt noget mat. 
Han har dog holdt Tørnen ud, og hans Be- 
rømmelse er igjen stegen frem, mere lysende, 
sikrere befæstet end nogensinde før. Vi tør 
nok nu trygt kunne sige, at det vil blive sandt, 
hvad Welhaven sang allerede for en Menneske- 
alder siden: 

»Og derfor som et dyrebart Klenod 
Hans Værk skal hævdes i den gamle Ære. 
Hans ædle Billed skal vort Norden bære 
paa ømme Hænder over Glemsels Flod. 
Og naar engang i Fremtids dybe Fjerne 
et Mulm er sunket over Nuets Liv, 
skal dog i Slægtens lange Perspektiv 
hans Minde lyse som en evig Stjerne«. 



6* 



JOHAN NORDAL BRUN. 

1745— 1816. 



Ijlandt de norske Studenter, som fær- 
dedes i Kjobenhavn i Seksti- og Syttiaarene i 
forrige Aarhundrede, har ingen faaet saa stor 
Betydning for vort Fædrelands senere Udvik- 
ling som Johan Nordal Brun. Han var 
grebet af en varm Kjærlighed til det fattige 
Land, hvor han var født, og han var fyldt af 
en begeistret Tro paa en lys Fremtid for sit 
Folk. Han havde Digterens Evne til i Sang 
og Tale at synge Norges Pris og til at fylde 
Læserne og Tilhørerne med noget af den Ild, 
hvoraf han selv var gjennemglødet, og med en 
uforlignelig Freidighed og Paagaaenhed bar 
han uden Frygt og uden Hensyn sine Meninger 
frem. 

Bruns Fader, Sven Brun, havde først 
været Kjøbmand i Trondhjem, men levede 
senere som Gaardbruger. Navnet Johan 

Nordal fik Gutten efter sin Morfader, en Bonde- 
søn fra Nordalen paa Søndmøre. Han blev 
født paa Gaarden Høiem nær Trondhjem den 
2 1 de Marts 1745; men allerede i 1749 flyttede 
Forældrene til Gaarden Lilleuglen i Klæbo. 
Gutten var tidlig med i Gaardsarbeidet , og 
ellers blev han snart en dygtig og øvet Idræts- 
mand. »Jeg drømtet, siger han, »kun om Ski 
og Jagt, om at samle Bær og at fiske Fo- 
reller.« Som tolvaars gammel Gut var han 
navnspurgt som den flinkeste Skiløber paa 
langt Hold, og han blev indskreven som 
Underofficer ved det nordenfjeldske Skiløber- 
korps. 

Denne landlige Opdragelse gav Bruns 
Væsen et Præg, der holdt sig hans hele Liv 
igjennem. Han kjendte sig, som han selv siger, 
»beslægtet endog med Naturen, i Broderskab 
med Hæg og Rogn, med Gran og Birk.« 
»Ære for Bondestanden blev mig tidligen 
indprentet. Skjønt kaad og rask og til Drenge- 
skalkhed oplagt trods nogen, kunde jeg siden, 
i den latinske Skole, slaaes med mine sam- 
tidige, naar jeg saa nogen af dem at ville have 
en Bonde paa Gaden tilbedste. Jeg saa i mine 
Forældres Hus skjønne Mirakler, hvorledes en 
Mand uden Embede og Velstand kunde blive 
elsket og æret, hvorledes man uden Formue 
kunde være god, og hvor lidet der behøves 
for at gjøre den nøisomme glad.« 

Interessen for Bondestanden, for Norges 
Natur og for Folkets Liv rundt om i dets 
Dale og Fjordbygder skinner frem gjennem 
hele hans Virksomhed. Vi kjender den spræke 
Skiløber igjen i de kjendte Sange: »Min norske 
Vinter er saa vakker« og »Bor jeg paa det 
høie Fjeld«, en Sang, som han selv har kaldet 
»Norges Herlighed«. Og ligesaa betegnende for 
den ungdomsraske Idrætsmand er Sangen »Den 
norske Gut,« der som mindre kjendt ind- 
tages her: 

»Da jeg var en Gut i mit syttende Aar, 
Jeg rendte paa Ski ned af Bakker 
Saa snøgt, som Pilen i Luften gaar, 
Og saa kvik og saa glad 
Under Granen jeg sad 
Og om ingen Ting bad. 
Hei saa falleralle ralle ralle 
rallrarera I 

Men saa kom en Orre og satte sig tryg 
Paa Granen at lege og kurre; 
Da tog jeg Riflen af runden Ryg — 
Men fik Hunnen at se 
Hvor hun tripped i Sne. 
Til den Leg vil jeg le. 
, Hei saa fall. o. s. v. 

Jeg Riflen lod synke og Orren ei skjød; 
Jeg tænkte : hvad er det saa mere ? 
Hun Stakkel skal sørge sin Mages Død. 
Nei i Granskovens Bo 
Skal I leve I To 
Og saa parres i Ro, 
Hei saa fall. o. s. v. 

Men se der kom en Ulv, bar i Kjæften et Lam, 

Nu lagde jeg Riflen til Kinden: 

»Du skal, din Røver ! faa Last og Skam.« 

Og saa brændte jeg paa, 

Graabein ned falde maa. 

Og se den vil jeg flaa! 

Hei saa fall. o. s. v. 

Da kom der en Bjei^utul laskende frem 

Han brumled, jeg skjalv som en Hare. 

»Hvor er de Fugle? Tør Du skyde dem?« 

Sagde Trolden til mig. 

Nei forhast ikke Dig: 

Kun mod Ulv er min Krig.« 

Hei saa fall. o. s. v. 

»Dræb kun Ulv, sagde Jutul, jeg giver Dig Lov, 
Min Gut! Du skal vorde belønnet, 
Hvad Dig vil skade skal blive dit Rov, 
Og i græsrige Dal 
Med din Jente Du skal 
Nyde Fred i dit Valg.« 
Hei saa falleralle ralle ralle 
rallrarera k< 



Det var Forældrene, som gav Gutten den 
første Undervisning. At skrive og regne lærte 
han af Faderen, medens Moderen lærte ham 
at læse, og det fortælles, at han i sit ellevte 
Aar allerede havde læst den halve Bibel 
igennem to Gange. 

Det var Forældrenes Plan at faa Gutten 
til Officer, og selv havde han med sit energiske, 

freidige Væsen stor Lyst dertil. Men ved 
Slægtningers Overtalelse gik det saa, at han 
blev sat ind paa Trond hjems Latinskole, 
Atten Aar gammel blev han Student, og efterat 
han havde taget Andeneksamen, vendte han 
Aaret efter tilbage til Trondhjem, hvor han 
opholdt sig tre Aar som Huslærer. Derefter 
reiste han igjen ned til Kjøbenhavn, hvor han 
i kun tre Maaneder læste til theologisk 
Eksamen. Han fik da ogsaa kun Non eller 
daarligste Karakter. Nu tog han atter Ophold 
i Trondhjem i tre eller fire Aar, hvor han til- 
bragte Tiden med at prædike, undervise og 
skrive Digte. Ved et Lykønskningsdigt til 
Trondhjems Biskop Gunnerus vandt han 
dennes Gunst, og da Gunnerus i 1771 blev 
kaldt ned til Kjøbenhavn som Medlem af en 
kongelig Kommission, tog han Brun med sig 
som sin Sekretær. 

Det varede vistnok ikke mange Uger, at 
Brun blev i Biskop Gunnerus' Tjeneste; men 
han opholdt sig dog nu i over et Aar i 
Kjøbenhavn. Det var i dette Aar, at det 
norske Selskab stiftedes, og Brun var af dets 
mere fremragende Medlemmer. Under dette 
sit Ophold i Kjøbenhavn vandt Brun et be- 
rømt Digternavn, ligesom han ogsaa fik An- 
ledning til at trække Opmerksomheden hen 
paa sig som den begeistrede Talsmand for den 
norske Patriotisme og Frihedstrang. 

Det var nærmest tilfældige Omstændig- 
heder, som førte IJrun ind i digterisk Virksom- 
hed, skjønt han vistnok helt fra Skoledagene 
af nu og da havde skrevet Leilighedsdigte. 
Brun vilde snarest muligt blive Prest. Men 
det var med hans kleine Embedseksamen ingen 
let Sag. Han havde i Trondhjem allerede er- 
hvervet sig megen Øvelse som Prædikant, og 
han vidste med sig selv, at han var en vel- 
talende og begavet Taler. Han vilde derfor 
gjerne prædike i Kjøbenhavn for paa den 
Maade at drage Opmerksomheden hen paa 
sig; men altid kom en dansk Kandidat ham i 
Forkjøbet. Han gik da, som en af hans 
Venner udtrykker sig, »i ren Fortvivlelse en 
Vei, som ingen Dansk endda havde vovet at 
betræde. Han skrev Sørgespillet Zarine.« Thi 
et Navn vilde han paa en eller anden Maade 
skabe sig. Zarine var det første danske 
Sørgespil, som blev spillet paa det danske 
Theater. Det gjorde megen Lykke og ind- 
bragte Forfatteren, som han selv siger, »baade 
Ære og Penge«« 

Der blev nu sagt Brun, »at han ikke 
maatte tænke paa Befordring, førend han 
havde skrevet nok et Sørgespil og valgt 
Emnet af Fædrelandets Historie.« Allerede 
samme Aar 1772 udgav han »Einer Tambe- 
skjelver.« Hans patriotiske Sind fik her An- 

ledning til at prise Norge og dets Folk paa 
de danskes Bekostning. % 

Ord som disse: 

»Ved Krig udvides skal det snevre Fødeland. 
De danske Sletter snart adlyde norske Fjelde«. 

eller 

»Ved Sværd skal Norge staa og Naboriger bæve. 

Ved Sværd jeg vinder Guld og Stad og Land og Folk. 

Ved Sværd jeg Dannemark skatskyldig gjøre skal 

Og lære dem, som bo der paa de lave Sletter, 

At man omsonst med os om Herredømmet trætter«, 

kunde ikke andet end skurre i danske Øren, 
og navnlig blev den i Stykket gjennemgaaende 
skarpe Skjelnen mellem Norsk og Dansk ilde 
likt paa en Tid, da man saa meget som muligt 
søgte at sammensmelte de to Folk til ét. 
Stykket blev ikke opført i Danmark. Brun har 
selv paa Forhaand havt en Følelse af den 
Modvilje, dette Arbeide maatte vække i Dan- 
mark, og i Fortalen har han væbnet sig til 
Forsvar for sit Digt. »Her er Einer Tambe- 
skjelver. Dersom han tænker Norsk, dersom 
hans norske Tænkemaade ikke vanærer ham, 
har jeg idetmindste opfyldt den Pligt, jeg 
skyldte mine Landsmænd; hans Navn skyldte 
jeg et Æresminde, thi jeg er født i den Egn, 
hvor hans Støv hviler. De truende Levninger 
af hans Herresæde (Husby i Bynæssets Præste- 
gjeld ved Trondhjem) talede til mig, da jeg 
endnu var en Dreng, og en hellig Ærefrygt 

for Helten sneg sig hemmelig ind i mit spæde 
Bryst. Der underholdt jeg hans Erindring 
med mange overdrevne Billeder, Billeder som 
den første Alders spillende Indbildningskraft 
frembringer i Overflødighed. Stor, tænkte jeg, 
maa han have været, stor som Goliath, stærk 
som Samson. Torden har han talet, og hans 
Brynje har været som den glatte Klippe, der 
hænger ud over Havet og glinsende deler de 
stolte Bølger, som raser mod den. . . . Du, 
mit Fædreneland, som har havt saa mange 
Helte, hvor skjuler du deres Ihukommelse? Hvi 
kneiser der ikke paa dine Fjeldrygge Ære- 
Støtter for dine kjække Sønner ? Fuld af denne 
Ild besluttede jeg at gjøre alt, hvad der stod 
i min Magt, til at redde mine Landsmænds 
Navne fra Forglemmelse, og man skal rose 
min Nidkjærhed, om man endog maa ynkes 
over min Afmagt.« 

Under sit Ophold i Kjøbenhavn var det, 
at Brun ogsaa skrev sin patriotiske Friheds- 
hymne »For Norge, Kjæmpers Fødeland«, der 
af mange danske blev kaldt en ligefrem revo- 
lutionær Sang, og som gjorde, at Brun ansaaes 
som en farlig Person, saa han sagdes »kun 
ved hurtig Retirade hjem at have undgaaet 
Kastellet«. 

Om denne Sang er det, Wergeland siger, 
at »den er som et Fakkelglimt, der pludselig 
viser Hvælvingen opfyldt med formummede. 

bevæbnede Mænd. Det var ikke Nordal Brun, 
men det inderste af Norges Hjerte, som talte c. 

Der blev gjort alt muligt for at hindre 
denne Sangs Trykning, og der gik 12 Aar 
hen, før dette skede, og da næsten i Smug, og 
først i 1 8 14, da de Begivenheder indtraf, 
hvorom »denne Sang var en Profeti«, som 
Wergeland siger, blev den trykt paa en mere 
offentlig Maade. 

Brun havde i Kjøbenhavn mægtige Vel- 
yndere, som syntes, det var bedst at faa ham 
bort fra Byen, og han fik Løvte om Bynæssets 
residerende Kapellani, hvis han vilde søge det. 
Det var intet, han hellere ønskede, og allerede 
Høsten 1772 blev han udnævnt og reiste i 
Slutten af Aaret op til det trondhjemske. 

Medens Brun endnu gik paa Throndhjems 
Skole, havde han paa Vers friet til en ung Pige 
af samme Alder, Ingeborg Lind. Versene var, 
siger han selv, »kun daarlige, men lønnede sig 
bedre end de mere udarbeidede siden«. Han 
fik straks ja, og efter 12 Aars Forlovelse holdt 
de Bryllup i 1773. 

Indtægterne af Kapellaniet var meget smaa, 
og skjønt Brun selv siger, at de begge havde 
faaet den »Gave af Gud at kunne nøies med 
lidet,« saa klager han dog i et Brev til en af 
sine Velyndere i Kjøbenhavn over, at han 
»mangler en Hoben af det, Lutherus henfører 
til det daglige Brød.« Han søgte derfor meget 

snart Befordring, og det fik han ogsaa, men 
ikke hvad han søgte; derimod blev han uden 
Ansøgning i 1774 ndnævnt til Sogneprest til 
Korskirken i Bergen. Det var med tungt 
Hjerte, at Brun ombyttede »Trondhjems vide 
Horizont med det af bratte, trange Fjelde 
indesluttede Bergenc. I Trodhjem havde han 
Slægt og Venner, og der havde han, med 
Undtagelse af nogle korte Ophold i Kjøbenhavn, 
tilbragt hele sin Tid. 

Da han kom didop i 1772, »vinkede mit 
Fødested til mig med et venligt Smil, c siger 
han, »mig tyktes, da jeg kom til Bynæsset, at 
hver Tue paa Marken bød mig velkommen«, 
medens »Bergen«, som Zetlitz siger i Bruns 
Biografi 1804, »var ham kun af Handel navn- 
kundig. Korskirken ikke engang af Navn og 
saaledes heller ikke, det han vidste, et eneste 
Menneske i den hele By«. Ja, den Ulyst han 
følte ved at skulle forlade Trondhjem, var saa 
stor, at det stod for ham, »som var han bleven 
dømt til at deporteres«. Men hans nye Hjem 
blev ham dog ogsaa snart et kjært Sted, et 
Sted hvor han levede og virkede i 42 Aar. 

Efter Flytningen til Bergen befattede Brun 
sig i næsten 20 Aar ikke noget med verdslig 
Digtning. Han ofrede sig udelukkende for 
sin prestelige Virksomhed og for religiøst For- 
fatterskab. I Nitiaarene skrev han igjen et 

Par Theaterstykker og udgav nogle Digte, 
ligesom han ogsaa tog Del i Grundlæggelsen 
af et privat Theater i Bergen. Det var dog 
kun for en kortere Tid, han igjen var vendt 
tilbage til sin Ungdoms Sysler og Interessen 
Hans geistlige Embedsforretninger optog snart 
igjen al hans Tid; mange var der ogsaa, som 
havde forarget sig over, at en Mand i Bruns 
høie kirkelige Stilling havde befattet sig med 
Theatervæsen. I 1793 var Brun nemlig bleven 
Stiftsprovst i Bergen, fra 1797 af bestyrede 
han Bispeembedet i Biskopens Sygdom, og i 
1804 blev han Biskop over Bergens Stift. 

Brun levede i Rationalismens Tid, men 
stod selv paa den gamle Kristentros Grundvold. 
Han var, siger Dr. Bang, den »klareste Stjerne 
paa vor Kirkehimmel i denne mørke Tid«. 
Navnlig var Brun anset som sin Tids ypperste 
Prædikant i de forenede Riger, og hvor han 
besteg Prædikestolen, i Danmarks Hovedstad 
ligesaagodt som i Korskirken i Bergen, var 
Kirken altid fyldt til Trængsel, medens Kirkerne 
i Rationalismens Tider ellers stod tomme. 
Skjønt han i 30 Aar var Prest ved samme 
Kirke, »saa han det sidste Halvaar Kirken lige 
saa propfuld, naar han prædikede, som det 
første«, siger Zetlitz. Med Tak til Gud skjønt 
ogsaa med en vis Selvfølelse omtaler Brun selv 
dette i den Velkomsthilsen, som han fra Kors- 

kirkens Prædikestol i 1810 bar frem til de 
netop hjemkomne Krigere: 

»I hørte gjerne og forstode Oldings Røst. 

Forstode? ja — Dig, Gud, for Alting Ære! 

Du gav mig, hvad jeg fik og har og ved og kan: 

Du mig til Tale gav det kobberstærke Bryst 

Og Stemme klar og det, som skal min Hæder være: 

At mig forstod endog langskjægget Bondemand. 

I Talekunstnere, som vandt kun Folk af Smag, 

Imedens eders Ros Tidsskrifterne ophøie. 

Det mig var nok: Jeg talte Himlens Sag, 

Og rørt slog Hjertet under Vadmels Trøie. 

Thi var Almuesmand mig altid vennehuld. 

Mig rakte trofast Haand, bød mig velkommen være, 

Hvorhen jeg kom at tolke Gudelære 

Var det skjønt Værkedag, dog saa jeg Kirken fuld«. 

Foruden en Mængde særskilt trykte Præ- 
dikener og geistlige Taler udgav Brun i 1798 
en fuldstændig Prædikensamling »Hellige Talere, 
som er udkommet i 3 Oplag. Brun var ogsaa 
Salmedigter og udgav i 1786 en Salmesamling 
»Evangeliske Sange c I det lange Tidsrum 
mellem Brorson og Grundtvig er han egentlig 
den eneste i Danmark og Norge, der har 
traadt Kirkens Orgel med saadan Kraft, at de 
kristne Menigheder har kjendt sine ægte Salme- 
toner igjen. Af ham har vi blandt andre den 
troesfreidige Paaskesalme : »Jesus lever, Graven 
braste. I Landstads Salmebog er der i det 
hele optaget 7 af Bruns Salmer. 

De saakalte vakte i vort Land har ikke rigtig 
kunnet forstaa Bruns Væsen. At han har 
været gjennemglødet af Kristendommens Aand, 
derom har hans Taler og hans Salmer været 
de rette Vidner. Men dette har man ikke 
kunnet forlige med hans Skuespildigtning og 
hans lystige Selskabsviser. Jeg kan erindre, 
at jeg som Barn hørte en gammel Haugianer, 
hvis Vækkelse var skeet i Hauges og Bruns 
Tid, ytre, at Brun ogsaa en Tid havde hørt til 
de vakte, men at han igjen var faldet fra. Da 
der blev indvendt, at Brun dog godt kunde 
vedblive at være et Guds Barn, fordi om han 
havde skrevet verdslige Sange som »Bor jeg 
paa det høie Fjeld«, svarede han, at der gaar 
en anden Aand gjennem disse end gjennem 
»Aand over Aander, kom ned fra det høie c, 
som var hans Yndlingssalme. Deri havde jo 
den gamle, fromme Haugianer Ret Men 
naar han saa ikke kunde tænke sig Muligheden 
af, at Brun eller nogen anden kunde lovprise 
Naturens Herlighed eller et Folks Frihedstrang 
i den samme Periode af sit Liv, i hvilken han 
inspireredes til kristelig Lovsang, da ved vi, 
at en saadan Betragtning er snever og ensidig. 

I denne Forbindelse skal her nævnes, at 
Brun optraadte velvillig overfor Hauges og 
hans Venners Virksomhed. Han omtalte vist- 
nok Hauge paa en temmelig overlegen Maade 
og havde — selvfølgelig, kan man gjerne sige 

— ikke den Forstaaelse af Hauges Virksomhed, 
som Eftertiden har. Men han stillede sig dog, 
skjønt paa en forsigtig Maade, imod Datidens 
saavel geistlige som verdslige Embedsstands 
For/ølgelse af Hauge. Bruns Modsætningsfor- 
hold til de rationalistiske Prester, der i Hauges 
Virksomhed kun saa et Udslag af Uvidenhed 
og Overtro, spillede noget med i hans Optræ- 
den, og det er at antage, at disse Omstændig- 
heder gjorde ham velvilligere overfor Hauge, 
end han muligen ellers vilde have været. 
Flere af hans Udtalelser vedrørende Haugia- 
nerne og Lægmandsvirksomheden er ellers 
ganske karakteristiske. Saaledes siger han, at 
Konventikelplakaten af 1741 faktisk, om end 
ikke juridisk, maa ansces ophævet ved Forord- 
ningen om Skrivefriheden. »Maa halvlærdcc, 
siger han, »skrive frit mod Guds Ord for Mil- 
lioner, saa maa vel og ulærde, som elsker Guds 
Ord, paa sin Vis tale det frit i privat Hus for 
et Snes Mennesker, c 

Om Bruns Maade at prædike paa skal 
endnu kun tilføies, at baade var hans Prædike- 
ner altid omhyggelig udarbeidede, og hvad der 
gav dem end mere Vægt, var den storslagne 
og gribende Maade, hvorpaa Talen blev baaret 
frem. Den senere Biskop Pavels, som forresten 
ikke hørte til Bruns blinde Beundrere, siger, at 
»naar han vil røre eller ryste, er han uforligne- 

Utheim: Otte Forfattere. 7 

Hg. En fremmed, der ikke forstod et dansk 
Ord, vilde beundre hamc 

Efter Datidens Skik talte Brun i sine Præ- 
dikener langt oftere om Livets praktiske For- 
hold, end nu er Tilfældet. Politiken og andre 
offentlige Begivenheder gjorde han ofte til 
Gjenstand for sine Betragtninger fra Prædike- 
stolen, og som en Prøve paa, i hvilken Tone 
han kunde tale fra Prædikestolen, anføres her 
Slutningen af den ovenfor nævnte versificerede 
Tale til de hjemvendende Krigere i 1810. 
Det bemerkes. at disse fra Kirken skulde gaa 
til det Festmaaltid, hvortil Bergens Indbyggere 
havde indbudt dem. 

Han ender Talen saaledes: 

»Nu hjem velkommen værerl 

Hver bosat Bergens Mand, 

Som Hjerte havde og som dertil var istand, 

Sig selv idag kun ærer, 

Naar han indbyder nu til Vennegilde 

Dem, som for Fødeland mod Døden vandre vilde. 

Gak herfra did, Du velfortjente Flok, 

Hvor Du paa breden Bord skal finde Nok. 

Og bliver Nogen der om Hjertet glad, 

Han synge Visen, som norsk Skjald*) for Bonden kvad: 

»Norge, vor Moderl staa herlig blandt Lande! 

»Odelsret staa dine Fiender til Trods! 

»Støbet lad ile fra Grande til Grande! 

>Gud signe Kongen og Landet og os!« 

Gud signe! det var og mit Embedsord, min Bøn; 

Kun derved skal jeg gjøre Festen skjøn; 

*) Zetlitz. 

Kun derved Melkisedek ligne, 

At jeg i Herrens Navn kan kjække Folk velsigne. 

Thi er mit Slutningsord nu til Forsamlingen: 

Stat op, annam Velsignelsenl 

Herren velsigne og bevare dig o s. v.« 

De dramatiske Arbeider, Brun udgav i 
sine ældre Aar, var »Endres og Sigrids Brøllup, 
et Syngestykke i tre Handlinger«, et Slags 
Sagastykke, der udkom 1791, »Republikcn paa 
Øen, et Skuespil i 5 Handlinger« 1793, nær- 
mest et Indlæg imod den republikanske For- 
fatning og en Hyldest til Monarkiet og skrevet, 
kan man gjerne sige, i den Tanke at modificere 
en Smule det Standpunkt, han havde baaret 
frem i »Einer Tambeskielver«, om hvilket 
Stykke han i ældre Aar selv siger, »at jeg 
ikke gjorde det bedste Valg«, og endelig i 
1802 »Officeren, et Skuespil i 5 Handlinger«, 
skrevet til Berømmelse af den militære Stand, 
som Brun altid satte saa høit. 

Ingen af disse Arbeider har noget blivende 
dramatisk Værd, og selv i den Tid, de udkom, 
vakte de ikke nogen særlig Opmærksomhed, 
saaledes som Tilfældet var med »Zarine«, der 
i lange Tider var et yndet Stykke paa Kjø- 
benhavns kongelige Theater, og med »Einer« 
paa Grund af den patriotiske Aand, som dette 
Stykke var baaret af 

7* 

Af Bruns øvrige Digte kan nævnes 
>Jonathan€, et stort episk Digt i lo Sange, 
der udkom 1796, en Forherligelse af Venskabet 
mellem Jonathan og David men ogsaa af Ven- 
skabet i hele. En Samling af Bruns mindre 
Digte udkom 1791 og i nyt og forøget Oplag 
efter hans Død 1818; 

Man læser Side efter Side i disse Digte 
uden at træffe paa noget af poetisk Værd. 
Hæderspladsen i Samlingen er anvist en Række 
Digte »Til det kongelige Huses Ære ved for- 
skjellige Leiligheder efter Tidens Ordene 
Hvilken Smagløshed den patriotiske Trønder 
kunde bære frem paa Kongedyrkelsens Alter, 
kan følgende Vers til Prins Carl af Hessens 
Gemalinde vise: 

»Stans Løbet stridrindende Elve! 
Lad Christians Søster ei skjælve! 
Fortæller, I, snaksomme Floder: 
Vi flyde og lyde din Broder.« 

Men saaledes var det med dem alle i hine 
Tider, den spøgefulde Wessel ligesaavel som 
den stridbare Zetlitz, hos dem alle krummede 
Normannaaanden Ryg, naar det gjaldt Lands- 
faderen og det landsfaderlige Hus. 

Af Bruns beskrivende Digte kan nævnes 
et længere Digt »Den norske Agerd3a-kning«, 
hvor hans Kjærlighed til Landmanden og 
Landmandslivet kommer tilsyne. 

»Jeg er Naturens glade Skjald; 
Jeg synger ei om Krigens Lue, 
Om Skjold og Spyd og Pil og Bue, 
Og ei om Mord og Stæders Fald; 
Jeg synger ei om Kunst og Vid, 
Ei om de Lærdes høie Sager, 
Men om den raske Bondes Flid, 
Om gjødet Eng og dyrket Ager«. 

Med disse Ord indledes Digtet, hvoraf her 
forresten kun skal anføres et Vers til: 

:»Moradseme Du tørrer ud; 
Omskaber dem til grønne Sletter; 
Paa skaldet Mark Du Rader sætter 
Af unge Hæg og Rønneskud. 
Du evigt Gjærde reiser op 
Af Stenen, Du fra Engen tager; 
Med Jord Du dækker Klippens Top, 
Og alt omkring Dig bliver Ager«. 

I Bruns Digte er der optaget en Række 
af hans saakaldte »Menneskemalerier«, det vil 
sige Grawers og Mindedigte, men de fleste 
temmelig smagløse og værdiløse, navnlig de 
saakaldte Pladevers, hvor vi, som Welhaven 
siger, »faar fuldt op at vide af de Ting, som 
ingen søger i en Digtsamling, f. Eks. at 
Magasinforvalter Joachim Nordal forestod Ber- 
gens Stiftamtstue uden Kaution, skjønt han 
var en fattig Mand; at Jomfru Dorthea Rieck 
var en Rose, der tidlig begyndte at hænge 
med Bladene; at Kjøbmand Swane var Far- 

fader til 15 Børnebørn og i de sidste 7 Aar 
en høitplaget Smertesmand; at Elisabeth Geel- 
muyden Gyldenkrantz talcde enfoldig og bor- 
gerlig, men skrev som en længe øvet Embeds- 
mand« o. s. V. 

Der er dog enkelte faa vakre Digte, saa- 
ledes f. Eks. følgende Vers over en 9 Aars 
gammel Gut: 

»Saadan kappes Rosen af; 
Faders Haab og Moders GUede, 
Yngste Søn maa først betræde 
Tunge Vei til mørke Grav. 

Hvil i Fred, du kjære Støv! 
Tidlig slap du vel fra Striden; 
Vi maa tumles end i Tiden, 
Du til Verdens Sværm er døv. 

Enden bliver dog en Grav, 
Om vi lever Nestors Alder; 
Gammel Eg for Øxen falder, 
Ogsaa Rosen kappes af.« 

Ogsaa enkelte Vers af Mindesangen over 
hans egen Mor fortjener at læses. Den 
største Ros, han vil udtale over den afdøde, er, 
siger han: »Hun dannede min Sjæl«, og paa 
en smuk Maade bærer han frem Børneopdra- 
gelsens Værd og Vigtighed: 

»Hun lærte mig, og jeg vil dø med denne Tro: 
At Gudsfrygt og Forstand, til Trods for Metodisten, 
Opdrager bedst de Smaa. Den som blev tidlig Christen 
Fik nedlagt i sin Barm sand Visdoms Spirefrø. 

Du saaede denne Sæd med moderlige Haand 
I førstefødde Søns det aabne, spæde Hjerte, 
Du med Exempel mer end lange Taler lærte, 
Og blid, som Glæden, var din Undervisning-Aand. 

Gid jeg for Mine blev, hvad hun for Sine var. 
Og gid mit Endeligt som hendes maatte blive, 
Saa skulde nogen Skjald og paa min Liigsten skrive: 
En Fader hviler her, for Sine dyrebar. 

Det er det store Kald, at sørge for de Smaa; 
Den rette Sædens Tid er Ungdoms første Alder, 
Det fæster dybest Rod, som først i Hjertet falder, 
Skjønt det som Vintersæd i Jorden længe laa. 

Min Moderl ja Du fik kun ringe Kaar til Del, 
Du klækkede os ud i Mangels nøgne Rede: 
Men Ømheds Vinger du saa -vidste at udbrede, 
At ei fortidlig Sorg nedslog vor muntre Sjæl.« 

Brun tog megen Del i Selskabslivet, og 
efter Tidens Skik skrev han flere Selskabssange, 
af hvilke de mere bekjendte allerede er nævnte. 
De bærer tildels Merke af den materialistiske 
Aand, som laa i Tiden; men navnlig hvor 
Scenen er ude, paa Mark eller Fjeld, der har, 
som Welhaven siger, »Sangen ogsaa en sand 
Friluftstone, snart hvilende i Naturbeskuelsen, 
snart raskt bevæget mellen^ vekslende Billeder. 

Overalt findes Nordmandspræget og Glæde 
over Norge«. 

Som før nævnt havde Brun stor Beundring 
for Krigerstanden, og der var i hans Væsen 
og Fremtræden meget, som mindede om den 
militære Fører. »Hvorfor satte dog Skjæbnen 
denne Mand paa en Bispestol og gav Kom- 
mandostaven til Nathuer«, siger Pavels. Brun 
skrev Krigssange, der aander Ild og Be- 
geistring: 

»Gaar Brødre, gaar med freidigt Mod 

Som til en Dans, 
Retfærdig er vor Sag og god. 
Og kjæk som Klippen Normand stod. 
Og gik om end det kosted Blod 

Som til en Dans; 
Og naar de glade kommer hjem. 
Da fletter norske Piger dem 

En Krans. 

Vi frygter Gud men ingen Mand 

Paa Jordens Kreds; 
Vi slaa for Konge og for Land, 
Mens Armen Sværdet røre kan. 
Vi trodse Kulde, Ild og Vand 

Paa Jordens Kreds: 
Vi leve vil og dø som fri. 
Og med vor Lod da ere vi 

Tilfreds.« 

Til andre Tider er han dog ogsaa Fredens 
Lovsynger, saaledes da han i Krigens Tid 
1807 ender et Digt saaledes: 

»O var der nu i Staten én, 

som kunde med en kraftfuld Oljegren 

Henover Krigens Luer vifte 

Og Brodervenskab som vor Helt i Stykket stifte, 

Saa fik vi F' reden snart«. 

Bruns Væsen og Karakter har en dansk 
Forfatter skildret i følgende Ord: >Paa Brun 
kan man lignelsesvis anvende Ordene i Visen: 

Der kommer den Stolte med Brask og med Bram 
Og kneiser som Nordhavets Bølge. 

Var Vessel lad, flegmatisk og uvirksom i 
en meget høi Grad, som han selv skrev: 

Han ingen Ting bestille gad, 
Tilsidst han gad ei heller leve, 

saa var Brun tvertimod idel Liv og Fyr og 
Virksomhed^ var hin ligegyldig for alt, hvad 
der kan kaldes at gjøre Lykke i Verden, saa 
vidste Brun desto bedre Besked med Hof og 
med Forgemak, og da han smidig rettede sig 
efter Tidernes Leilighed, og derhos var af 
Naturen en Mand med et smukt Udvortes og 
udrustet med eminente Talenter og udmerkede 
Gaver for Prædikestolen, saa var det i sin 
Orden, at en saadan Mand maatte komme 
frem og svinge sig i Veiretc. 

Brun var en djærv, stridbar Natur, fremfor 
alt en myndig Mand, skabt til at byde og 
raade. Han var i sin Ungdom derfor heller 
ikke saa særlig godt Ukt af sine Kåmerater. 

Det er i hans ældre Aar, i en overordnet 
Stilling, at hans Evner og Egenskaber bedst 
kommer paa rette Plads. Som Stiftsprovt og 
Biskop i Bergen var hans Vilje en Lov for 
den hele By, ja man kan gjerne sige, for det 
hele Stift. »Han tyranniserede fuldkommen 
alle Bergens Indbyggere, . . . Alle hans Ud- 
sagn var afgjørende, men hans Anmasselse, 
som var grænseløs, fordi den ingen Modstand 
fandt, tiltalte ikke enhver«. Saaledes taler 
Henrik Steffens, der ved Aarhundredets Begyn- 
delse besøgte Bergen. Denne Udtalelse er 
karakteristisk nok og peger i den rigtige Ret- 
ning; men vi faar erindre, at den skriver sig 
fra en æsthetisk og filosofisk dannet Mand, for 
hvem Bruns bredtskaarne, populært anlagte 
Personlighed staar som Repræsentanten for et 
halvdannet Samfund, og at Steffens er en 
fremmed, som ikke gjennem et længere Ophold 
havde lært at kjende og vurdere den Dygtig- 
hed og den ærlige, retskafne Vilje, hvorigjen- 
nem Brun havde vundet sin store Indflydelse. 
Brun blev af mange kaldt Erkeloyalisten. 
Og vi har, som ogsaa før nævnt, nok af Eks- 
empler paa, hvorledes han i Overensstemmelse 
med Tidens Tone taler i overdrevent under- 
danige Udtryk overfor Hoffet og Magthaverne. 
Men dette bliver dog alligevel forskjelligt fra 
det samvittighedsløse, krybende Smigreri. Ved 
saamange Anledninger optraadte Brun med en 

Freidighed og en Frygtløshed, der aldeles maa 
bortrydde al Mistanke om, at han skulde være 
en æreløs Smigrer. Han var netop en Mand 
med en stærk Selvfølelse ; men han var vistnok 
ogsaa en ærgjerrig Mand der vilde høit tilveirs. 
Og han havde derfor mangen Kamp at bestaa 
med sig selv. Det viser sig ofte i hans Skrifter, 
at han af egen Erfaring kjendte Lidenskaber- 
nes Storme og deres Magt over Mennesket. 
>Han ligner«, som Wclhaven siger, »Kingo i 
Karakter og Aandspræg.« 

I de politiske og krigerske Begivenheder, 
hvori Norge efter Aaret 1800 blev draget 
ind, tog Brun med sin Naturs hele Energi 
virksom Del. Da kom Nordmandsaanden igjen 
over den gamle Kjæmpe. I begeistrede, ild- 
fulde Taler opflammede han sine Landsmænd 
til Mod og Tapperhed. Soldaterne staalsatte 
han med krigerske Opsange. Da i 1808 en 
engelsk Orlogsmand nærmede sig Bergen, begav 
den gamle Biskop sig ud til Havnebatteriet og 
Stillede sig midt iblandt Krigsfolket, hvor man 
under Kanonernes Drøn kunde høre hans 
malmstærke Røst, der manede alle til mandig 
Daad, hvis Fienden skulde angribe Byen. 

Brun havde i sin Ungdom sunget >Vi sødt 
om Frihed drømme«. Han hørte til den be- 
geistrede, villende Ungdomsskare, som higede 
mod Frihed og Selvstændighed. Han oplevede 
at se denne Drøm fuldbaaren, om dette end 

skede ad andre Veie, end han havde tænkt sig. 
Med patriotisk Smerte havde han mere end én 
Gang udraabt: >Hvorlænge skulle vi dog være 
denne elendige Slægt, der altid hykler for 
fremmede Narrestreger og Daarskaber, ved at 
efterligne dem?« Nordmandsaanden i ham 
sukkede ofte efter den Tid, da vi kunde finde 
»vore egne Toner i vore Skrifter«. Det er 
Bruns Hæder, at han kraftigere end nogen 
anden paa hans Tid stemte disse vore egne 
Toner. Vi føler* dette den Dag idag. Ægte 
og fuldttonende lyder de endnu til os gjennem 
hans Sange. 

Som alle Bergensere arbeidede Brun 
mod Foreningen med Sverige. »Før dø Døden 
end udstrække frie Hænder til at bære fremmed 
Slavelænke«, siger han i en politisk Prædiken 
i Bergens Domkirke i Februar 1814. Med 
»konvulsi viske« Glædesudraab hyldede han 
Forfatningen af 17de Mai og Kristian Frederiks 
Kongedømme. 

»Ham følge Seier, Ære, Held! 
Vi følge ham. Ja før skal Dovre^eld 
Omvanke, skjælve paa vor faste Moderjord, 
Før nogen Norsk skal Rigets Arving svige, 
Som Roret tog i Storm at styre Norges Rige.« 

Da han fik høre om Konventionen til Moss, 
udbrød han: »Nu »har jeg levet 8 Dage for 
længel O Gud I saa skulde jeg da ikke faa 

Lov at dø som Nordmand« I Og i de følgende 
Uger arbeidede han i den største Ophidselse 
og med en elektriserende Kraft paa at hindre 
Foreningen med Sverige. Det var ham, som 
fik Bergens Vælgere til at indtage i Fuldmag- 
ten for de 4 Repræsentanter, som blev valgte 
til det overordentlige Storthing i 1814, at de 
skulde stemme mod Foreningen med Sverige, 
og som ligeledes fik Vælgerne til at fastholde 
dette, da Repræsentanterne senere bad sig 
løste fra dette Paabud. 

Da Foreningen imidlertid var kommet i 
Stand, bøiede Brun sig dog loyalt for den 
fuldbragte Kjendsgjerning og sagde, »at han 
skulde være Foreningen saa tro som trods 
nogen Svenske«. 

Brun døde den 26de Juli 1816. >Bruns 
Begravelse« skriver Welhaven, »var en Sørge- 
fest, der feiredes af den hele Stad. Befolknin- 
gen var i Domkirken eller i dens Nærhed. 
Paa en Høide over Kirkegaarden løstes Minut- 
skud. I Havnen, paa Handelsetablissementerne, 
endog paa Fjeldtoppene, vaiede Sørgeflag. 
Men det gjaldt ikke Digteren blot, det var en 
ærefrygtbydende, usædvanlig Personligheds Bil- 
lede, der stod for Alles Tanker«. 

I Bergens Domkirke reiste Karl Johan 
den afdøde Biskop et Marmormonument. Saa- 
vel Grundtvig som omtrent alle vore dalevende 
norske Digtere har skrevet Mindedigte over 

ham. Med Schwachs Digt over Brun skal vi 
afslutte dette Livsbillede: 

»Hvis er den brede Kjæmpegrav, 
Omhvalt af høie Fjelde, 
Hvor til ærværdig Bispestav 
En Harpe op sees hælde; 
Hvor Mænd og Kvinder samle sig 
Og sukke dybt og inderlig. 
Og græde hede Taarer ? 

Der slumrer Norges gamle Skjald, 

Der hviler Troens Kjæmpe, 

Hvis Kraft og Ild i helligt Kald, 

Ei Alder kunde dæmpe. 

Der sluttes fast i Moderarm, 

Den Søn saa gjæv, saa tro og varm, 

Af Fødeland for Kjæmper. 

Ja Gubbe! du din Gang har endt, 
Og nedlagt Bispestaven; 
Den staar, et herligt Monument, 
En Bautasten paa Graven; 
Men Kraften af dit Læreord 
1 mange Hjerter frodig gror, 
En Sæd for Evigheden. 

Ei sjunger mer med høien Sands 

Du her til Harpens Tone; 

Du byttet har din Laurbærkrands 

Med Salighedens Krone. 

O! men fra Harpen paa din Grav 

Skal mangt et Kvad, som du os gav, 

Til fjerne Slægter runge. 

Ja fast til Minde stande skal, 

Du Norges gamle Barde, 

Og lyse over Høi og Dal 

Som Fjeldets stolte Varde. 

Og gyde Ild i Nordmænds Hu, 

At vandre fromt og gjævt som du, 

Som du at elske Norge « 



CLAUS FRIMANN. 

1746 — 1829. 



tLn af Nordal Bruns samtidige var Nord- 
fjordpresten Claus Frimann. Denne optraadte 
dog ikke saaledes som Brun i det offentlige 
Liv; det stemte bedst med hans Natur at leve 
Livet og gjøre sit Arbeide paa en stille, ube- 
merket Maade. Alligevel har han ved sin 
Digtning vistnok i end høiere Grad end Brun 
bragt sin Samtids Mennesker Sangens Glæde 
og aandelig Næring. 

Ligesom Brun levede Frimann, paa et Par 
korte Afbrydelser nær, hele sit lange Liv 
hjemme i sit Fødeland. Han er af en gammel- 
norsk Familie, hvis Stamtræ man kan følge 
helt op til Reformationstiden. Flere af hans 
Forfædre var Prester, navnlig i det vestlige 
Norge, og Claus Frimann blev født paa Selø 
Prestegaard i Nordfjord den 15de Mai 1746. 
Hans Moder nævnes som en dygtig og begavet 

Kvinde, der endog skal have havt digteriske 
Anlæg. At Digtningens Gave i hvert Fald 
var tilfaldt flere end én af Familien, ved vi 
med Sikkerhed ; thi ogsaa en af Claus Frimanns 
Brødre, Peter Harboe Frimann, vandt i sine 
yngre Aar et berømt Navn som Digter, og 
meget tyder paa, at han paa dette Omraade 
vilde have naaet end videre en Broderen Claus ; 
men allerede i sit 25de Aar afbrød han sit 
Forfatterskab. 

Nitten Aar gammel kom Claus Frimann 
til Universitetet i Kjøbenhavn, hvor han dog 
kun opholdt sig et Aars Tid. Som Holberg, 
som Brun, som saamange andre ubemidlede 
norske Studenter tog han Plads hjemme i 
Norge som Huslærer. I 1768 var han igjen en 
kort Tur nede i Kjøbenhavn og tog theologisk 
Eksamen, hvorefter han atter nogle Aar var 
Huslærer herhjemme, indtil han i 1771 blev 
personel Kapellan hos Sognepresten til Volden 
i Søndmøre, den lærde Dr. Hans Strøm, mest 
bekjendt for sine naturvidenskabelige Studier 
og for sin Beskrivelse over Søndmøre. Da 
Strøm i 1779 blev forflyttet til Eker, reiste 
Frimann ned til Kjøbenhavn for at søge Befor- 
dring, og i 1780 blev han udnævnt til Sogne- 
prest i Daviken, Naboprestegj ældet til Selø. 
I Daviken havde ogsaa hans Farfader Claus 
Frimann i sin Tid været Sogneprest. I Davi- 
ken blev saa Frimann boende til sin Død i 

Utheim: Ottr Forfattere. 8 

1829. Fra Presteembedet havde han taget 
Afsked 6 Aar i Forveien. 

Claus Frimann havde som ovenfor nævnt 
kun meget kort opholdt sig i Kjøbenhavn; 
men man maa vel antage, at han dernede i den 
Tid havde stiftet Bekjendtskab med flere af 
sine unge Landsmænd, hvilke senere blev Med- 
lemmer af det norske Selskab. Dengang Sel- 
skabet i 1772 stiftedes, var Frimann allerede 
Prest herhjemme. Derimod hsir han sikkerlig 
ofte taget Del i Selskabets Møder de Maane- 
der, han i 1779 — 80 opholdt sig nede i Kjø- 
benhavn. Paa den Tid var han allerede vel 
kjendt som Digter, idet han, foruden en Del 
mindre Digte fra tidligere Aar, i 1776. havde 
vundet en af »Selskabet for de skjønne Viden- 
skaber« udsat Prisbelønning for sit store natur- 
skildrende Digt »Hornelen«. Belønningen, 50 
Rdlr., var udsat for »det bedste Forsøg i den 
malende Poesie. Dertil maatte udvælges noget 
Sted i de danske Stater, som ved sin Yndig- 
hed eller og ved sin Stræbsomhed gjør sig 
merkværdigt, som i det første Sundet (Øresund) 
eller et af Lystslottene, og i det andet Mal- 
strømmen eller Vandfaldet Sarpen i Norge«. 
Frimann valgte da at skildre Fjeldet Hornelen 
i Nordfjord, og han indsendte sit Digt gjennem 
sin Broder, der boede i Kjøbenhavn. 

Den naturskildrende Digtning var paa den 
Tid i stor Yndest, og Frimann forsøgte sig 

flere Gange i den Retning, ligesom han ogsaa 
efter den raadende Smagsretning dyrkede den 
belærende og allegoriserende Poesi. Skjønt 
man i hans Samtid satte megen Pris paa disse 
hans Arbeider, er det dog ved Digte af en 
ganske anden Art, Frimann er bleven den folke- 
kjære Sanger i vort Land. Det er ved sine 
Sange og Viser for Almuen, han har rørt ved 
den Sangstreng, som gav Gjenlyd blandt det 
Folk, som bor ved vore Fjorde og i vore Dale. 
Der var en stærk Gjæring blandt de norske 
Studenter i Kjøbenhavn i Sytti- og Ottiaarene 
i forrige Aarhundrede, og Bevægelsen tog en 
udpræget patriotisk Retning. I Bruns, Zetlitz', 
Edv. Storms og andres Digte kommer dette 
frem ; men den mest folkelige af dem alle, den, 
som med størst Troskab forstaar at tolke 
Almuens Tanker og Længsler, er dog Claus 
Frimann. Han træder i Peter Dass' Fodspor, 
og idet han lægger tilside den strenge Kunst- 
digtning og søger at synge enkelt og ligefrem, 
opnaar han ligesom Dass at bHve en virkelig 
Almuens Sanger. Ligesom Dass levede han 
da ogsaa hele sit lange Liv i en afsidesliggende 
Del af Landet, hvor der kun sjelden søgte 
fremmede hen, og hvor hans Digterfantasi 
væsentlig kun tog sine Emner fra Fjord- og 
Fjeldnaturen og fra Bondens Liv. »Her fik«, 
siger Welhaven, »hans Aand daglig Næring af 
Naturens og Folkets uforfalskede Liv. Deraf 

8» 

fremskjød hans Digtnings duftende Engblom- 
ster og kunde ei fortrænges af den Plantning, 
han havde medbragt fra Bogverdenens Vext- 
huse.« 

De fleste af Frimanns folkelige Digte findes 
i følgende af ham udgivne Samlinger »Poetiske 
Arbeider (1778)«, »Almuens Sanger (1790)«, 
»Den syngende Sømand (1793)« og »Poetisk 
Eftersamling (i826)€ Det er da navnlig i de 
to mellemste Samlinger, at han fuldt bevidst 
lægger an paa at digte kun for Almuen. Haii 
siger selv om Sangene i »Almuens Sanger« : 
»De er egentlig alene for den norske Almue, 
og hvem vil fortænke mig deri? Hvad jeg 
bedst kjender, kan jeg bedst synge om«. Det 
var hans Hensigt i disse Samlinger at give 
Almuen Sange, som var bedre end de »Drikke- 
og Elskovsviser, som i Byerne sammensmedes, 
eller nogle hjemmegjorte, hvorved en eller 
anden halvforrykt Skoleholder har villet ud- 
merke sig, og hvoraf de allerdaarligste og 
latterligste kjøbes helst, ja synges af Fruen- 
timre med Taarer i Øinene«. Det kan dog ikke 
nægtes, at flere af disse hans Sange bærer 
Præg af at være Hastverksarbeide, hvad der 
er let forklarligt, naar vi ved, at han saaledes, 
sandsynligvis paa kort Tid, vilde have en hel 
Samlig færdig. 

Det er den norske Bondes Liv paa Land 
og paa Sjø, under de forskjelligste Forhold, 

Frimann skildrer, og derunder indflettes da 
ogsaa Billeder af den norske Natur. Han har 
en Række Sømands og Fiskersange, blandt 
hvilke den mest yndede er »den norske Fisker« , 
hvis første Vers lyder saaledes: 

»Ondt ofte lider den Fiskermand, 
Som ud maa fare, før Hanen galer, 
Al Dagen plaske i kolde Vand, 
Paa Hjem ei tænke, før Solen daler, 
I vaade Trøie, 
Snedriv i Øie — 
O, sad I der, I guldklædte Høiel 
I andet fandt,« 

en Sang, der tidligere har været kjendt og 
sunget rundt hele Norges Vestkyst. Og saa 
har han Sange, der egner sig for Bonden i 
hans Gjerning ved Gaardsbruget o. s. v., han 
har Haandverkssange, Bryllupsviser, Vuggeviser, 
Bindeviser, Soldaterviser, Gjætersange, som f. Ex. 
den Gjætersang, der begynder saaledes: 

»Hør mig Skov og Mark og Fjeld! 

Mig, som her sidder enlig og synger paa Tue, 

Endnu er det ikke Kveld, 

Endnu skinner vor Sol som en Lue, 

Endnu Lam i I trippe maa, 

Endnu lidt maa I Killinger danse og springe, 

Ind i mørke muret Vraa 

Var det Synd eder tidlig at tvinge, 

Tvingsel gjør ufrydig og tung; 

Jeg, som selv endnu kun er ung, 

Frihed mig for alt er kjær; 

Danser, Børn! mens jeg synger nu her!« 

Det er ingen høitflyvende Poesi, og de 
følgende Vers er omtrent i samme Toneart; 
men den har dog tryllet frem lidt Lys og Glæde 
og kortet Tiden for mangen en stakkars Gjæ- 
tergut og Gjæterjente under deres ensomme, 
traurige Gjerning. 

En egen Gruppe af Frimanns Digte er hans 
historiske Mindesange. Det er atter Kjærlig- 
heden til Folket, Patriotismens Følelse, som 
knytter Vinger til hans Sangerevne. Gjennem 
Forbilleder, tagne fra Historien, vil han vække 
Kjærligheden til vort Land og til mandig Daad. 
Det er de gamle Kjæmpevisers Toner, Frimann 
saavelsom andre, der paa den Tid skrev lignende 
Sange, søgte at efterligne. I sine historiske 
Digte gaar Frimann dels tilbage til Sagatiden 
som f. Ex. > Hagen Adelsten«, »Dagfind Bonde«, 
»Erling Skakke«, »Svend Tveskjæg« og mange 
andre eller hans bekjendte Birkebeinersang 
»Melken sød at drikke«, der i et Par Slægtled 
har været anseet som en træffende Skildring 
af ægte nordisk Kraft, dels tegner han Helte- 
skikkelser fra Norges nyere Historie. Til disse 
sidste hører »Ole Svendsen Bakke«, »Oberst 
Kruse« og »Kjeld Stub«. 

I Mindesangen over Kjeld Stub har Fri- 
mann viet sin ældre Ven og Ungdoms Lærer 
Dr. Srøm 3 Strofer af Digtet: 

»Tak, norske Prest, tak nu din Gud! 
Naar nu du færdes om Bjerge, 

Ei nødes du drage med Sabel ud, 
For Fødelandet at værge. 
Kan Dalens Prest ei vinde Ros, 
Om han ei er Holger Danske ? 
Til Urter at sanke og Kirkemos 
Behøves vel ingen Staalhanske. 

Ei streifende Rytter sigter du paa, 

Du gode Hr. Hans paa Eger! 

Kun streifende Fluer og krybende Smaa, 

Paa dem kun med Naalen du peger. 

Du aksler ei Sobel, du aksler ei Skind, 

Du aksler kun Messeskjorte; 

Du trænger dig ei over Grænsen ind 

Og banker paa Sverriges Porte. 

Men rygtedes vidt den gamle Kjeld, 

Ei mindre om dig gaar Rygte, 

Selv Sverrige ønsker dig Liv og Held, 

For dig har det intet at frygte. 

Ja Held dig følge paa hver din Færd, 

Om Bjerge, i Dale, ved Strande! 

I Folkevens Øie vel lyser dens Værd, 

Som Kundskab udbreder i Lande.« 

Der gaar gjennem de fleste af Frimanns 
Digte et Lune og en Humor, som stemmer 
godt med vor Folkekarakter, og som derfor 
meget har bidraget til at gjøre hans Sange saa 
populære. Som f. Eks. nogle Vers af Birke- 
beinersangen : 

»Melken sød at drikke, 
Sirupskrukken slikke, 
Var ei Nordmands Vis; 

Drikke Elv og kolde Vande, 
Drikke Drik, som varmed' Pande, 
Det var Nordmands Vis. 

Under Dun at varme 
Hvide, bløde Arme, 
Var ei Nordmands Vis; 
Bruge Sten til Hovedpude, 
Naar han var i Marken ude, 
Det var Nordmands Vis. 

Pigers Sko at kysse, 
Pattebarn al dysse, 
Var ei Nordmands Vis: 
Med en halv afhuggen Hage 
Sin Venindes Kys at tage, 
Det var Nordmands Vis.« 

Vi kan nu gjerne smile af disse noget 
skrydende Ord. Men hvem vil nægte, at Dig- 
teren i disse Ord, saavelsom i hele den djærve, 
humoristiske Sang, ypperlig har truffet den 
norske Karslighed? Intet Under derfor, at 
Sangen i Kraftpatriotismens Dage maatte være 
saa afholdt. 

Hvad der i høi Grad virkede hemmende 
paa Frimanns Digtning, var Oplysningsperiodens 
Standpunkt overfor vore Eventyr og Sagn. 
Alt saadant ansaa man kun for tyk Overtro, 
som ingen oplyst Mand kunde tage med ind i 
sin Digtning eller i sin Tanke. >Jeg har ikke 
engang turdet lade nogen, enten Huldre eller 
Havfrue synge, neppe nok at jeg har vovet at 

lade Jutulen eller Jetten Dovre tale«, siger Fri- 
mann selv. I sit Digt »Jutul Dovre«, næsten 
det eneste udenfor denne Regel, finder han det 
derfor fornødent at tilføie: »Dovre, i sig selv 
kun et Fjeld, hverken er eller har været nogen 
Jutul, men forestilles kun saaledes her«. Vi 
ser af Frimanns egne Ord, at vor Folkedigtning 
har lokket ham, men at han ikke har vovet at 
bryde Veien. Vor Sagn- og Eventyrverden 
var et ukjendt I>and for den Slægt, for 
hvem Frimann sang sine Sange. Det blev 
en ny Slægt, som under Romantikernes 
Anførsel her trængte ind og tog dette i Be- 
siddelse. 

Frimann var ogsaa religiøs Digter og har 
udgivet flere Salmesamlinger: »Sange over 
Evangelierne tilligemed fire Davids Salmer 
(1780)«, »Andagtsøvelser for Almuen (1785)«, 
»Søkabinet, en Opbyggelsesbog for Søfolk 
(1793)« og »Nyeste originale Salmer (1794)«. 
Men i disse, ligesom i sine større Kunstdigte, 
er han stiv og tør, og man savner Bruns frei- 
dige, troessikre Begeistrine. Det kirkelige 
Standpunkt, hvorpaa Frimann stod, nærmede sig 
meget det almindelig rationalistiske. Hans 
Salmer har derfor ogsaa i Regelen denne Ret- 
nings tørre, forstandsmæssige Foredrag. I Land- 
stads Salmebog er der kun optaget én Salme 
af Frimann (Nr. 173), medens der i den danske 

Kirkesalmebog af Ingemann findes omtrent 20 
Stykker. 

Som Prøve paa Frimanns religiøse Digt- 
ning hidsættes første Vers af hans Lovsag: 

»Ser jeg til den Himmel blaa, 

Til de seilende Skyer, den malede Bue, 

Maanen med Sølvhornet paa, 

Stjernehæren, den straalende Lue, 

Lynets mørke Tilholdssted, 

Der, hvor Tordnen løfter sin dundrende Hammer, 

Naar den slaar i Fjeldet ned. 

Knuser Skoven og alt hvad den rammer — 

Stor er du, da bryder jeg ud: 

Stor er du. o Himmelens Gud I 

For din himmelhøie Haand 

Dybt i Støvet sig bøier min Aand.« 

Der er i saamange af Frimanns Digte en 
inderlig, barnlig Varme, der gjør ham til en 
efter Tidens Krav fremragende Lyriker. Hans 
»Strikkevise« er en god Prøve paa denne Side 
af hans Digtning. 

»Saa knytter jeg Traad, 
Saa øver sig Haanden i kvindelig Daad. 
Ved Haanden at hænge man bliver saa træt, 
Ved Haanden at røre gaar Tiden saa let. 
Jeg knjrtter ei Silke, jeg knytter ei Guld, 
Min Traad er af Uld. 

Min uldene Traad, 

Naar Vinteren bruser, skal varme min Fod. 

Med intet paa Stikke, med intet paa Ten, 



CLAUS FRIMANN. 1 23 

Saa mangen maa skjælve paa islagte Sten. 
Gud se til de usle, som nøgne og blaa 
I Snevandet gaa. 

Jeg knytter kun Traad, 

Jeg knytter ei Baand af ugudeligt Raad. 

Vig langt fra mit Hjerte, du Mørkhedens Aand, 

Som lærer at binde bestrikkende Baand. 

Skal Mennesket knytte for Menneskets Barn 

Et fangende Garn ? 

Min knjrttede Traad 

Mig minder om Livet; mit Liv er en Traad. 
Hver maskeklædt Stikke er fuldendte Dag, 
Hver Maske, hver Knude et Pulsaareslag. 
Naar Livet har Ende, o Gud, i din Haand 
Annam da min Aand.« 



Det Digt, som her er citeret, staar just 
ikke høit i digterisk og kunstnerisk Henseende. 
Men det er som skrevet ud af den norske Al- 
mues inderste Tanke og Følelse. Fra det 
nyttige og gavnlige at glide over i religiøse, 
vemodige Stemninger, hvor betegnende er ikke 
dette for Almuen. I enhver Ting, enhver Be- 
givenhed finder dens fromme, naive Sind et 
Opraab til at vende Tanken mod det religiøse 
og evige. Frimann, der selv var en barnlig, 
frisk og inderlig Natur, har her paa en smuk 
Maade forstaaet at gaa ind i Almuens enkle 
Tankegang. Det er den samme Tankeretning, 
som ofte kommer igjen i Jørgen Moes Digte, 

skjønt den hos ham i Regelen er iført et fuld- 
stændigere allegorisk Klædebon. 

En noget finere Lyrik finder man forresten 
i enkelte andre af Frimanns Digte, som naar 
han f. Eks. i en Vuggevise synger: 

»O Søvn du blide, 

Hvor er du englemild, 

Naar du i Tide 

Din Ven dig nærmer til! 

Dit Balsam-Bæger 

Saa blid du rækker frem, 

Og vederkvæger, 

Og styrker trætte Lem, 

Og Smerten læger, 

Naar den er ei for slem. 

Selv Samson stærke, 

Naar du kun nærmer dig, 

Før han kan merke, 

Saa maa han give sig; 

Saa vild er ingen, 

Han tæmmes jo en Stund; 

Saa skriger ingen, 

Du stopper jo hans Mund; 

Saa rig er ingen. 

Han ønsker jo en Blund.« 

Frimann var ligesom Dass en beskeden 
Mand, der selv ligesom levede i Uvidenhed om 
det Ry, som voksede op om ham. Baade som 
Menneske og i sin Digtning har han intet af 
den Bram, den Vælde, hvormed Brun frem- 
traadte; men han hæver sig omvendt heller 

aldrig til den ildnende Begeistring som Brun. 
Det jævne, rolige, dels lunefulde, dels vemodige 
er hans Særkjende. Frimann forsøgte sig og- 
saa efter Tidens Sædvane som Fabeldigter; 
men som saadan er han lidet heldig. 

Inden sin Meninghed indtog Frimann den 
gamle patriarkalske Stilling som Menighedens 
Fader, til hvis Raad og Dom man tog sin Til- 
flugt i alle Forhold. Der var vel ogsaa faa 
Prester, der saaledes havde sat sig ind i Al- 
muens Kaar og Tankegang som Frimann. Hele 
hans Prestevirksomhed falder med Undtagelse 
af de første Kapellan aar i samme Menig- 
hed, Daviken, hvor han levede næsten 50 Aar. 
Han var meget afholdt, skjønt man kaldte ham 
»Sildepresten«, fordi hans Sildegarn og øvrige 
Fiskebunad var i bedre Stand end nogen andens. 
»Jeg ser«, siger Frimann selv om sin Menighed, 
»eders Marker og Enge blomstre; kunde jeg 
saaledes se — næst en sand Gudsfrygt — de 
borgerlige og landlige Dyder blomstre blandt 
eder. I dele med mig eders Brød og Mark- 
frugter, det er derfor ikke ubilligt, at jeg deler 
med eder af min Aands Gaver«. 

Frimann følte sig glad og tilfreds i sin 
beskedne Stilling. 

»Klart saa jeg, at selv den snevre Kreds 

Gjør veltilfreds, 

Hvor Hjertet kun selv sig indskrænker; 

Men at den største kun slet er stor. 

Hvor der ei bor 

Den Selvfred, os Nøisomhed skjænker. 

Tak Himmel! at j^ i Schrfreds Skjød, 

Af Vanhelds Stød 

Urystet, saa længe har bTilet, 

Har blomstret, Iiar virket Folkegavn, 

Har Tundet Navn, 

Og Lykken saa længe har smilet. 

Hay Tak, at du langt fra høien Hal 

Mig gav det Kald, 

I Sdlhed din Ager at dyrke; 

Mod Syscrmens Strøm ei sknlde jeg havt 

Den halve Kraft; 

End ei udi Manddommens Styrke.« 

Det kunde dog ikke andet end besvære 
ham mangen Gang, at han levede saa udeluk- 
ket fra Kulturverdenen med dens foryngende 
og nærende Evne. »Hvad jeg har anscet som 
et af mine største Vanheld i Egnen, hvor jeg 
bor, har været dette, at jeg saa 3Merst sjelden 
kunde samles med nogen saadanVen, som jeg 
i literær Henseende kunde kalde en beslægtet 
Aand og ret S3nTipathisere med«. 

Som Tilfældet var med Andreas Munch, 
rak ogsaa Frimanns Digtning gjennem et Tids- 
rum af mere end 50 Aar; hans første Digt er 
fra 1777, hans sidste fra 1829. Alligevel be- 
holdt han i denne lange Tid et ungdomsfriskt 
Sind, hvis Digteraare Døden alene kunde 
stanse. Det vakre beskrivende Digt »Øresund«, 
som han skrev under et Besøg i Kjøbenhavn 
tre Aar før sin Død, saavelsom andre Digte 
fra hans senere Aar, viser dette. 

Om Øresund synger han blandt andet: 

:»Med hvide krandsende Koral 

Om vaade Haar, 
Fra Trone høi af Muskelskal 

Og Perlemor, 
Rank, hævende den trinde Barm, 

Hvor englemild! 
Udrækker du din Rosenarm 

Stolt Ørelild! 
Hil være Dig. Sundenes Dronning I 

Omgjærdet med en Vold af Tang 

Og flettet Rør, 
Nu lyttende til Svanesang 

Du sidder der, 
Nu stolt at den din Eiendom 

Fra Arildstid 
Til Nordens Hav du ser dig om 

Saa moderblid. 
Hil være Dig, Sundenes Dronning!« 

I 185 1 udgav Welhaven et Udvalg af Fri- 
manns Digte, som han indledede med en Skil- 
dring af denne Digter. Han ender denne saa- 
ledes: »Claus Frimann var udentvivl den ypperste 
Digteraand blandt alle de norske Sangere fra 
den sidste Halvdel af forrige Aarhundrede. 
Skjønt hans Samtid ikke satte ham saa høit, 
hørte han dog af og til ude fra Verden en 
hædrende Gjenlyd af sit Navn, medens han til- 
lige i sin snevre Kreds stod i Agt og Berøm- 
melse hos alle. Paa en af hans sidste Fødsels- 

dage skede der i hans Hjem et lidet Festop- 
trin til hans Ære. Nogle unge Bondepiger 
traadte ind til ham i deres bedste Høitidsdragt 
og rakte ham en Krands af de nys udsprungne 
Birkegrene, indflettede med Foraarets Mark- 
blomtert . 

Det er nu snart hundrede Aar, siden Fri- 
mann skrev sine bedste Sange, og vi maa ind- 
rømme, at hvad der ikke allerede er glemt, 
det gaar nu rask ned i Glemselens Hav. Hans 
Syn var ikke stort nok, hans Kunst ikke rig 
nok, til at han kunde skabe noget saa varigt, 
saa ophøiet, at det ikke ældedes med den Tid, 
hvori det er født. Men mange af hans Sange 
har dog levet baade i to og tre Slægtled, og 
de allerfleste Digtere naar ikke længere. 

Det er er en vakker Lod, et rigt Arbeide 
at have spredt Glæde, Trøst og Skjøn- 
hedsfylde blandt den Slægt, man selv tilhører. 
Dette evnede Frimann i rig Mon, og hans Ros 
skal være des større, fordi han strødde 
sine Gaver ud blandt dem i vort Land, mod 
hvem faa dengang vendte sine Øine og Tanker. 
Han har taget Plads i vor Literaturhistorie ved 
Siden af Peter Dass som den folkelige Digter, 
»Almuens Sanger.« 

Ligesom Nordal Bruu havde sagt: »Jeg 
frygter ei for Døden, men for at vegeteret, 
saaledes synger ogsaa Frimann i et af sine 
sidste Digte: 

i »Men Langtids-Arbeideren trættes; 

j Den Unge falder det Tyngste let — 

i En Olding er træt; 

Hvad Under, han ønsker at lettes. 

Modtag end i Naade dette Suk: 

»Mit Øje luk, 

Før selv jeg mig bliver en Gaade, 

Og nedgaar igjen fra Mand til Barn, 

Et Plejebarn, 

Som trænger til Plejerskens Naade.« 

Og hans længtende Suk bønhørtes. Han 
bevarede sin Aands Friskhed til det sidste, og 
da han den i6de Oktober 1829 døde paa sit 
Alderdomssæde Frimannslund, gik han, saaledes 
som han selv havde ønsket det, hjem som 

— ' »den, der med Smaasejls Vind 

Gaar langsomt ind 

Og kaster sit Anker i Havnen.« 



Utheim: Otte Forfattere. 



JOHAN STORM MUNCH. 

1778-1832. 



I ohan Storm Munch er født i Vaage den 
13de August 1778, og han blev opdraget i 
den samme Prestegaard som sin Morbroder 
Edvard Storm, hvis Digterevne, navnlig dens 
idylliske, elegiske Side, han havde arvet. Da 
han i 1796 kom til Kjøbenhavn som Student,^ 
var Morbroderen død, og det norske Selskab 
var i Opløsning. Der optraadte ikke i Selska- 
bet længer nogen ung Begavelse, som førte 
friskt Liv ind. Alligevel maa dog Traditionen 
inden Selskabet have havt Indflydelse paa den unge 
norske Student, ligesom han vel heller ikke var 
ganske uberørt af det store aandelige Gjennembrud, 
som ved Aarhundredets Begyndelse tog Herre- 
dømmet i Danmark. Mange Enkeltheder i hans 
Digte peger herpaa, skjønt det i sin Helhed 
gik saaledes, at Munch blev liggende tilbage 
og ikk« kunde følge med den raske Udviklings 
den danske Literaturverden tog. 

Allerede i 1801 skrev Munch Leiligheds- 
digte, og hermed fortsatte han i de følgende 
Aar. I 1 81 3 udgav han en liden Samling lyriske 
Digte »Fjeldblomster« . Det er ingen stor Samling, 
kun 40 Digte i det hele*, men det er dog nok 
til at vise os Munchs Begavelse og Eiendomme- 
lighed. 

Det smukkeste og interessanteste Parti i 
denne Digtsamling er hans »Sommerreise i 
Norge 1812«, en Cyklus i 19 Sange. Vort Lands 
Natur er nu besunget af en Skare fremragende 
Sangere, af Welhaven, af A. Munch, af Jørgen 
Moe og andre. Men som Forløber for disse 
staar Joh. St. Munch. Han har forstaaet paa 
en ganske anden naturtro og sympathetisk 
Maade at male Naturen end Zetlitz og andre, 
som tidligere forsøgte sig i samme Retning. 

Munch elsker Naturen, og han udtaler 
denne sig Længsel i smukke og naturlige Ord, 
der lyder velklingende ogsaa for vort Øre. 

»Thi jeg ved ei, hvorledes det gaar; men naar Sommeren 

vinker 
Sangernes vingede Hær atter til løvklædte Lund, 
Føler jeg dybt i min Barm en stærk og tvingende Længsel, 
Trang til at hæve min Røst høit i den skjønne Natur. 
Og naar de Liljer smaa, i Høitids Herlighed smykte, 
Aabne den duftende Kalk under det hvælvede Blaa; 
Da udfolder sig og en stille Blomst i mit Indre, 
Stræbende frem udi Kraft op mod det evige Lys, 
Og som jeg flytter min Fod i den smilende Soi^mer, jeg 

plukker 
Henrykt hver duftende Blomst, ordner den sindrig i Kost.« 

9^ 

Derfor river han sig løs fra sin unge Hustru 
og sin lille førstefødte Søn og trøster sin Hustru 
i Afskedsstunden med, at han ei skal »friste 
de troløse Vover« eller gaa i »blodige Strid«. 

»Men den gyngende Karm staar færdig for let mig at vugge 
Trygt ad den banede Vei, gjennem den hulde Natur, 
Alt gjennem Sommerens spraglede Pragt og de duftende 

Skove.« 

Hvis vi vil gaa med Digteren paa den 
»bugtende Vandring« og besøge Fornebo, 

»Hyggelige, kjære Bolig, 
Du som venlig og fortrolig 
Vinker mig til landlig Ro, 
Krandset af de dunkle Skove, 
havnet af den sølvblaa Vove 
Sødt Du smiler, Forneboe,« 

eller Sandviken, 

»Venligt smilende Bugt, hvor de sølvklare Vover med 

Skvulpen 
Triller i dyssende Takt ind mod den grønnende Strand,« 

eller Gjellebæk, Paradisbakkerne, Tunsberg 
eller Grevskaberne, Porsgrund og Skien og til- 
bage igjen, da vil vi i Digteren lære at kjende 
en fredsommelig og stemningsfuld Stillelivslyri- 
ker, og vi vil glæde os over i en Tid saa langt 
tilbage at finde en saa fin og inderlig Natur- 
stemning. Det er kun at beklage, at Digteren 
ikke kom til at udgive anden Del af sin »Som- 

merreise.« der gjaldt Ringerike og Østlandet. 
Han havde Manuskriptet færdigt ; men i hine 
Tider var det her hos os kun forbundet med 
Udgifter at optræde som Forfatter. Og dette 
Manuskript eksisterer ikke nu længer. Der har 
været gjort Undersøgelser derefter hos Munchs 
Slægtninge, da enkelte Digte muligens kunde 
fortjene at trykkes; men Manuskriptet kan som 
sagt ikke længer findes. 

Især i »Sommerreisen« kan man spore Ind- 
flydelse fra Oehlenschlåger, saaledes som denne 
træder frem for os i »Langelandsreisen.« Ogsaa 
ellers er Paavirkningen fra Oehlenschlåger kjen- 
delig. Det er jo ogsaa saa naturligt, Munch 
var af samme Alder som den berømte danske 
Digter, et Aar ældre, og tilbragte netop sine 
Studenteraar i Kjøbenhavn, da Omslaget i Lite- 
raturen forberededes. Han var ogsaa en per- 
sonlig Ven af Oehlenschlåger, og om hans Be- 
undring for ham vidner et Digt i »Fjeldblomster« 
til Oehlenschlågers Pris. 

Sammenligner vi Munch med Zetlitz, Fri- 
mann og andre ældre Lyrikere, da føler vi nu 
og da et Pust af et friskere Syn og ogsaa en 
smukkere Form; men Munchs Udvikling stand- 
sede. Hans Begavelse var vel 'aldrig noget 
særdeles stor, og det aandelige Livs Vilkaar 
herhjemme var dengang ikke saaledes, at de 
Evner, som fandtes, kunde faa nogen kraftig 
Spore til Vækst og Fremgang. For alle gjaldt 

Cl. Frimanns Klage »at jeg saa yderst sjelden 
kunde samles med nogen saadan Ven, som jeg 
i literær Henseende kunde kalde en beslægtet 
Aand.« Saagodtsom aldrig kom de ud af Lan- 
det til Møde med de større Kulturlandes frem- 
ragende Aander, sparsomt og vanskeligt nok 
fik de Anledning til at læse deres Verker. 
Saa blev de henviste til at tære paa det lille 
Fond, de engang havde samlet. Og hertil 
kom da Slidet for det daglige Brød, som Lærer, 
som Prest, som Sagfører. Vilde de gjennem 
Papir og Sværte meddele andre sine Tanker 
og Følelser, da var det kun i Undtagelsestil-, 
fælde, at dette skaffede dem nogen Indtægt, i 
Regelen bragte det Ebbe i deres Pung. 

Saaledes var vore Digteres Lod i de første 
Decennier af vort Aarhundrede, baade deres, 
som levede igjen fra den ældre Tid, og deres, 
som steg frem med Aarhundredet, Mænd som 
j. St. Munch, Lyder Sagen, Andr. Olsen, 
Schwach, Wolff, Bjerregaard og Mauritz Hansen. 
De savnede alle det Sollys, den lune og ven- 
lige Hygge og Pleie, uden hvilken Kunsten ikke 
kan trives. Evnernes Rigdom kan have været 
større eller mindre hos dem, deres Betydning 
for Samtiden *ogsaa forskjellig; men i det store 
og hele bliver deres Historie ens, den at glem- 
mes. Ingen af dem har det lykkedes at frem- 
bringe noget saa fuldkomment, at det faar 
noget synderlig langt Liv. 

I Danmark var Forholdene forsaavidt for- 
skjellige, som der allerede ved Aarhundredets 
Begyndelse kan nævnes Mænd, som kunde leve 
alene af og for sin Digtekunst, Baggesen, 
Oehlenschlåger og senere mangfoldige andre. 
Man maa der noget længere bagover for at finde 
saadannePoesiens Martyrer som Ewald og Wessel. 
Hos os udtalte Wergeland kort før sin Død, at 
han i al sin forskjelligartede Virken ene og alene 
havde været Digter, og denne hans Kjærlighed 
til Ideen og til hans Kunst gjorde hans Liv 
ogsaa i rent materiel Forstand til en Korsgang. 
Wergeland, Welhaven og A. Munch var de 
første hos os, der halvt om halvt levede af og 
for sin Pen; nu er ogsaa vor Kulturudvikling 
naaet saalangt, at vi kan lade vore Digtere 
udelt ofre sig for sin Digtning som et eget 
Livskald. 

Men tilbage til J. St. Munch. Som Prøve 
paa hans sniukke lyriske Begavelse saavelsom 
paa hans Discipelforhold til Oehlenschlåger hid- 
sættes han naturfriske, vakre Digt 
»Til Sommeren. 

Livsalige Sommer 

O velkommen hid! 

Men silde du kommer, 

Med isdækte Gubbe 

Paa snedækte Stubbe 

Saa lang var din Strid, 

Og haard var din Strid. 

Men, Yngling, du herlig vandt Seier. 

Velkommen tilbage 

Fra sydlige Zoner I 

Med himmelblaa Dage, 

Med smeltende Toner, 

Med Pomp og med Klang, 

Med jublende Sang • 

Du holder dit Indtog i Norden. 

Og Skalden, som lod, 

Af Smerte bedøvet. 

Sin Harpeleg hænge. 

Ak urørt saalænge. 

Forstemt og bestøvet — 

Han fanger nu Mod, 

Han føler sit Bryst at udvides. 

Med Harpen i Arm, 

Med glødende Barm, 

Mens Morgenen smiler, 

Begeistret han iler 

Til duftende Skov! 

Der stander din Trone, 

Der funkler din Krone, 

Der høit til din Lov 

Han kraftigt i Strængene griber.« 



I Regelen skrev Munch letflydende, afrun- 
dede Vers, og det lykkedes ham ofte at lade 
den indre Varme saaledes gjennemgløde Sprog- 
materialet, at det hele flyder sammen i harmo- 
nisk Skjønhed. Som f. Ex. i hans Lovsang 
til »Harpen«: 

»Efter styrkende Blund, 

I den blide duftende Morgenstund, 

Naar Lærkens Slag 

Med Jublen hilser den unge Dag: 

Hvor sødt at stige paa bævende Tone 

Til Almagtens Trone! 

I dunkle Lund, 

I den tause hellige Aftenstund, 

Naar Natten tænder sin Stjernelue 

Paa Himlens Bue, 

Mens Andagt ulmer 

I Hjertet, svulmer 

Min Harpe med fuldere Tone, 

Og bruser i Skovens susende Krone. 

Udi Sorgens Stund, 

Naar Suk fremvælde af Hjertets Grund, 

Naar Øiet stirrer i Taare hen, 

Da er du, Harpe, min trofaste Ven! 

Dine Toner glide 

Saa dulmende blide 

I Sjelen ind. 

Og tremlokke Smil paa den blege Kind. 

I Glædens Stund 

Du aabner til Lovsang den tause Mund! 
Naar kraftigt jeg griber i dine Strænge, 
Da blide Taarer i Øiet sig trænge, 
Da kan jeg tolke den rene Lyst, 
Som fylder mit Bryst. 

I min sidste Stund, 

Før Øjet lukkes i Dødens Blund, 

Du styrke mig end til den sidste Sang! 

At hævet ved din livsalige Klang 

Paa lette Vinge 

Min Aand kan svinge 

Sig op fra den dunkle, den lave Jord 

Til Engles Chor.« 

Eller i hans Skildring af »St. Hans Aften,« 
som han ender med følgende Vers: 

»O lune Nat i den tætte Lund! 

Hvem kan nu løs sig rive ? 

Indtil den rødmende Morgenstund, 

Jeg i din Favn vil blive 

O Gud ske Lov, at jeg kan endnu 

Ved Livet mig fryde med barnlig Hu 

Og glæde mig med de glade.« 

Eller hvor han mere høistemt synger Be- 
geistringens Lovsang til Hæder for Najadens 
tapre Chef, Kaptein Holm: 

»Men hvem er vel hin gjæve Mand, 
Som her ved Tunsbergs øde Strand 
Mit Øje venlig møder ? 
Han synes mig en Kjæmpe god: 
Hans Aasyn lover Heltemod, 
Hans Blik hel sælsomt gløder. 

O, kjække Holm! jeg kjender Dig: 
Du kommer fra Najadens Lig, 
Fra Kampens grumme Færden; 
Du Stjerne i den mørke Nat! 
Vor Himmel Du oplarer brat: 
End ulmer Kraft i Norden. 

Som Løven hist i Norges Skjold 
Du hæderkront til sildigst Old 
Skal stolten Fiende skrække: 

Din Manddoms herlige Bedrift 
Skal, tegnet an med Lueskrift, 
Til Daad den unge vække. 

Ja, ædle Holm, Du blidelig 
Med Nutids Aand forsoner mig! 
Nu Solen frem mon træde! 
Alt er ei tabt: hvis Kraften bor 
End uforkrænkelig i Nord, 
Da er og Dyd tilstede. 

Og Norge bryde skal sin Sky, 
Og Slapheds fule Dunst skal fly. 
Og heden Guldtørst vige — 
Profetisk lyder Skaldens Sang: 
Til Fortids tabte Hæders-Rang 
Skal Norge atter stige!« 

Mere velklingende Vers end disse var der 
ingen, som sang hos os i 1812. 

Det maa forresten tilføies, at ofte er 
Munchs Vers meget maadelige, ei alene hvad 
Indholdet angaar — thi Tankerne er i Regelen 
aldrig særdeles dybe hos Munch — , men ogsaa 
med Hensyn til det rent ydre, Versemaalet. 

Den elegiske, Vemodets Digtning, der har 
sat sin fulde Blomst hos Sønnen, Andreas 
Munch, finder vi ogsaa nu og da hos Faderen, 
som f. Eks. i > Granen ved Lougenc 

»Hvi stander du hist, o Gubbe graa, 
Hel ensom ved Elvebred? 
Med Graad i Øie hvi stirrer du saa 
i brusende Hvirvel ned ? 

O vogt dig! hvis nu din matte Fod 
Nedglider paa slibrige Ler, 
Da styrter du brat i den dybe Flod, 
Da er der ei Redning mer! 

O laa jeg forlængst i dyben Flod! 

O favned mig Bølgen blaa, 

Da stod jeg ei her i Hu saa mod, 

Forladt i min Alder graa! 

Mig længes nu hart efter Hvilen sød, 

Snart maa jeg fortvivle plat. 

Jeg haaber den kommer den hulde Død, 

Alt slaar mit Hjerte saa mat.« 

Det er ikke alene af Oehlenschlæger, Munch 
er paavirket, men ogsaa af de tyske Digtere, 
samt især aif den svenske Digterkonge Tegner. 
»Den gamle Norges Løve skuer« minder saa- 
ledes om »Det gamlaGota lejon hvilar«, og »De 
tre høie Ord« om »Det eviga«. Sin Kjærlighed 
til Prestegaardsidyllen, som f. Eks. i »Sande 
Prestegaard«, har Munch tilfælles med Tegner, 
der deiligst har skildret denne Stemning i 
»Nattvardsbarnen«, ikke saa at forstaa, at 
»Sande« skulde være nogen Efterligning af 
Tegners berømte Digt, der nemlig er skrevet 
flere Aal* senere. I sin Beundring for Napoleon 
mødes de ogsaa, hvad Digtene »Under — Ørnen« 
og »Den vaknade Ornen« viser; men her er 
atter rigtignok Tegners Digt yngre end Munchs. 
Munch syslede ogsaa adskilligt med Over- 
sætterarbeide. Han oversatte saaledes flere 

Digte af Goethe og Schiller samt fra Latin, 
Fransk og Svensk. I et Tidsskrift »Sagac, 
som han udgav, forsøgte han sig ogsaa som 
Sagafortæller i »Ragnvald Jarls Bedrifterc og 
»Carl hin Usæles Bedrifterc, og han fulgte 
ogsaa her Ochlenschlågers Eksempel. I 1814 
besang han, ligesom Tegner i »Nore«, Norges 
og Sveriges Forening i et særskilt udgivet Digt 
»Nordens Foreningc 

Det første Digt i »Fjeldblomster« er fra 
1807 og er nærmest en Prissang til de Danskes 
Krigerære samt Opfordring til Nordmændene 
om, hvis det gjordes nødvendigt, at staa sine 
danske Brødre bi. Det var jo netop i Krigs- 
aarene, da flere af Datidens Digtere, f. Eks. 
Brun, Zetlitz, Enevold Falsen, skrev Krigssange. 
Allerede i 1801 havde Munch indrykket en 
Krigssang i »Borgervennen c. Nævnes skal det 
da ogsaa her, at Munch iKrigsaarene 1808 og 
1809 fungerede som Feltprovst. 

Munch levede i den patriotiske Begeistrings- 
sangs Tidsalder, og han har skrevet flere Digte 
i denne Toneart, f. Eks. »De tre høie Ord,« 
»Norges'Løve«, »Nordmandssang«, »Til Sarpen«, 
vi kan i denne Forbindelse nævne, at han en 
Tid var residerende Kapellan til Skjeberg, tæt ved 
Sarpsborg. Men den rungende, storslagne Stil, 
som passede for saadanne patriotiske Sange, 
laa ikke rigtig for Munch, skjønt det kan ikke 
nægtes, at han i den ovenfor indtagne Hymne 

til Kaptein Holm har truffet den rette Tone. 
Men saa faar vi ogsaa mindes, at den er skre- 
ven kun nogle Uger efter »Najadensc Ødelæg- 
gelse, medens Folk — og navnlig da en saa 
stemningsfuld Natur som Munch — endnu le- 
vede under det friske Indtryk af dette Drama. 

I Læsebøger har der i Regelen som Prøve 
paa Munchs Digtning været optaget et Par af 
hans Fædrelandssange. Men derigjennem faar 
han ikke sin rette Plads. Bedst tager han sig 
ud som den fredelige, naturstem te Lyriker, saa- 
ledes som enkelte Citater ovenfor viser. Nu 
og da faar hans Digte et religiøst Tilsnit som 
f. Eks. i »Paradisbakken c og i »Advarsel«. 

I Forordet til »Fjeldblomster« siger Digte- 
ren, at han vilde have disse Forsøg anseede 
»blot som Indledning til større og vigtigere 
Arbeider, der i Tidens Fylde skulde udkomme«. 
Men af disse Arbeider kom der kun et, nemlig 
Skuespillet »Præsten i Hallingdal« 1825. Den 
dramatiske Teknik magtede han imidlertid 
ikke, og dette Skuespil maa ansees som helt 
mislykket 

Som de fleste Nordmænd var Munch en 
varm Beundrer af Kristian August. Ved dennes 
Afreise til Sverige tolkede han Norges Sorg i 
et længere Digt »Norges Farvel«. Efter hans 
Død holdt han Mindetale over ham paa Frede- 
rikshald og udgav samtidig et Sørgedigt over 
ham. Han oversatte Rosensteins Ligprædiken 

over ham, og i »Fjeldblomster« har han atter 
et Mindedigt over ham i tre Sange. 

Johan Storm Munch var i 1799 bleven 
theologisk Kandidat og var fra 1805 til 1808 
residerende Kapellan i Skjeberg, 1808 og 1809 
var han Feltprovst under Krigen med Sve- 
rige, efter Freden i Jonkoping var han i nogen 
Tid Lærer ved Institutet Prinds Kristian 
Augusts Minde (Latinskolen) paa Frederikshald, 
fra 1 8 13 til 181 7 var han Sogneprest i Sande 
i Jarlsberg, fra 181 7 til 1823 Slotsprest paa 
Akershus og Sopneprest til Åker, og fra 1823 
til 1832 var han Biskop over Kristianssands 
Stift. Hnn døde 26de Januar 1832. 

Munch var i 1809 bleven gift med Else 
Petronelle Hofgaard» hvis Fader tidligere havde 
været Prest, men som da levede som Eier af 
Fornebo i Bærum. I sine Digte fortæller 
Munch os, at Vinteren 181 1 — 12 var hans unge 
Hustru flere Gange Døden nær. Det gjør et 
eget Indtryk at læse dette nu, naar vi ved, at 
hun overlevede sin Mand i næsten 50 Aar og 
først døde for nogle faa Aar siden. 

De Mænd, som dyrkede Digtekunsten i 
hine Dage, var ikke bange for at tage Munden 
fuld, ogsaa forsaavidt som de let spaaede hin- 
anden udødelig Berømmelse. Naar Schwach i 
Mindedigtet over J. St. Munch synger: 

»Og Norges Løve I — thi om dig 
Lød høit hans Svanesang — 

Hævd du hans Ros udødelig 
Igjennem Seklers Gang I« 

saa ved vi, at dette er en Forhaabning, som 
neppe vil siges at faa Virkelighed. Men den, 
som vil ofre et Par Timers Tid paa at se 
igjennem Munchs »Fjeldblomster«, vil ikke 
angre derpaa. Han vil sikkerlig undre sig over, 
at en saa stemningsfuld Lyrik kunde trives og 
skabe sig en saavidt fuldendt Form hertillands 
ved Aarhundredets Begyndelse, og han vil i 
hvert Fald samstemme med Schwach i, at 
Munch var 

» — — — — en Mand, hvis fiarm 

For Skjønt og Ret og Godt 

Var af Begeistrings Flamme varm«. 



HENRIK ANKER BJERRE- 
GAARD. 

1792— 1842. 



ijjerregaards Navn er i flere Henseender 
knyttet til 17de Mai, dens Historie og Stem- 
ninger. Han var med blandt dem, som i Kri- 
stiania for første Gang i 1824 satte i Verk en 
Festligholdelse af 17de Mai, og han har selv 
givet os en Skildring af de dertil knyttede Be- 
givenheder; til Festforestillingen paa Kristiania 
Theater 17de Mai 1827 skrev han en Prolog 
med Sang og Dans, kaldet »Folkefesten 17de 
Maic , hans saakaldte »kronedec Nationalsang 
»Sønner af Norge« har i Aarrækker intoneret 
vore nationale Fester, og først og fremst Syt- 
tendemaifesterne , og det nationale Syngespil 
»Fjeldeventyret« er bleven et traditionelt yndet 
Sy ttendemaifestspil . 

Henrik Anker Bjerregaard er født den iste 
Januar 1792 paa Ringsaker, hvor hans Ven og 

Utheim: Otte Forfattere. I O 

Digterbroder C. N. Schwach ogsaa blev født 
Aaret efter. Bjerregaards Fader boede den 
gang paa Ringsaker som Regimentskvarter- 
mester, men flyttede senere til Vaage som 
Sorenskriver i nordre Gudbrandsdalen. Efter 
nogle Aar at have modtaget Undervisning 
Kristiania Kathedralskole blev Bjerregaard 
1809 Student ved Kjøbenhavns Universitet. 
Han var en af de sidste Normænd, som tilbragte 
sine Studenteraar i Kjøbenhavn. Vistnok havde 
Norge allerede i 181 1 faaet sit eget Universitet; 
men Bjerregaard og flere med ham fortsatte 
dog sine Studier nede i Kjøbenhavn, og det 
var alene Norges Adskillelse fra Danmark, som 
i 1 8 14 bestemte ham til at forlade Kjøbenhavn. 
Han vilde hjem for, som han selv siger^ »at 
staa det betrængte Fædreland bie. 

Han kom dog ikke til at tage Del i For- 
svaret for Norge, som hans Ønske havde været, 
om han end kom til at føle noget af Krigens 
Kaar. Sammen med Kaptein Arntzen samt 
Studenterne Messell (død som Byfoged i Holme- 
strand) og Thurmann (død som Sogneprest til 
Kvikne) satte han 26de Juni i en aaben Baad 
over fra Jylland. Men Dagen efter blev de 
tagne af den svenske Fregat »Camilla« og ført 
som Fanger til Gøteborg. I Kristiania Intelli- 
gentssedler for 4de og 14de Oktober har han 
selv i en »Rapport til Publikum« fortalt om 
det skarpe Forhør, de blev underkastede, samt 

om det elendige Fangehul, man satte dem i. 
Den svenske Forhørsdommer vilde absolut have 
det til, at de skulde være Officerer. >Forgjæves 
fremlagde vi vore akademiske Borgerbreve, for- 
gjæves tilbød vi os at underkaste os en Eksamen; 
man vilde intet høre. — — — — Vi bleve 
derefter førte i vort Nattekvarter, det saakaldte 
sorte Hul, et Sted, som ellers bliver brugt til 
Arrest for grove Forbrydere blandt Marinerne. 
Et Sengested for een Person, uden noget 
videre, selv uden et Knippe Halm, tilligemed 
Bænke og et lidet Bord, alt skiddent indtil 
Ekkelhed, udgjorde dette Værelses Meuble- 
ment c 

De blev siddende i Fængsel, indtil Kon- 
ventionen til Moss var sluttet (14de August). 
Derpaa blev de i Slutningen af September under 
militær Bevogtning transporterede til Frederiks- 
hald, hvor de atter blev holdt fangne en Tid, 
ligesom man under Trusler om streng Straf 
vilde faa dem til at aflægge Ed til den svenske 
Konge. De holdt sig dog tappert og slap ende- 
lig fri. Det er at antage, at de Trængsler, 
som Bjerregaard i disse Maaneder gjennemgik, 
gjorde sit til at staalsætte hos ham den patrio- 
tiske Følelse, som er Nerven i hele hans Livs 
Optræden. 

Bjerregaard vendte ikke tilbage til Dan- 
mark, men fortsatte sine Studier ved det nye 
Universitet herhjemme, og ved den første juri- 

10* 

diske Embedseksamen, som blev holdt her yed 
Universitetet, blev han sammen med fire andre 
juridisk Kandidat i Juli 181 5. Senere var han 
i hele sit Liv knyttet til Kristiania. Han blev 
i 1 8 19 udnævnt til Høiesteretsadvokat, i 1827 
til Protokolsekretær i Høiesteret, i 1830 til 
Assessor i Akershus Stiftsoverret, i 1837 til 
I ste Assessor og Justitiarius i Kristiania Politiret 
og i 1838 til Assessor i Høiesteret. Han døde 
7de April 1842, kun tre Uger efter Digteren 
M. Chr. Hansen. 

Naar Hensyn tages til, at Bjerregaard hele 
sit Liv var stærkt optaget med juridisk Em- 
bedsvirksomhed, samt at han ved sin Død kun 
var 5oAar gammel, maa han kaldes en meget 
produktiv Forfatter, og hans Digtning strækker 
sig over de fleste Digtarter, uden at han dog 
har frembragt synderlig meget, der har blivende 
Værd. Nogen særlig udpræget DigterbegaveLse 
kan han vel neppe siges at have været i Be- 
siddelse af, skjønt han i den dramatiske Genre 
ialfald én Gang var heldig og skabte et Ar- 
beide, der havde et Forsprang for andre dra- 
matiske Forsøg af omtrent en Menneskealder. 

Dette Arbeide var »Fjeldeventyret« , der 
udkom 1824. Det er det første nationale 
Skuespil, og skjønt der blev gjort flere lignende 
Forsøg baade af ham, af J. St. Munch, af P. 
A. Jensen og flere andre, ja selv af Wergeland, 
saa var »Fjeldeventyret« i lange Tider det mest 

glansfulde nationale Stykke, ja, man kan gjerne 
sige det eneste nationale, som vandt noget 
Bifald, og der gik næsten en Mennneskealder, 
før Cl. P. Riis i »Til Sæters« igjen gjorde et 
lykkeligt Greb. 

Hvor ganske anderledes i Danmark 1 J. L. 
Heiberg skrev sin første Vaudeville samme Aar, 
som Bjerregaard udgav »Fjeldeventyret«; men 
det danske Theater flk Aar for Aar skjønne 
Kunstverker fra Heiberg, Hertz og andre, 
medens herhjemme ingen evnede at skabe noget 
for vor begyndende nationale Scene. 

Hvad der mest har bidraget til at skaffe 
»Fjeldeventyret« Publikums Yndest, har ved 
Siden af W. Thranes stemningsfulde Musik 
været den udprægede nationale Kolorit, det 
har. Hans Skildring af Sæterlivet passede fuldt 
ud til de Tanker, man ialfald dengang og lang 
Tid senere gjorde sig derom, og den stod i 
Virkelighedsforstaaelse højt over M. Chr. Han- 
sens Sæterlivsskildringer. Dette har sin For- 
klaring deri, at Bjerregaard havde mere Kjend- 
skab til disse Emner. Opholdet i den vakre 
og kjernenorske Vaagebygd havde vel i særlig 
Grad vakt og næret hans nationale Stemninger, 
og der er os bevaret Mindet herom i flere af 
hans Digte, saaledes f. Ex. i »Dalen« : 

»Jeg ved en Dal i høje Fjeldes Ly, 

Saa skjøn, saa yndig, som det blide Tempe; 

Der ville Moder ei Naturen dæmpe 

O Uskyld ei for falsk Oplysning fly. 

Der stander Granen høi paa Fjeldets Rand, 
Der bruser Fossen ned fra Klippens Side, 
For gjennem Sletten sagtelig at glide 
Og blande sig med Elvens klare Vand. 

Der lyder alt ved aarle Morgengry 
Imellem Skovens høje, gamle Kroner 
Vemodigt, blide Lurens simple Toner, 
Mens Kvæget brøler fro i Skovens Ly.« 

Ligeledes i et Digt »Hjemvee« fra hans 
Studentertid i Kjøbenhavn, hvor han blandt 
andet siger: 

»Gudbrands elskte Dall Du ligger 
Fjernt fra mig som Haabets Land, 
Did min hele Længsel stiger, 
Ak, men ei jeg naa dig kan.« 

I denne Forbihdelse kan nævnes, at ogsaa 
Vaageværingen Edvard Storm skrev sine vakreste 
og heldigste Digte i Mindet om denne sin Føde- 
bygd. 

Kritiken har senere havt let for at paavise, 
at der i »Fjeldeventyret« er Feilgreb, som det 
selvsagt maatte være hos en begyndende For- 
fatter og i en uryddig, famlende Literatur som 
den norske Men Stykket har paa den anden 
Side flere ypperlige Typer, der af Digteren er 
godt iagttagne i Virkeligheden og heldig over- 
førte paa Scenen, som: Lensmand Østmoe, 
Mons Østmoe og Ragnhild. 

Det Fond af Lune, den joviale, komiske 
Kraft, vi møder i »Fjeldeventyret«, og som vi 

rent enkeltvis ogsaa kan finde Merke af i en- 
kelte af hans andre dramatiske Arbeider, viser, 
at det er i Lystspildigtet, Bjerregaard har sin 
Begavelse, en Begavelse, som under gunstigere 
literære Vilkaar muligvis kunde have udviklet 
sig til noget fremragende. En Ros for Stykket 
som Drama betragtet er det ogsaa, at dets 
gode Sider navnlig kommer frem, naar Stykket 
spilles. 

Som en Særegenhed kan nævnes, at naar 
Sorenskriveren under Forhøret af de tre rei- 
sende Studenter med Vold og Magt vil have 
dem til at være andre Personer, end de i Virke- 
ligheden er, saa maa vel dette være Bjerregaards 
egen Oplevelse i Gøteborg ti Aar i Forveien, 
der her er overført til Lystspillet. Det skal 
ellers bemerkes, at Hostrup har senere i »Even- 
tyr paa Fodrejsen« benyttet samme Idé. 

Straks »Fjeldeventyret« udkom, blev det 
modtaget med megen Anerkjendelse, og selv i 
Danmark vakte det adskillig Opsigt, skjønt J. 
L. Heiberg fælder en meget streng Dom over 
det og siger, at det er »et i æsthctisk Henseende 
ubetydeligt Produkt«, og at »man maa være 
meget smaltærende i Poesie for at tage til 
takke med den, som findes i »Fjeldeventyret«. 

Stykket har hørt til et af Kristiania The- 
aters mest yndede Skuespil, det har været op- 
ført over 60 Gange og spilles fremdeles nu og 
da, ligesom det ogsaa har været spillet ofte 

rundt om i de mindre Byer og ved private 
Forestillinger. 

Bjerregaards øvrige dramatiske Arbeider er 
af ringe Værd. De er »Clara eller Uskyldig- 
hedens Magte i 1827, det historiske treakts Drama 
»Magnus Barfods Sønnerc i 1830, »Kryds- 
betjentene, et Slags Vaudeville, i enkelte Hen- 
seender en Efterligning af Heiberg, i andre 
Punkter lidt af et virkeligt Folkelivsbillede, men 
i sin Helhed aldeles mislykket, det lille Efter- 
spil »Skuespillerne i Negligéet samt Prologen 
»Folkefesten den 17de Maj 1827c, der paa 
Grund af Anledningen naturligvis havde sin 
Interesse dengang, men i og for sig er uden 
nogen Betydning. 

Endelig maa nævnes det første af alle hans 
dramatiske Forsøg, nemlig Prologen »Holbergs 
Minde«, der blev opført af det dramatiske Sel- 
skab i Kristiania ved Holbergs Jubilæum som 
Lystspildigter 24de November 1822 foran »Den 
politiske Kandestøber«. Det var en god Idé, 
og naar man læser det lille Arbeide, behøver 
man ikke at tvivle om, at det bragte Tilskuerne 
i Stemning-, der skal jo under saadanne Om- 
stændigheder ikke synderlig meget til. De i 
Stykket optrædende Personer er Efterkommere 
af flere af de vigtigste holbergske Personer, og 
hans Mening var vel dermed at vise Sandheden 
af de Ord : 

»Hans Frandsen er ei død, Jeronimus ei heden, 
Jeg saa dem Arm i Arm paa Gaden her forleden. € 

Det maa vel i Grunden siges at være lidt 
besynderligt at lade Personerne tale i den hol- 
bergske Tidsalders Sprog, noget, som forresten 
ikke er gjennemført, da de tildels fører et ordi- 
nært, kjedeligt Nutidssprog. 

Det andet af. Bjerregaards Arbeider, der 
har gjort hans Navn saa bekjendt iblandt os, 
skjønt med langt mindre Ret end »Fjeldeven- 
tyretc, og som var det første, der trak Almen- 
hedens Opmerksomhed hen paa ham, var den 
fædrelandske Hymne »Sønner af Norges det 
ældgamle Rige c. Sangen var jo i lange Tider 
meget yndet, og den pompøse Høitidelighed, 
hvormed den stiger frem for os, har fremdeles 
noget gribende ved sig*, men for den unge 
Slægt staar den dog nu nærmest som et Minde 
om den patriotiske Sangstil i Bedsteforældrenes 
Dage. 

Som bekjendt gik det saaledes til med 
denne Nationalsangs Tilblivelse, at Selskabet 
for Norges Vel i 1820 udsatte en Præmie af 
ICO Speciedaler for den bedste Nationalsang. 
Disse Penge var i dette Øjemed givne af Gros- 
serer M. Pløen. Der indkom 20 Prøver, hvilke 
blev sendte en Censurkomité af tre Mænd, som 
Selskabets Direktion havde valgt. Denne Komité, 
der bestod af Professor, Rektor Rosted, Slots- 
prest J. St. Munch og Professor Steenbloch, 



154 HENRIK ANKER BJERREGAARD. 

tilkjendte Bjerregaards Sang Prisen, skjønt den, 
efter Censorernes Udtalelse, »ingenlunde reali- 
serer vor Idé om en norsk Nationalsang, men 
fordi den, efter vor Formening, er den mest 
hensigtssvarende af de over det fremsatte Emne 
indkomne Prøver, c 

Der var i det hele taget indleveret 20 
Prøver, og Direktionen udtalte, at blandt de 
indkomne Sange »udmerke flere sig fordelagtigen 
og fortjener at komme til Publikums Kund- 
skab c I 1 82 1 blev derfor disse Digte udgivne 
som en egen Digtsamling, »Norraena«, og blandt 
Forfatterne finder vi H. Foss, M. Chr. Hansen, 
Hans Nansen, Pavels Hjelm, A. Olsen, L. Sagen 
og Schwach, ligesom Bjerregaard havde indsendt 
to Prøver. Naar vi læser disse Sange, faar vi 
Indtrykket af, at de alle havde gjort det mod- 
satte af, hvad den gamle Natursanger Cl. Fri- 
mann i 1820, da Præmien var udsat, i sin Hil- 
sen til »den forventede« Sang fandt at burde 
udtale : 

»For Gubben Nor 
Vær ei formeget ødsel 
Paa Prunk af Ord 
Om Norges nye Fødsel 1 

Hvad nytter Bram ? 
Hvad nytter laante Fjære ? 
For Nordmand Skam: 
At synes og ei være.« 



HENRIK ANKER BJERREGAARD. 15$ 

Grosserer M. Pløen havde Ugeledes udsat 
lOO Speciedaler »for den bedste, let syngbare 
Melodie til den kronede Nationalsange, at ind- 
sende inden iite Marts 1821. Der indkom ti 
Prøver, og Bedømmelseskomiteen, der bestod 
af Stiftamtmand Falbe, Generalauditør Bergh, 
Overkrigskommissær Aars, Ingeniørkaptein Th. 
Broch og Kjøbmand Ibsen, indstillede paa, at 
Prisen skulde tilkjendes Musiklærer Christian 
Blom i Drammen, hvilket ogsaa skede. 

Bjerregaard skrev en Række lyriske og 
episk-lyriske Digte af forskjellig Art, elegiske, 
erotiske, humoristiske, reflekterende, historiske 
Nationalsange og voldsomme Frihedshymner, 
Studentersange og Drikkeviser samt Epigram- 
mer; men alt dette tjener kun til at paavise, 
at han ingen lyrisk Begavelse var. Saadanne 
ydre Ting som Rim og Metrum falder ham 
ofte vanskeligt, og forresten er der liden og 
ingen Fremgang fra de ældre Digtere; enkelte 
af Zetlitz* og J. St. Munchs Digte har en mere 
ægte poetisk Klang. 

I det hele taget var der i Tidsrummet 
1 81 4 — 30 i literær Henseende meget liden Frem- 
gang herhjemme hos os. TuUin, Wessel og 
flere andre norske Digtere havde i sidste Halv- 
del af forrige Aarhundrede staaet 1 det literære 
Fremskridts Rækker. Deres æsthetiske Udvik- 
ling var bleven bestemt gjennem engelsk og 
fransk Paavirkning, og det særlige norske Ele- 

ment havde sammen hermed gjort sit til at give 
dem en fremskudt og selvstændig Stilling i den 
dansk-norske Literatur. 

Med de nye norske Digtere fra dette Aar- 
hundredes Begyndelse var dette ikke Tilfældet. 
De to, som hævede sig noget over den øvrige 
Skare, og hos hvilke man, hver i sin enkelte 
Retning, kan merke nogen Fremgang, er M. 
Chr. Hansen som Novellist og Bjerregaard som 
Dramatiker. Men i sin Helhed tærede de paa 
det gamle> indvundne Stof og hentede lidet 
nyt der, hvor dette dengang var at finde, i den 
ny opblomstrende- tyske Digtning eller hos 
Byron og hans Aandsfæller. »Don Carlosc 
kalder Bjerregaard »en Schillersk Bagatel«, og 
hvor gammeldags han kunde være i sin literære 
Opfatning, viser f. Eks. følgende: 

»Hvor der skal være Vers, maa være Riim tillige. 
Jeg veed, man nægter det, men hvis Du ei mig troer, 
L'académie frangaise sande skal mit Ord, 
Det Svenske ligesaa; spørg Leopold og Flere, 
Der end for Smagens Gud som Præster paradere.« 

Det Besøg, som den berømte Henrik Stef- 
fens i 1824 gjorde i sit Fædreland, bidrog dog 
ikke saa lidet til at fremme et større Kjend- 
skab til og en bedre Forstaaelse af den nyere 
tyske Digtning, og man finder ogsaa hos Bjerre- 
gaard efter den Tid nogen Befrugtelse fra 
Tyskland, men det bliver mest fra de yderlig- 

gaaende tyske Romantikere med deres uklare 
Følelsesliv. 

Af danske Forfattere er det navnlig Inge- 
mann, som Bjerregaard efterligner, dog ofte 
ogsaa Oehlenschlåger , f. Eks. i »Til Aaret 
iSigc, hvor vi blandt andet finder saadanne 
Oehlenschlågcrske Vers som disse: 

»I samme Stund 
Toner Almagts Stemme; 
Tidens Vugge bæver, 
Et nyt Aar sig hæver 
Ved det gamles Død 
I Morgenglød. 

Og Norden maa sjunge I 
Velkommen, Du unge, 
Du smilende Aar 
Med det guldgule Haar! 
Hvad bringer Du med. 
Du nyfødte Spæde? 
Sorg eller Glæde, 
Kamp eller Fred!« 

Efter Bjerregaards egne Udtalelser i »Mit 
Digterliv« begyndte han allerede som Gut at 
skrive Vers. De første trykte Forsøg finder vi 
i det af Schwach udgivne »Nor* for 1815 og 
1816, et Mødested for flere af Datidens be- 
gyndende Poeter. 

Som Prøve paa en enkelt Side af Bjerre- 
gaards lyriske Digtning indtages hans stemnings- 
fulde dramatiske lille Digt »Morgenen i Skoven« : 

>Du grønne Skor, som dufter 
Saa sødt i Morgenstund, 
Mens Zephyr stille lufter 
Igjennem tause Lundl 
Modtag mig i Din Skygge, 
Hvor smaa Sangfugle bygge 
I aarle Morgenstund. 

Du Kildevæld, hvis Vover 
Fra Klippens kjøle Biyst 
Henrisle sagte over 
Det hvide Sand med Lyst I 
Lad Dit Christal mig kvæge 
Og Tørstens Brænden læge, 
Du Skovens Nymfers Lyst! 

O, Soli som hist fremtræder 
Bag Østens Bjergetop, 
Som kalder alt til Glæder 
Af Søvnens Dvale op, 
Bad mig i Straaler milde, 
Mens ved Din klare Kilde 
Til Dig jeg skuer op.« 

Blandt Bjerregaards Romancer kan nævnes 
»Guttorm Sindris Skjaldelønc, »Reidar Griot- 
gaardsenc og »Halfdan S varte c samt Romance- 
cyklusen »Sigurd Jordsalafar og Blaamændene 
paa Formenterac, et Digt i 7 Sange, der lige- 
som saamange andre af hans Digte stod i det 
afKapteinTh. Broch redigerede Ugeskrift »Her- 
moder (1821— 27)f. Naar vi stiller dette Digt 
ved Siden af de samtidige svenske og danske 
Digterverker i denne Digtart, »Frithjofs Sagac 

Og »Helge«, bliver den skaansomste Dom kun 
den at afvise enhver Sammenligning. 

Det er forresten at formode, at det af hans 
lyriske Digtning, som var baaret af den største 
Varme og Inderlighed, er gaaet tabt eller er 
ialfald ikke udgivet. Schwach, der i 1848 ud- 
gav Bjerregaards « Digtninger«, siger i Fortalen: 

»Af Naturen havde han faaet et dybt, men 
ogsaa et let bevægeligt og pirreligt Gemyt og 
meget heftige Lidenskaber, Af disse Egen- 
skaber, som Enhver, der kjendte ham, vilde 
indrømme at han besad, var det en naturlig 
Følge, at Begivenheder, der saarede hans Fø- 
lelser for Frihed og Ret, bragte ham i Oprør. 
I saadan Stemning skrev han Digte, som svul- 
mede af Kraft og Skjønhed, men som tillige 
stundom indeholdt haarde, tildels ubillige Yttrin- 
ger om Personer. Saadanne Digte foreviste 
han kun sine Venner; men dels af moralsk 
Finfølelse, dels af Klogskab offentliggjorde han 
dem aldrig. Som Eksempler vil jeg blot nævne 
nogle Digte i Anledning af Kjøbenhavns Bom- 
bardement 1807, af Napoleons Tog i Rusland 
1812, af Carl Sands Henrettelse 1820 og af de 
Forsøg, et lidet Coterie her i Landet senere 
gjorde paa at modarbeide vort Fædrenesprogs 
Emancipation fra det danske Bogsprog.« 

Det maa vistnok siges at have været en 
misforstaaet Finfølelse, naar Schwach ikke tog 
med disse Digte, og som Bevis herfor kan an- 

føres, at Schwach var stødt over, at »Morgen- 
bladet« straks efter Bjerregaards Død havde 
aftrykt tre saadanne Digte, rigtignok under den 
vildledende Titel »Svanesange«. 

Et af disse Digte skal her citeres : 

>Da jeg var ung, var Livet skjønt, 
Jeg hilste froe dets klare Morgen; 
Thi Ilaabet stod saa deiligt grønt, 
Og Fremtids^SIøret skjulte Sorgen. 

Jeg læste vel i Sagas Skiif 
Om Argelist og Nattens Rænker, 
Om Hadets sorte Natbedrift 
Om Egennyttens fæle Lænker; 

Men tænkte, sligt er længst forbi, 
£t Sagn fra Oldtids fjerne Dage; 
Thi jeg for Hadets Gift er fri, 
Mod mig ei hvæsed' Ondskabs Drage. 

Kun Fryd og Sang steg fra mit Bryst, 
Thi alt, hvad jeg omkring mig skued, . 
Var Haab og Poesi og Lyst, 
Og Glæden i mit Hjerte lued. 

Jeg Venskab saa i hvert et Blik, 
Hvert Smil betegned mig Velvilje, 
Og hvor min Vei i Livet gik, 
Hvert Straa var Rose mig og Lilje. 

Jeg gammel blev — og det var Tant. 
Var Morgnen lys, blev Aftnen skummel, 
Og Haab og Lyst og Mod forsvandt, 
Henveiret bort i Livets Tummel. 

I Aftenvinden Sløret brast 
Og alle Sorgers mørke Skare, 
Hver Lidenskab, hver hæslig Last 
Jeg bag det saa med Haan fremfare. 

Da sneg sig Bitterheden ind 

Udi min Barm, sig Hjertet lukked. 

Sorg blegede den røde Kind, 

Jeg sang ei mer, men græd og sukked. 

Thi Haab og Lykke var en Drøm, 
Og Venskab kun et Skyggebilled. 
Had pusted ud sin Edderstrøm, 
Og bitter Ondskab kun mig drilled. 

Og Rosen visned paa min Vei, 
Tilbage stod kun Torn og Nelde, 
De voxe op, de svinde ei. 
Jeg har ei Magt til dem at fælde. 

Ei kommer mer igjen min Vaar 
Med sine lyse, skjønne Dage, 
Og Mindet om de svundne Aar 
Er Alt, hvad jeg nu har tilbage « 

Den Indignation, som bærer Stemningen i 
disse Linjer, har smeltet noget af den Stivhed, 
som ellers følger Bjerregaards Vers; det hører 
til noget af det bedste i hans lyriske Digtning 
og giver et Fingerpeg om, at der hos ham 
muligvis laa Evner skjulte, som ikke fandt Gjen- 
nembrud, men som under andre Omstændig- 
heder kunde have gjort ham til en polemisk 
Digter. 

U t h e i m : Otte Forfattere 1 1 

Ogsaa som Novellist optræder Bjerre- 
gaard; men her er han lidet heldig og kan 
navnlig ikke i nogen Henseende sammenlignes 
med M. Chr. Hansen. Bjerregaards Fortællinger 
er »Eivind eller Skjaldens Indvielse (iSig)*, en 
liden Sagafortælling, ikke uden Kraft og Sa- 
gaens Toneart og formentlig den bedste af 
hans Fortællinger, »Fernando«, en spansk For- 
tælling, der med sine mystiske Forviklinger, 
sine lange Reflektioner, sine Usandsynligheder 
og løicrlige Metamorfoser er helt mislykket, 
fremdeles »Nordens Forening (1824)«, hvor M. 
Chr. Hansens komplicerede Gjenfortællerstil er 
benyttet, og hvor det gamle Emne om to 
elskende fra to krigførende Nabolande er taget 
frem og selvfølgelig gjennemført til alles Til- 
fredshed, og endelig den mest bekjendte af alle 
hans Fortællinger, »Maristien«, der paa Grund af 
det interessante Emne, det kjendte tragiske 
Sagn oppe fra Vestfjorddalen, der har givet 
den berømte Fjeldsti sit Navn, har ialfald en 
Tid været omgivet af en vis Glans. Men naar 
vi læser Fortællingen, vil vi finde, at det ud- 
sirede Sprog og navnlig de mange malende 
Adjektiver ikke længere har nogen Klang i 
i vore Øren. Emnet vilde formentlig ogsaa 
med større Virkning have ladet sig behandle i 
en Romance. 

Naar Eftertiden prøver paa at lægge ældre 
Tiders Arbeidc paa Vægtskaalen, da bliver vel 

Følgen som oftest den, at den dømmer det 
meste at være uden blivende Værd. Dette kan 
fra et vist Synspunkt være retfærdigt nok; men 
den fulde Retfærdighed bliver det dog ikke 
ganske. Samtiden maa ogsaa tages med for 
at faa den rette Maalestok. 

Vore Forældre eller Bedsteforældre i Tyve- 
aarene stod ikke meget høit i æsthetisk Ud- 
vikling. Men der var dog Aandskræfter i 
Arbeide ogsaa paa den Tid, der trods al 
Umodenhed har vist sig meget frugtbar for 
Eftertiden. Og denne Slægts feirede Sanger 
var Bjerregaard. 

Hvad der faktisk i den unge Slægts Øren 
i vore Dage klinger som fjerntdragende Togs 
hendøende Sangtoner, nemlig de høitravende, 
brautende Nationalsange, det var dog disse 
Tonebølger, som i hine Dage bragte Folks 
Hjerte til at zitre af den varmeste National- 
begeistring, og i dette Kor var Bjerregaard en 
af de ypperste Forsangere. 

At Glansen fra hin Tid er blegnet, kan 
ikke« undre; thi den Slægt, som nu er ung, er 
den tredie Generation, og selv de, som stod 
forrest i Rækkerne i den anden Generation, i 
Femtiaarene, A. Munch og J. Moe f. Eks., det 
meste af, hvad de har skrevet, er dukket under 
i Glemselens Bølger. 

Bjerregaards Navn vil være knyttet til to 
af hans Arbeider. »Fjeldeventyret« vil altid 

staa som en smuk Forløber for vor senere saa 
storartede dramatiske Literatur, og »Sønner af 
Norge« vil leve som et Minde om National- 
sangenes Tidsalder. 

Bjerregaard var en varm Friheds- og Fædre- 
landsven, der stod paa Wergelands Side som 
Oppositionsmand mod Karl Johans Forsøg paa 
at omkalfatre Forfatningen og som Syttende- 
maifesternes Talsmand. I den daværende Reak- 
tionsperiode tog han altid Frihedsforkjæmpernes 
Parti baade ude og hjemme. Dette hans oppo- 
sitionelle Standpunkt kommer frem i forskjellige 
af hans Digte, som f. Eks. »Raphael del Riego 
(1823)«, »Sang til Friheden (1823)«, »TilKrigs- 
raad P. P. Flor (i842)», »Til Jonas Anton Hjelm 
(1830)«, hvor der blandt andet staar: 

»Ei smykker noget Kors Dit Bryst, 
£i vandt Du Rigdom, Glans og Vælde, 
Men hvor ei Glans og Rigdom gjælde, 
Der nævner man Dit Navn med Lyst, 
Thi trofast lød Du Pligtens Stemme 
Og kunde ikke feig forglemme 
Det Kald, Medborgere Dig gav, • 

Ei Fædrelandets høie Krav.« 

Ogsaa flere af Versene i det lange Digt 
til Krigsraad Flor, da han igjen i 1842 mødte 
paa Storthinget, er betegnende for Bjerregaards 
Standpunkt : 

»Jeg mindes Dig fra fordums Tid, 
Da kjæk Du voved Dig i Strid 
Mod Troldene, som vilde prøve 
At kue Norges stolte Løve. 

I Manddoms Kraft Du dengang stod, 
En Dæmning mod en mægtig Flod, 
Som trued, opblæst af sin Vælde, 
At undergrave Norges Fjelde. 

Hver Nordmand, som var uden Svig, 
Af Hjertets Fylde takked Dig; 
Hver ærlig Søn af fælles Moder 
med Stolthed saa i Dig en Broder. 

Omsonst hos Dig var Magt og Kunst; 
Thi lige haard mod Frygt og Gunst, 
Mod Had og Ondskab uforandret. 
Den lige Vei Du fremad vandred. 

Hvad Fædrelandet skyldte Dig, 
Det burde uforglemmelig 
I hvert et Hjerte staa indgravet; 
Men Mindet er som Skum paa Havet. 

Den skumle Avind reiste sig 
Og blæste ud sin Gift mod Dig, 
Sin bistre Harm den ei fordulgte. 
Men Dig med smaalig Hevn forfulgte. 

Til Straf, fordi Du var en Mand 
Og tro mod Pligt og Fædreland, 
Man havde villet, hvis man kunde. 
Dig lade ganske gaa tilgrunde. 

Men hæv Din Røst endnu engang. 
Om det end blir Din Svanesang. 
Lug Ukruddet i Norges Have, 
Beskjæm hver Døgnets usle Slave. 

Vis dem, at Mod og Mandevid 

Af Alder kues ei og Tid, 

Og Norge skal Dig Kransen flette 

Og paa Din sølrgraa Lok den sætte. € 

Endmere kommer dette Bjerregaards Stand- 
punkt frem i hans journalistiske Virksomhed, 
saaledes f. Eks. i »Patrioten«, som han udgav 
sammen med Kaptein Broch og Cand. jur. 
Finne, og som navnlig førte Kampen mod Karl 
Johans Grundlovsforslag og mod »Tilskueren«. 

Som ovenfor nævnt har Bjerregaard selv 
givet en Fremstilling af, hvorledes Festlighol- 
delsen af 17de Mai i Kristiania 1842 kom i 
Stand. Ifølge denne var det fra først af Pro- 
•fessor Steenbuch, som faldt paa denne Tanke, 
og sammen med Bjerregaard. Cand. jur. Finne 
og Kaptein Broch fik han istand et foreløbigt 
Møde af en Del fremragende Mænd for at be- 
stemme, hvad der skulde gjøres. Enkelte vilde 
have en Folkefest, men det blev opgivet, fordi 
man vidste, at det vilde møde Kongens Mishag. 
Trondhjem var det eneste Sted, hvor man tid- 
ligere havde festligholdt Dagen, og Karl Johan 
havde altid modsat sig dette, kanske mest fordi 
man under disse Festligheder tildels ogsaa havde 
drukket Kristian Fredriks Skaal som Norges 
første konstitutionelle Konge. 

Man blev i Kristiania enig om at feire 
Dagen i mindre sluttede Selskaber for paa den 
Maade at vække mindre Opsigt. Men selv 

dette blev der lagt Hindringer iveien for. Kron- 
prinsen var dengang i Kristiania som Vicekonge, 
og sammen med Regjeringens Medlemmer søgte 
han paa alle Maader at faa Officerer og Em- 
bedsmænd til at holde sig borte fra al Del- 
tagelse i nogen Fest, neppe saameget fordi 
Prins Oscar selv havde noget mod Festen, som 
fordi han vidste, Kongen var aldeles derimod. 
De fleste Selskaber blev derfor indstillede, 
»fordi de høie Herrer ikke ønskede detc; det 
var alene Studenterne samt et Selskab paa 
Lyststedet Punschebollen, som vovede at ud- 
sætte sig for de styrendes Mishag. I dette 
sidste Selskab var Bjerregaard en af de virk- 
somste Deltagere, og han havde personlig den 
17de Mai om Formiddagen en Audiens hos 
Vicekongen for at forklare Lagets Hensigt. 
Der fandt en temmelig lang Forhandling Sted, 
og det endte med, at Vicekongen ved Skils- 
missen »syntes i det hele gunstigere stemt for 
Sagenc. 

I PunscheboUelaget deltog en Del, dog ikke 
saa særdeles mange Embedsmænd, men for- 
resten »flere af Byens anseligste Borgere*, og 
da Festen havde en privat Natur, blev der 
senere ikke foretaget noget yderligere overfor 
dem, som var med. 

Wergeland, der sang de fleste af sin Sam- 
tids mere bekjendte Mænd ind i Gravkammeret, 
stemte sin Lyre ogsaa ved Bjerregaards Grav. 

Kan vi end ikke med Wergeland sætte Bjerre- 
gaard saa høit som Digter, saa har han ved 
sin varmtglødende Fædrelands- og Frihedskjær- 
lighed, ved den Mandighed og Uforfærdethed, 
hvormed han i en vanskelig Tid stillede sig 
frem til Forsvar for Norges og Norskhedens 
Ret, og som ofte skaffede ham Ubehageligheder, 
gjort sig værdig til den skjønne Lovprisning, 
hans Aandsbroder Wergeland giver ham: 

>Kom med Laurbærkransen hid I 
Nu er Skaldens ædle Pande 

kold og hvid. 
Gylden Regn af Laurbærblade 
kan ei ham nu mere skade, 

om hans Grav 
lige til dens sorte Rande 
overdængedes deraf. 

Nu, da han er bleven Ler, 
er det Tiden, at den sene 

Retfærd sker: 
Døden faar sin Laurbærkroning, 
Livets Smerte sin Forsoning. 

Verdens Dom 
bjrtter sine grebne Stene 
nu til gyldne Frugter om. 

Nu, da Skalden ligger Lig, 
er Triumfens Time runden. 

Laurer sig 
mellem Tornens Grene blande, 
som sig bored i hans Pande. 

Paa hans Grav 
lægges nu en blomstomvunden 
efeukranset Thyrsusstav. 

Om en Stund sin sorte Top 
Graven over Muld vil skyde 

sagte op. 
Den er Ærestemplets Tinde, 
som skal gjemme Skaldens Minde. 

I sin Nød 
Norge kan sin Skald kun byde 
Pantheonet i sit Skjød. 

Men fra hver en Mund, som qvad 
om hans »Elskede blandt Lande«, 

er et Blad 
viftet hen, at strø de Veie, 
Aanden gaar fra Gravens Leie 

til sin Fred, 
langsad elysinske Strande, 
under Laurers Dunkelhed. 

Og om tvende Uger vil 

Graven fiild af Blomster dækkes. 

Lyt da til, 
skal du med forbauset Øre 
Aagots søde Vise høre, 

sjungen af 
Klokker, som af Vinden vækkes 
til en Sang paa Skaldens Grav.« 



ANDREAS MUNCH*). 

1811— 1884. 



•Fald b]edt, slut kjærlifl^ om hans Lemmer 
Du Fædrejord, af Minder fuld I> 



N, 



aar Kirkeklokkerne idag lader sine 
Toner gaa ud over Kristiania, da ved vi, at 
vi bringer til Graven vor mest udprægede, vor 
sidste Romantiker. Da det Budskab for nogle 
Dage siden kom til os fra Kjøbenhavn, at nu 
var Andreas Munch død, da bragte ikke dette 
os Sorg, som om vi derved havde lidt noget 
Tab. Hans Harpe var, bortseet fra enkelte 
spredte Toner, for lang Tid siden forstummet. 
Men dette Dødsbud har draget Vemodens Luft- 
ning hen over os, det har sat Liv i saamange 
gamle og kjære Minder, som de senere Aars 
rastløse Arbeide har lagt Støv over. 



*) Stykket stod i :»Morgenbladet« paa Munchs Be- 
gravelsesdag den 4de Juli 1884. 

Den Mand, som nu gik hjem, var ung 
sammen med Wergeland og Welhaven; han 
skrev sit første Digt, før »Norges Dæmring c 
bragte Folks Sind i Oprør, han vandt i 1837, 
da det nuværende Kristiania Theater skulde 
aabnes, ved sit Drama »KongSverresUngdomc 
Seiersprisen i Konkurrencen med Wergeland. 
Mellem hine Tider og nu ligger der halvhun- 
drede Aar, et Tidsrum, der baade er meget 
langt og i fremtrædende Grad indholdsrigt, naar 
vi fæster vor Tanke ved den Udvikling, vort 
Folk, vor Kultur, vort Aandsliv i den Tid har 
gjennemgaaet. 

Munch er allerede for længere Tid siden 
traadt ud af de fremskridende Rækker. De 
Aandsretninger, som i de sidste tyve Aar har 
holdt sit seirende Indtog i Norden, for dem har 
ikke Munch aabnet sit Hjem eller sit Hjerte. 
Og dette vil ingen dadle, ingen forundre sig 
over. Thi meget, meget faa er de, der som 
Victor Hugo eier en saadan Smidighed, en saa- 
dan Aandens Spiredygtighed og Frugtbarhed, 
at de kan fødes paany, vokse og udvikles med 
Generation efter Generation, et helt Aarhun- 
drede igjennem. Man kan endog omvendt sige, 
at der er noget smukt og rørende trofast i 
dette, at man bliver sin første Kjærlighed tro, 
at man har vokset sig saa fast til sin Ungdoms 
Idealer, at man favner dem i sin Kjærlighed og 
anser dem som sit kjæreste Eie, sit ypperste 

Smykke, selv da, naar alle andre har lagt dem 
tilside som aflagte, ubrugbare Ting. Vidner 
end dette kanske om en mindre glimrende 
Aand og Begavelse, denne trofaste og udelte 
Hengivenhed er dog altid noget, ethvert Menne- 
ske vil skatte. 

Andreas Munch tilhørte en Digterfamilie. 
Hans Fader var den for sine Nationalsange i 
sin Tid saa bekjendte Slotsprest, senere Biskop 
Johan Storm Munch, og hans Bedstemors Bro- 
der var Edvard Munch, hvis Ungdoms Roman, 
saaledes som Familietraditionen fortæller den, 
Andreas Munch har besunget i et af sine Digte. 

Munch var Romantiker, Efterromantiker. 
De første Impulser i sin Hterære Opdragelse 
modtog han fra Danmark og Tyskland. Med 
flere af de unge danske Romantikere fra Tyve- 
og Trediveaarene hengav han sig til et sygeligt 
Drømmeliv, »blot lyriske Drømmerierc , som 
han selv siger. I Sjælehistorien »Den Ensomme c 
har han gjenspeilet os sit eget indre Liv i 
denne første Tid. Det gik ham, som saamange 
andre, at den Dissektion af sit eget Følelsesliv, 
som dette Forfatterskab gjorde nødvendig, blev 
ham en Befrielse, »en poetisk Frigjørelse fra 
lignende sjælelige Tilstande, hvortil jeg engang 
selv ikke var langt fra at henfalde, c 

Lig sine danske samtidige higede han med 
tilbedende Længsel mod »Italia, du, mine 
Længslers Lande, lig Ingemann, H.C.Andersen 

Og andre gjorde han ogsaa sin Pilegrimsreise 
til den evige Stad. Og saavel denne Uden- 
landsreise som Reiser rundt om i vort eget 
Land pg den Paavirkning, som den gjennem 
Asbjørnsen og Moe vakte nationale Reisning 
bragte, skaffede hans Sjæleliv Luft og Lys og 
blæste bort meget af den sygelige Sentimen- 
talitet, som en Tid havde kuet hans Digterevne. 
Denne hans Udvikling er ikke saa ganske ulig 
Ingemanns. 

Først sent naaede den romantiske Kultur- 
retning hid til os, og det kunde være at be- 
frygte, at den her kun vilde blive en kraftløs, 
afblomstret Efterligning uden Originalitet og 
Kjærne. Men vi ved, at det heldigvis ikke er 
gaaet saa. Den fandt blandt vort Folk et nyt 
Felt at tage op til Bearbeidelse. De danske 
Digtere havde gjort sin Høst paa Sagalitera- 
turens Marker, hos os vendte man sig efter 
endel famlende Forsøg mod den paa Folke- 
munde levende uskrevne Poesi, Folkeviserne, 
Eventyrene, Bygdesagnene og i Sammenhæng 
dermed mod Bondens Liv og Landets Natur. 
At Kunsten, Kulturen kunde føre noget hjem 
fra disse Hold, det havde Folk for 50 Aar siden 
liden Anelse om. 

»Der var en Tid — ei meget langt tilbage — 
Da Norges Skjønhed dybt forborgen laa, 
Da Fjeldets høie Pragt og Fossens Klage 

Og Dalens Ynde ingen tænkte paa, 
Da Midteuropas Folk hos os kun saa 
En evig Isørk under Sneens Tage.« 

Saaledes sang Munch i 1858 efter Professor 
Dahls Død. Men hvad han her klager over, 
det ved vi ikke nu gjælder længer, og Munch 
har selv en fremtrædende Plads i den lange 
Række af nationale Kunstnere og Digtere, som 
har aftegnet vort Land og vort Folk i straa- 
lende Billeder »og løftet dem stolt for Verden 
frem, at alle kan kjende vort herlige Hjem og 
vide de Eventyr klare, som Norges Fjorde be- 
vare.« Den »Ødegaard«, som Welhaven kla- 
gende kaldte Landet, er nu bleven en dyrket 
Have med sjeldne og dyrebare Planter. Den- 
gang maatte vi i aandelig Bemerkelse spise 
Smulerne fra andres Bord, nu har vi Raad til 
ogsaa at dele med andre. 

Dette blev Romantikens skjønne og kjær- 
lighedsfulde Gjerning hos os, at den tog det 
før saa foragtede Stof og formede det til skjønne 
Kunstverker, elskede og beundrede af os selv 
og andre. Alle skulde de ud paa Bygden, til- 
fjelds og tilfjords. Den Retning, vor Kunst og 
Digtning fra Begyndelsen af Fyrretyveaarene 
slog ind paa, trak ogsaa Munch med sig, skjønt 
han aldrig i den Grad som Welhaven og andre 
lod sig lokke af Huldrens koglende Toner. 
Hun spiller ingen fremtrædende Rolle i hans 
Digtning. 

Fra den tysk -romantiske Aandsretning 
kunde Munch dog aldrig helt rive sig løs, hvil- 
ket ogsaa viser sig i Valget af Stof. Den ka- 
tholske Middelalders sansebetagende Mystik drog 
altid hans Sind, især var Brydningstiden ved 
Middelalderens Slutning et lokkende Emne for 
hans Digterfantasi. Flere af hans Fortællinger, 
f. Eks. »Pigen fra Norge«, »Den sidste Biskop 
i Hamar«, »St. Michaels Kirke i Bjerget«, hans 
deilige Romancecyklus »Kongedatterens Brude- 
fart«, ligesom mange af hans Digte og Dramaer 
viser dette. Munch var ikke saalangt fra at 
have Efterromantikernes Begeistring for Middel- 
alderen, og i sin Digtning viser han ofte For- 
kjærlighed for de af disse hyldede, oprindelig 
Rousseauske Idéer, at Udvikling og Fremskridt 
fordærver. 

De fuldbaarne Romantikeres noget kunstlede 
Begeistring over Sydens lidenskabelige, vold- 
somt pulserende Liv var Munch smittet af, 
noget, som kommer tilsyne f Eks. i »Sanger- 
inden« og i »Donna Clara«. Og i »Konge- 
datterens Brudefart« har han netop valgt sig 
et Emne, som ligger for hans Evne og særlige 
Sympathi, Nordens og Sydens gjensidige Paa- 
virkning. 

Det smertefulde. Dobbeltklangen i Livet, 
var hyppig Gjenstand for Munchs Sang, atter 
et ægte romantisk Træk. Der er da ogsaa 
personlige Oplevelser, som har givet Munchs 

»Smertens Lyrik € et mere ægte Sandhedspræg, 
end Tilfældet har været med enkelte andre 
»Weltschmerzc sangere. Efter et kortvarigt 
lykkeligt Ægteskab mistede han sin unge Hu- 
stru og nogle Aar efter sit Barn: 

»Jeg har vandred den Gang, som er tungest af al — 
Gangen med til min Elskedes Grav. 
Jeg har fulgt hendes Baare, hørt Jordklumpens Fald 
Paa det Dyreste, Livet mig gav!« 

Dette forlenede Munch, hos hvem allerede 
tidligere det melankolske Drag var et Sær- 
kjende, med Sorgens Sangergave, og ved sin 
Digtsamling »Sorg og Trøste er han bleven 
alle deres Tolk og Digter, hvem Livet har ram- 
met med lignende tunge Slag som ham selv. 

Munchs Digtning har omspændt forskjellige 
Digtarter, saaledes ogsaa den dramatiske* Hans 
første Drama, det ovenfor nævnte »Kong Sver- 
res Ungdom«, er fra 1837, ^^^ sidste, »Fangen 
paa Munkholm », næsten 40 Aar senere. Det 
er dog alene de historiske Dramaer fra Femti- 
aarene, »Salomon de Caus«, »En Aften paa 
Giske« og »Lord William Russell«, som har af- 
vundet Interesse. De holdt sig i længere Tid 
paa vor Scene og var i sin Tid meget yndede. 
Deres Tid er dog imidlertid nu ude. 

Ligesom Munch paa Scenen har maattet 
vige Pladsen for den nye Tids Mænd, saaledes 
har ogsaa hans Noveller traadt i Skyggen for 

yngre Forfatteres mere fuldendte Kunst. Munchs 
Prosastil er dog saa skjøn, saa sleben og af- 
rundet, at den ikke burde glemmes. Hans Bil- 
leder er paa sine Steder malende og fængslende 
og kan staa som den bedste Prøve paa vor 
Prosaliteratur fra Aarhundredets Midte. Man 
læse kun »Capri«, denne skjønne Perle, hvilken 
Farverigdom, hvilket Naturmaleri, hvilken drama- 
tisk Spænding i det indlagte historiske Tids- 
billede? Eller »Ladegaardsøen«, det yndige 
Bygdø, Munch elskede saa høit, og som han 
ofte har besunget, hvor han vandrede drøm- 
mende om i sine Ungdoms Dage, og hvor han 
i 1880 feirede sit Digterjubilæum. Hvorledes 
har ikke i denne Skitse Kjærligheden til Stedet, 
Naturstemningen givet hans Fremstilling en 
vidunderlig Varme og Skjønhed, gjort hans 
Sprog bølgende og bevæget som deilig Mu- 
sik? Et saadant Sprog skrev ingen anden paa 
de Tider, og det kan fremdeles tjene os til 
Mønster. 

At slibe og føre Stridslansen var ikke 
Munchs Sag; han søgte i Reglen de ensomme 
og fredelige Stier« I Wergelands — Welhavens- 
striden blev dog alt saaledes rørt op fra Bun- 
den af, at selv Munch maatte ud til Kamp en- 
gang imellem, og i 1841 — 46 var han Redaktør 
af »Den Konstitutionelle«, »der vistnok«, som 
han selv siger, »var mit egentlige Kald aldeles 
imod, men dog . • • . fremmede min Udvikling«. 

U t h e i m : Otte Forfattere. ' 2 

Under Begivenhederne i Sverige i Marts 
1860 blussede Vreden op hos Munch, og da 
Bjørnson skrev; »Har du hørt, hvad Svensken 
siger €, stillede Munch sig ved hans Side og 
sang: 

Æt det en Broders Stemme, som nu lyder 
Fra Sveas Strand med Haan til Norges Fjeld? 
Er det en Broders Haand, som nu fortryder, 
At den engang gav Broder Ret og Skjel?« 

Ellers kom der næsten aldrig polemiske 
Digte fra Munchs Haand. Og dog har han nu 
i sin Alderdom forstaaet det som sin Pligt at 
tage Harnisk paa imod Bjørnson og Ibsen. 
Men ingen af disse har villet slaa igjen, naar 
det gjaldt de norske Sangeres Senior, af hvis 
bløde, stemningsfulde Digtning de saa ofte i 
yngre Aar har suget Næring. 

Som lyrisk Digter er det, Munch har naaet 
det fuldkomne. Han har ikke Wergelands ild- 
fulde, indtrængende Tiltale. Saa fortrolig med 
Naturen som Moe er han ikke*, han eier ikke 
dennes barnlige, friske, umiddelbare Opfatning. 
Munch er i langt høiere Grad Kunstdigteren, 
og det er Romantikens længtende, elegiske Drag, 
som slaar os imøde fra hans Vers. Munch lig- 
ner i sin Lyrik ofte Welhaven*, han fordyber 
sig ligesom denne i Reflektioner over subjek- 
tive Stemninger uden dog at besidde Welhavens 
geniale Tankerigdom. Han er ikke saa tilbøie- 

lig som Welhaven til naturfilosofiske, natur- 
mythiske Digte, skjønt »Et Fjeldvandc, »En- 
somhed c og andre viser, hvorledes Naturstem- 
ningen har Magt over ham og lader hans Sjæl 
fortabe sig »i inderlig Forening med Naturens 
dybe, dunkle Mening«. Munchs Styrke var 
hans følsomme, levende Fantasi, en Varme og 
Inderlighed i Følelsen, der altid vil finde Vei 
til Folks Hjerte. 

Den Slægt, som nu vokser op, har ikke 
meget Kjendskab til Munch. Han var sin Sam- 
tids Sanger, en ægte Tolk for visse Sider af 
sin Tids Aands- og Følelsesliv^ men han var 
for veg og blød til at fange Fremtidstankerne, 
som først skulde bryde sig Vei gjennem Kamp 
og Trængsel. Derfor vedblev han Ogsaa kun 
at være den hyldede og applauderede Digter, 
han hævede sig aldrig som Wergeland, som 
Ibsen, som Bjørnson op til den Høide, hvor de 
nye Tanker holder Styrkeprøve, og der om 
Digteren selv staar den voldsomste Strid. 

Og alligevel, skjønt Munch nærmest kun 
var Tolk for sin egen Samtids Tanker, hvilken 
skjøn Lod er det dog ikke at staa som Tals- 
mand for den Generation, man lever sammen 
med, at have gjort Aandens Arbeide blandt 
»Folket, som lever med mig paa en Dag«. 
Det var navnlig i Tidsrummet 1845 — 57, fra 
Wergelands Død til Bjørnsons og Ibsens Frem- 
træden, Munch stod i sin Glans. Dette var i 

hans bedste Manddomsaar, da hans digteriske 
Evne var rigest, hans Syn gik videst, og det 
var i en Tid, der netop yndede denne æsthetiske, 
idylliske Hvile og Ro, af hvilken Munchs egen 
Natur var præget. Han var derfor denne Tids 
Digter. 

Og selv i Slutten af Femtiaarene og videre 
frem, da hans Medsangere trak sig tilbage, 
Moe til Prestegjerningens mere skjulte Arbeide, 
Welhaven til literaturhistoriske Sysler, medens 
han i sine faa Digte fra denne Tid slaar ind 
paa mere realistiske Skildringer, vedbliver Munch 
derimod lige ufortrødent at træde i Oehlen- 
schlågers og andre Romantikeres Fodspor. Og 
han havde endnu i lang Tid en stor Læsekreds. 
Men jo længere Tiden skrider frem, desmere 
ensom er Munch bleven. Han forstod ikke den 
nye Tid, der alene var istand til at saare ham 
og forbitre hans Alderdoms Ro. 

Det er ikke Munchs Biografi, som her 
skrives. Det skal dog nævnes, at han i andet 
Ægteskab var gift med en dansk Dame, og 
formentlig nærmest paa Grund af disse Familie- 
forhold har Munch nu i en Række Aar havt 
sit faste Bo i Kjøbenhavn, medens han blot 
ved » Midsommer € er kommet paa Besøg til 
Norge. Denne Tilfældighed passer ellers ganske 
godt med Munchs Standpunkt. Han havde 
væsentlig kun fæstet Øiet paa det aandelige 
fællesskab, Kulturenheden mellem de to Folk. 

Det Skille, som kunde være mellem dem, havde 
aldrig sat synderlig dybe Merker hos ham. 
Det blødere danske Gemyt harmonerede ogsaa 
bedst med hans eget, og dernede kunde han 
vel kanske ogsaa finde flere, som endnu deler 
hans literære Synsmaader, end herhjemme. 

De vigtigste Skrifter, Munch har udgivet, 
er følgende: Digtsamlingen »Ephemererc (1836), 
Dramaet »Kong Sverres Ungdomc (1837), 
»Digte, gamle og nyec (1848), en Række No- 
veller og Skildringer under Titelen »Billeder 
fra Nord og Syd« (1849), »Nye Digte«, hvor- 
iblandt »Kongedatterens Brudefart« (1850), 
»Sorg og Trøst« (1852), »Digte og Fortællinger« 
(1855), den historiske Roman »Pigen fra Norge«, 
Dramaerne »Salomon de Caus« (1854), »En 
Aften paa Giske« (1855), »Lord William Rus- 
sell« (1857), »Hertug Skule« (1864), »Moder og 
Søn« (i 87 i) og »Fangen paa Munkholm«, 
»Nyeste Digte« (1861), »Eftersommer« (1867), 
Romancesamlingen »Jesu Billede« (1865), »Ud- 
valgte Digte« (1873) og Digtet »Pave og Re- 
formator« (1880). Munch overførte ogsaa 
fremmede Digteres Arbeider paa vort Sprog, 
saaledes f. Eks. Tennysons »Enoch Arden«, og 
nu i sit sidste Leveaar var han sysselsat med 
at oversætte Nikolaus Lenau*s »Faust«. 

Den norske Romantik tilhører nu Historien. 
Den var den første Frugt af vort selvstændige 
Kulturarbeide. Vi elsker den, som vi elsker 

Barndommen med alle dens gyldne Drømme 
og fagre Minder. Vort Folk kan prise sig 
lykkeligt; thi det har havt en skjøn Ungdoms- 
tid, en »Sagac med Billeder rige, og det er 
med Vemod, vi nu følger vor sidste Roman- 
tiker til Graven. Thi Munch er den sidste. 
Asbjørnsen, skjønt han levede midt oppe i den 
samme Tid, og skjønt han med sine Eventyr 
netop lagde Stoffet tilrette for de romantiske 
Digtere, han har dog aldrig selv tilhørt denne 
Retning; med sin djærve, naturtro Pensel teg- 
nede han Virkelighedsbilleder som ingen anden 
paa den Tid og har derved vist Veien for Rea- 
lismen i vor Digtning. 

Man bliver saa let hængende i gamle Min- 
der, og mange har ligesom villet lukke sine 
Øine for det Faktum, at den ældre Digtekunst 
med sin Smagsretning er omme, ja endog for 
lang Tid siden. Tager vi for os, hvad vor 
poetiske Literatur i de senere Aar har bragt 
os, da maa det være klart, hvorledes den er 
traadt ud af det barnlige Enfold. Den idylliske, 
optimistiske Ro og Harmoni er flygtet bort, og 
istedet derfor møder os tunge Tanker og hvasse 
Ord, der vidner om, at nu er Alvorets Tid, 
Arbeidets og Kampens Tid kommen. 

Vi kan ikke ønske dette anderledes, vi kan 
ikke som det væsentlige kun tragte efter at 
holde Fred; thi vi ved, at »Fred er ei det 
bedste, men at man noget vil. c Og at ogsaa 

Digtekunsten sætter under Debat de Spørgs- 
maal, som har grebet alles Sind, det kan kun 
bringe Samfundet Vinding. Men fordi om vi 
nu tilhører en rigere Tid, hvis Kunst er saa 
mægtig, saa overlegen, at den kan indeslutte i 
sin Form alle Livets Sider, derfor vil vi ikke 
glemme Pieteten mod den Slægt, der gik foran 
vor og var fattigere end vi, heller ikke mod 
de Sangere, der skjænkede sine smukkeste Ga- 
ver til denne Slægt. 

Ja, vel er vort Folks Ungdomstid med 
Morgenrødens Gyldenskjær omme og Manddom- 
mens mere nøgterne, ofte saa strænge Arbeids- 
alder kommen; men for mange af os er hin 
Tids Drømme dog ikke svundne, og vi søger 
ofte tilbage til hine Tiders idylliske Fred og 
vil i disse Minder for et Øieblik glemme al 
Nutidens Sorg og Smerte, dens Kamp og Ar- 
beide. For hine Tiders Smagsretning, der i 
Digtekunsten kun saa det skjønne og harmoni- 
ske, det, der alene skal læge og mildne, var 
Munch den sidste Repræsentant iblandt os. 
Mange er de, som i disse Dage vil tage frem 
hans Digte og Romancer og paany gjennemleve 
de Stemninger, hvis Tolk han var. Og enhver 
kan læse med; thi de stille, elegiske Toner fra 
hans Lyre har Poesiens ægte og rene Klang. 

Meget af Munchs Digtning er allerede 
glemt, og mere vil have den samme Skjæbne. 
Men der ei* dog mange af hans Digte, som 

f. Eks. »Hvor i Verden jeg gaarc, »Yderst mod 
Norden«, »Se, hist ved Østersaltets Vovec, 
»Barnets første Sorg«, »Et Fjeldvand«, »En- 
somhed«, »Brudefarten«, »Moderens Undervis- 
ning« og andre, der altid vil findes i vore Digt- 
samlinger som skjønne Minder om Munchs Digter- 
gjerning blandt vort Folk. 

Hele Munchs Digtning er et Vidnesbyrd 
om, med hvilken Kjærlighed han omfattede sit 
Fødeland, og hvorledes han har gjort sit til at 
smykke og forskjønne dette Land og med Kjær- 
lighedens Kaabe dække over sin Moders Brøst. 
For 50 Aar siden sang han i sin skjønne Fædre- 
landssang: 

»I det Land, hvor din Fader til Jorden er stedt, 
Vil du længes at hvile engang.« 

Og efter et af sine Besøg heroppe for nogle 
Aar siden gjentog han det samme: 

»I det Land, hvor min Fader til Jorden er stedt, 
Vil engang de mig lægge til Ro.« 

Nu, da »Midsommer atter sit Lys har ud- 
bredt«, gjæster han atter Norge, for her i 
Fædrenes Jord at finde den sidste Hvile. Hvad 
han selv har bedet om, sker nu, idet hans Fa- 
milie lægger ham til Ro paa Vor Frelsers Grav- 
lund, hvor hans første Hustru ligger begraven. 

